8.  การจัดการ

8.1 โครงสร้างการจัดการของบริษัท

  โครงสร้างการจัดการของบริษัทประกอบด้วยคณะกรรมการบริษัท และคณะอนุกรรมการ 5 ชุด
  ได้แก่ คณะกรรมการตรวจสอบ คณะกรรมการกำกับดูแลกิจการ คณะกรรมการบริหาร
  คณะกรรมการบริหารความเสี่ยง และคณะกรรมการสรรหาและกำหนดค่าตอบแทน

โครงสร้างการบริหาร

หมายเหตุ ผู้อำนวยการฝ่ายบัญชีและผู้อำนวยการฝ่ายบริหารการเงิน
อยู่ภายใต้การดูแลของรองกรรมการผู้จัดการใหญ่

คณะกรรมการบริษัท ณ วันที่ 31 ธันวาคม 2555 มีดังนี้

1. ศาสตราจารย์ศุภชัย พิศิษฐวานิช ประธานกรรมการและกรรมการอิสระ

2. ดร. โชติวิทย์ ชยวัฒนางกูร กรรมการอิสระ

3. นายคันธิศ อรัณยกานนท์ กรรมการอิสระ

4. นายเจริญรัฐ วิไลลักษณ์ * กรรมการ

5. นายวัฒน์ชัย วิไลลักษณ์ * กรรมการ

6. นายธนานันท์ วิไลลักษณ์ * กรรมการ

7. นายจง ดิลกสมบัติ* กรรมการ

8. นายอัซวัน คาน บิน ออสมัน คาน** กรรมการ

9. นายอันนิส บิน เชค โมฮัมเหม็ด** กรรมการ

นางสาวบุญรัตน์ มงคลรัตนกร เลขานุการบริษัท

หมายเหตุ *เป็นตัวแทนของบริษัท สามารถคอร์ปอเรชั่น จำกัด (มหาชน)
ซึ่งเป็นผู้ถือหุ้นรายใหญ่ที่ถือหุ้นในบริษัทร้อยละ 58.56

**เป็นตัวแทนของ Axiata Group Berhad ซึ่งเป็นผู้ถือหุ้นรายใหญ่ที่ถือหุ้นในบริษัทร้อยละ 24.40

นายอันนิส บิน เชค โมฮัมเหม็ด ได้รับการแต่งตั้งเป็นกรรมการ เมื่อวันที่ 17 ธันวาคม 2555

  จำนวนกรรมการดังกล่าวเป็นไปตามข้อบังคับของบริษัทที่กำหนดให้มีกรรมการไม่น้อยกว่า 7 คน
  และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
  และเป็นผู้มีคุณสมบัติตามที่กฎหมายกำหนด

  กรรมการผู้มีอำนาจลงนามผูกพันบริษัท ณ วันที่ 31 ธันวาคม 2555 คือ

  นายเจริญรัฐ วิไลลักษณ์ นายวัฒน์ชัย วิไลลักษณ์ นายธนานันท์ วิไลลักษณ์ สองในสามคนนี้
  ลงลายมือชื่อ ร่วมกันและประทับตราสำคัญของบริษัท หรือ นายเจริญรัฐ วิไลลักษณ์ นายวัฒน์ชัย
  วิไลลักษณ์ นายธนานันท์ วิไลลักษณ์ คนใดคนหนึ่งลงลายมือชื่อร่วมกับนายจง ดิลกสมบัติ
  รวมเป็นสองคนและประทับตราสำคัญของบริษัท

คุณสมบัติของกรรมการบริษัท

1.  มีคุณสมบัติที่ไม่ขัดต่อพระราชบัญญัติบริษัทมหาชนจำกัด พ.ศ. 2535 หรือกฎหมายอื่นที่เกี่ยวข้อง
    ตลอดจนข้อกำหนดของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์ รวมทั้งข้อบังคับของบริษัท

2.  เป็นผู้ที่ไม่ประกอบกิจการ
    เข้าเป็นหุ้นส่วนหรือเข้าเป็นผู้ถือหุ้นในนิติบุคคลอื่นที่มีสภาพอย่างเดียวกัน
    และเป็นการแข่งขันกับกิจการของบริษัท เว้นแต่จะได้รับการอนุมัติจากที่ประชุมผู้ถือหุ้น

3.  มีภาวะผู้นำ วิสัยทัศน์ และมีความเป็นอิสระในการตัดสินใจ เพื่อประโยชน์สูงสุดของบริษัท
    และผู้ถือหุ้นโดยรวม

4.  เป็นผู้ที่มีความรู้ ความสามารถ
    และมีประสบการณ์มาจากหลากหลายวิชาชีพที่เป็นประโยชน์ต่อการดำเนินธุรกิจของบริษัท

5.  เป็นผู้มีความซื่อสัตย์สุจริต

6.  เป็นผู้ที่สามารถอุทิศเวลาในการปฏิบัติหน้าที่กรรมการบริษัทได้อย่างเต็มที่

  คุณสมบัติของกรรมการอิสระ

1.  ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆด้วย

2.  ไม่เป็นหรือเคยเป็นกรรมการที่มีส่วนร่วมในการบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2
    ปีก่อนได้รับการแต่งตั้งเป็นกรรมการ

3.  ไม่เป็นบุคคลที่มีความสัมพันธ์ทางสายโลหิต
    หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง และบุตร
    รวมทั้งคู่สมรสของบุตรของผู้บริหาร ผู้ถือหุ้นรายใหญ่
    ผู้มีอำนาจควบคุมหรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท
    หรือบริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัท รวมถึงความสัมพันธ์ในลักษณะของการให้บริการทางวิชาชีพ
    และทางการค้าหรือทางธุรกิจ ตามที่สำนักงานคณะกรรมการกำกับหลักทรัพย์และตลาดหลักทรัพย์
    (กลต.) กำหนด ทั้งในปัจจุบันและ 2 ปีก่อนได้รับการแต่งตั้ง
    ยกเว้นกรณีมีเหตุจำเป็นและสมควรซึ่งมิได้เกิดขึ้นอย่างสม่ำเสมอและต่อเนื่อง
    กรรมการอิสระอาจมีความสัมพันธ์เกินระดับนัยสำคัญที่ กลต.
    กำหนดในระหว่างดำรงตำแหน่งได้
    แต่ต้องได้รับอนุมัติจากคณะกรรมการบริษัทด้วยมติเอกฉันท์ก่อนเข้าทำรายการ

  5. ไม่เป็นกรรมการที่ได้รับการแต่งตั้งขึ้นเป็นตัวแทนของกรรมการของบริษัท ผู้ถือหุ้นรายใหญ่
  หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

  6. ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
  หรือบริษัทย่อย หรือไม่เป็นหุ้นส่วนในห้างหุ้นส่วน หรือเป็นกรรมการที่มีส่วนร่วมบริหารงาน ลูกจ้าง
  พนักงาน ที่ปรึกษาที่รับเงินเดือนประจำ หรือถือหุ้นเกินร้อยละ 1
  ของจำนวนหุ้นที่มีสิทธิออกเสียงทั้งหมดของบริษัทอื่นซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
  หรือบริษัทย่อย

  7.
  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

วาระการดำรงตำแหน่ง

  วาระการดำรงตำแหน่งของกรรมการบริษัท
  ได้กำหนดให้เป็นไปตามพระราชบัญญัติบริษัทมหาชนจำกัด พ.ศ. 2535
  คือในการประชุมสามัญผู้ถือหุ้นประจำปี ให้กรรมการออกจากตำแหน่ง 1 ใน 3
  โดยให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง
  กรรมการที่ออกจากตำแหน่งตามวาระอาจถูกเลือกให้กลับเข้าดำรงตำแหน่งใหม่ได้
  โดยได้รับเสียงข้างมากจากคณะกรรมการสรรหาและกำหนดค่าตอบแทน ทั้งนี้
  กรรมการอิสระสามารถดำรงตำแหน่งติดต่อกันได้ไม่เกิน 3 วาระ
  เว้นแต่จะได้รับมติเห็นชอบเป็นเอกฉันท์จากคณะกรรมการ
  สรรหาและกำหนดค่าตอบแทนว่ากรรมการดังกล่าวได้กระทำคุณประโยชน์ต่อบริษัทเป็นอย่างยิ่ง
  และการดำรงตำแหน่งเกินวาระที่กำหนดมิได้ทำให้ความเป็นอิสระขาดหายไป
  รวมทั้งต้องได้รับอนุมัติจากที่ประชุมคณะกรรมการบริษัท และ/หรือผู้ถือหุ้นของบริษัทด้วย

  ขอบเขตอำนาจหน้าที่ของคณะกรรมการบริษัท

  1. ปฏิบัติหน้าที่ด้วยความรับผิดชอบ ระมัดระวัง และซื่อสัตย์สุจริตเป็นไปตามกฎหมาย
  วัตถุประสงค์ และข้อบังคับของบริษัท ตลอดจนมติคณะกรรมการ และมติที่ประชุมผู้ถือหุ้น
  รวมทั้งการเปิดเผยข้อมูลต่อ ผู้ถือหุ้นอย่างถูกต้องครบถ้วน

  2. กำหนดนโยบายและทิศทางการดำเนินงานของบริษัท
  รวมทั้งกำกับควบคุมดูแลให้ฝ่ายจัดการดำเนินการ
  ให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

  3. พิจารณาอนุมัติงบประมาณประจำปี และการลงทุนของบริษัท

  4. พิจารณาแต่งตั้งกรรมการบริษัท และอนุกรรมการต่างๆ แทนกรรมการที่ออกตามวาระ
  รวมทั้งพิจารณาค่าตอบแทนของกรรมการและอนุกรรมการต่างๆ
  ที่นำเสนอโดยคณะกรรมการสรรหาและกำหนดค่าตอบแทน เพื่อนำเสนอให้ที่ประชุมผู้ถือหุ้นอนุมัติ

  5. พิจารณาแต่งตั้งคณะอนุกรรมการต่างๆเพื่อดูแลระบบบริหาร
  และระบบการควบคุมภายในให้เป็นไปตามนโยบายที่กำหนดไว้ ได้แก่ คณะกรรมการบริหาร
  คณะกรรมการบริหารความเสี่ยง คณะกรรมการกำกับดูแลกิจการ
  และคณะกรรมการสรรหาและกำหนดค่าตอบแทน เป็นต้น
  สำหรับการแต่งตั้งคณะกรรมการตรวจสอบ
  คณะกรรมการสรรหาและกำหนดค่าตอบแทนจะนำเสนอให้ที่ประชุมคณะกรรมการบริษัท
  และ/หรือที่ประชุมผู้ถือหุ้นเพื่อพิจารณาอนุมัติต่อไป

  6. พิจารณาแต่งตั้งผู้บริหารระดับสูง และเลขานุการบริษัท รวมทั้งพิจารณากำหนดค่าตอบแทนของ
  ฝ่ายบริหารที่เสนอโดยคณะกรรมการสรรหาและกำหนดค่าตอบแทน

  7. จัดให้มีการทำงบการเงิน ณ วันสิ้นสุดรอบปีบัญชีของบริษัท
  และลงลายมือชื่อเพื่อรับรองงบการเงินดังกล่าว
  เพื่อนำเสนอต่อที่ประชุมผู้ถือหุ้นในการประชุมสามัญประจำปี เพื่อพิจารณาอนุมัติ

  8. พิจารณาคัดเลือกและแต่งตั้งผู้สอบบัญชี
  และพิจารณาค่าตอบแทนที่เหมาะสมที่เสนอโดยคณะกรรมการตรวจสอบ
  ก่อนนำเสนอต่อที่ประชุมผู้ถือหุ้นในการประชุมสามัญประจำปี เพื่อพิจารณาอนุมัติ

  9. จัดให้มีนโยบายการกำกับดูแลกิจการและจริยธรรมธุรกิจของบริษัทที่เป็นลายลักษณ์อักษร
  รวมทั้งดูแลไม่ให้เกิดปัญหาความขัดแย้งทางผลประโยชน์
  ตลอดจนดูแลระบบการควบคุมภายในและการบริหาร ความเสี่ยง

  10. กำกับดูแลให้มีการบริหารจัดการตามนโยบายกำกับดูแลกิจการที่ดี
  เพื่อให้เชื่อมั่นได้ว่าบริษัทมีความรับผิดชอบต่อผู้มีส่วนเกี่ยวข้องทุกกลุ่มด้วยความเป็นธรรมอย่างเคร่งครัด

  11. มีหน้าที่ในการแจ้งให้บริษัททราบโดยมิชักช้าถึงการเข้าไปมีส่วนได้เสียของตน
  หรือบุคลที่เกี่ยวข้อง
  ไม่ว่าโดยตรงหรือโดยอ้อมในสัญญาใดๆหรือการทำธุรกรรมใดๆที่เกี่ยวข้องกับบริษัท หรือบริษัทย่อย

  นอกจากนั้น
  บริษัทมุ่งหวังให้กรรมการและผู้บริหารแสดงถึงเจตนารมณ์ในการดำเนินธุรกิจของบริษัทอย่างโปร่งใส
  และมีคุณธรรม ปฏิบัติหน้าที่ตามมาตรฐานด้านจริยธรรมด้วยความซื่อสัตย์สุจริต ระมัดระวัง
  และรอบคอบ เพื่อประโยชน์ของผู้ถือหุ้นและผู้มีส่วนได้เสียทุกกลุ่ม
  จึงกำหนดจริยธรรมธุรกิจเพื่อใช้เป็นแนวทางการปฏิบัติสำหรับกรรมการและผู้บริหาร
  โดยบริษัทได้เปิดเผยจริยธรรมธุรกิจไว้บนเว็บไซต์ของบริษัท (www.i-mobilephone.com)

คณะกรรมการตรวจสอบ ณ วันที่ 31 ธันวาคม 2555 มีดังนี้

1. ดร. โชติวิทย์ ชยวัฒนางกูร ประธาน

  2. ศาสตราจารย์ศุภชัย พิศิษฐวานิช กรรมการ

  3. นายคันธิศ อรัณยกานนท์ กรรมการ

  นางสาวบุญรัตน์ มงคลรัตนกร เลขานุการ

  หมายเหตุ กรรมการตรวจสอบทั้ง 3 ท่าน
  มีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของ

  งบการเงินของบริษัท

  คณะกรรมการตรวจสอบจะต้องเป็นกรรมการอิสระ
  ที่ได้รับการสรรหาและคัดเลือกจากคณะกรรมการสรรหาและกำหนดค่าตอบแทน
  และเสนอให้ที่ประชุมคณะกรรมการบริษัท
  และ/หรือที่ประชุมผู้ถือหุ้นพิจารณาแต่งตั้งคณะกรรมการตรวจสอบจะต้องมีจำนวนไม่น้อยกว่า 3 คน

  คุณสมบัติของกรรมการตรวจสอบ

1.  กรรมการตรวจสอบต้องได้รับการแต่งตั้งจากคณะกรรมการบริษัท และ/หรือที่ประชุมผู้ถือหุ้น

2.  กรรมการตรวจสอบทุกคนต้องเป็นกรรมการอิสระ
    โดยมีคุณสมบัติครบถ้วนตามประกาศของสำนักงาน
    ก.ล.ต.ดังรายละเอียดในหัวข้อคุณสมบัติของกรรมการอิสระ

3.  ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นรายใหญ่
    หรือผู้มีอำนาจควบคุมของบริษัท

4.  ไม่เป็นกรรมการของบริษัทใหญ่ บริษัทย่อย และบริษัทย่อยลำดับเดียวกัน
    เฉพาะที่เป็นบริษัทจดทะเบียน

5.  มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบตามภารกิจที่ได้รับมอบหมาย
    โดยกรรมการตรวจสอบต้องสามารถอุทิศเวลาอย่างเพียงพอในการดำเนินงานของคณะกรรมการตรวจสอบ

6.  มีกรรมการตรวจสอบอย่างน้อย 1 คน
    ที่มีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงินได้
    โดยบริษัทต้องระบุไว้ในแบบ 56-1 และแบบ 56-2
    ว่ากรรมการตรวจสอบรายใดเป็นผู้ที่มีคุณสมบัติดังกล่าว
    และกรรมการตรวจสอบรายนั้นต้องระบุคุณสมบัติดังกล่าวไว้ในหนังสือรับรองประวัติของกรรมการตรวจสอบที่ต้องส่งต่อตลาดหลักทรัพย์ฯ
    ด้วย

วาระการดำรงตำแหน่ง

  กรรมการตรวจสอบมีวาระการดำรงตำแหน่ง 3 ปี โดยมีวาระการดำรงตำแหน่งติดต่อกันไม่เกิน
  3 วาระ
  เว้นแต่จะได้รับมติเห็นชอบเป็นเอกฉันท์จากคณะกรรมการสรรหาและกำหนดค่าตอบแทนว่าการดำรงตำแหน่งเกินวาระที่กำหนดมิได้ทำให้ความเป็นอิสระขาดหายไป
  รวมทั้งต้องได้รับการอนุมัติจากที่ประชุมคณะกรรมการบริษัท
  และ/หรือที่ประชุมผู้ถือหุ้นของบริษัทด้วย

  ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทมีรายงานทางการเงินอย่างถูกต้องและเปิดเผยข้อมูลอย่างเพียงพอ

2.  สอบทานให้บริษัทมีการควบคุมภายในและระบบการตรวจสอบภายในที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ฯ และกฎหมายที่เกี่ยวข้องกับธุรกิจของบริษัท

4.  พิจารณาคัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
    รวมถึงพิจารณาเสนอค่าตอบแทนของบุคคลดังกล่าวต่อคณะกรรมการบริษัท
    เพื่อประกอบความเห็นต่อที่ประชุม ผู้ถือหุ้น

5.  จัดให้มีการประชุมคณะกรรมการตรวจสอบร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ
    1 ครั้ง

6.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์ฯ
    และก.ล.ต. ทั้งนี้
    เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

7.  จัดทำรายงานของคณะกรรมการตรวจสอบเพื่อเปิดเผยไว้ในรายงานประจำปีของบริษัท
    โดยต้องมีข้อมูลอย่างน้อยตามประกาศของตลาดหลักทรัพย์ฯ

8. ปฏิบัติการอื่นใดตามที่คณะกรรมการบริษัทมอบหมาย

  คณะกรรมการกำกับดูแลกิจการ ณ วันที่ 31 ธันวาคม 2555 มีดังนี้

1. ดร. โชติวิทย์ ชยวัฒนางกูร ประธาน (กรรมการอิสระ)

2. นายคันธิศ อรัณยกานนท์ กรรมการ (กรรมการอิสระ)

3. นายจง ดิลกสมบัติ กรรมการ

4. นายไพโรจน์ วโรภาษ กรรมกา

นางสาวบุญรัตน์ มงคลรัตนกร เลขานุการ

  วาระการดำรงตำแหน่ง

  คณะกรรมการกำกับดูแลกิจการมีวาระการดำรงตำแหน่ง 1 ปี
  โดยคณะกรรมการสรรหาและกำหนดค่าตอบแทนจะพิจารณาคัดเลือกกรรมการจำนวนหนึ่งของบริษัท
  และ/หรือผู้ทรงคุณวุฒิ
  เพื่อเสนอให้คณะกรรมการบริษัทพิจารณาแต่งตั้งเข้าดำรงตำแหน่งกรรมการกำกับดูแลกิจการใหม่ทุกปี
  ในการประชุมคณะกรรมการบริษัทครั้งแรกหลังการประชุมสามัญผู้ถือหุ้นประจำปี
  โดยกำหนดให้กรรมการอิสระเป็นประธานกรรมการกำกับดูแลกิจการ ทั้งนี้
  กรรมการที่ครบกำหนดวาระการดำรงตำแหน่งดังกล่าวมีสิทธิกลับเข้าดำรงตำแหน่งกรรมการอีกวาระหนึ่ง

  ขอบเขตอำนาจหน้าที่ของคณะกรรมการกำกับดูแลกิจการ

1.  กำกับดูแลการดำเนินงานของบริษัท และการปฏิบัติงานของคณะอนุกรรมการที่บริษัทจัดตั้งขึ้น
    รวมทั้งผู้บริหารและพนักงาน ให้เป็นไปตามหลักการกำกับดูแลกิจการที่ดี
    สอดคล้องกับนโยบายของบริษัท และกฎหมายที่เกี่ยวข้อง

2.  กำหนดและทบทวนหลักเกณฑ์ ข้อพึงปฏิบัติที่สำคัญๆของบริษัท ตามหลักการกำกับดูแลกิจการที่ดี

3.  ทบทวนนโยบาย หลักการ และแนวทางการปฏิบัติงานที่ดีอย่างสม่ำเสมอ

4.  เสนอแนะข้อกำหนดที่เกี่ยวกับจรรยาบรรณในการดำเนินธุรกิจ ข้อพึงปฏิบัติที่ดีแก่กรรมการ
    ผู้บริหารและพนักงานของบริษัท

5.  ดูแลให้หลักการกำกับดูแลกิจการที่ดีมีผลในทางปฏิบัติ มีความต่อเนื่อง และเหมาะสม

6.  รายงานต่อคณะกรรมการบริษัทเกี่ยวกับการกำกับดูแลกิจการที่ดีของบริษัท
    พร้อมความเห็นในแนวปฏิบัติและข้อเสนอแนะเพื่อแก้ไขปรับปรุงตามความเหมาะสม

  คณะกรรมการบริหาร ณ วันที่ 31 ธันวาคม 2555 มีดังนี้

1.  นายวัฒน์ชัย วิไลลักษณ์ ประธาน

2.  นายธนานันท์ วิไลลักษณ์ กรรมการ

3.  นายจง ดิลกสมบัติ กรรมการ

นางสาวบุญรัตน์ มงคลรัตนกร เลขานุการ

  วาระการดำรงตำแหน่ง

  คณะกรรมการบริหารมีวาระการดำรงตำแหน่ง 1 ปี
  โดยคณะกรรมการสรรหาและกำหนดค่าตอบแทนจะพิจารณาคัดเลือกกรรมการและผู้บริหารจำนวนหนึ่งของบริษัทที่มีคุณสมบัติเหมาะสม
  เพื่อเสนอให้คณะกรรมการบริษัทพิจารณาแต่งตั้งเข้าดำรงตำแหน่งกรรมการบริหารใหม่ทุกปี
  ในการประชุมคณะกรรมการบริษัทครั้งแรกหลังการประชุมสามัญผู้ถือหุ้นประจำปี
  ซึ่งกรรมการที่ครบกำหนดวาระการดำรงตำแหน่งดังกล่าวมีสิทธิกลับเข้าดำรงตำแหน่งอีกวาระหนึ่ง
  ทั้งนี้ กำหนดให้ประธานเจ้าหน้าที่บริหารดำรงตำแหน่งประธานกรรมการบริหารโดยตำแหน่ง

  ขอบเขตอำนาจหน้าที่ของคณะกรรมการบริหาร

  1. พิจารณากำหนด กลยุทธ์และแผนการดำเนินธุรกิจ รวมถึงโครงสร้างการบริหารงาน
  และอำนาจบริหารต่างๆของบริษัท เพื่อเสนอให้คณะกรรมการบริษัทพิจารณาต่อไป

  2. ตรวจสอบ ติดตาม
  และดำเนินนโยบายและแนวทางบริหารงานด้านต่างๆของบริษัทที่ได้กำหนดไว้ให้เป็นไปตามที่คณะกรรมการบริษัทมอบหมายอย่างมีประสิทธิภาพ

  3. พิจารณา และให้ความเห็นชอบงบประมาณประจำปี
  และการลงทุนของบริษัทก่อนเสนอคณะกรรมการบริษัทเพื่อพิจารณาอนุมัติต่อไป

  4. พิจารณากำหนดนโยบายอัตราค่าตอบแทน และโครงสร้างเงินเดือนของพนักงาน
  เพื่อเสนอคณะกรรมการสรรหาและกำหนดค่าตอบแทน
  ก่อนนำเสนอคณะกรรมการบริษัทเพื่อพิจารณาอนุมัติต่อไป

  5.
  มีอำนาจในการทำนิติกรรมการผูกพันบริษัทตามขอบเขตที่กำหนดไว้ในนโยบายและระเบียบวิธีปฏิบัติ
  ของบริษัท เรื่องอำนาจอนุมัติดำเนินการ

  6. ดำเนินการอื่นๆตามที่คณะกรรมการบริษัทมอบหมาย

  การมอบหมายอำนาจหน้าที่และความรับผิดชอบของคณะกรรมการบริหารนั้น
  จะไม่มีลักษณะเป็นการมอบอำนาจ หรือมอบอำนาจช่วงที่ทำให้คณะกรรมการบริหาร
  หรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อยของบริษัท
  ยกเว้นเป็นการอนุมัติรายการที่เป็นไปตามนโยบาย
  และหลักเกณฑ์ที่คณะกรรมการบริษัทพิจารณาอนุมัติไว้
  โดยการอนุมัติรายการดังกล่าวจะต้องเสนอต่อที่ประชุมคณะกรรมการบริษัท และ/หรือที่ประชุม
  ผู้ถือหุ้นเพื่อพิจารณาและอนุมัติรายการดังกล่าวตามข้อกำหนดของตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  หรือกฎหมายที่เกี่ยวข้องกำหนด

คณะกรรมการบริหารความเสี่ยง ณ วันที่ 31 ธันวาคม 2555 มีดังนี้

1. นายวัฒน์ชัย วิไลลักษณ์ ประธาน

2. นายศิริชัย รัศมีจันทร์ กรรมการ

3. นายจง ดิลกสมบัติ กรรมการ

4. นายธนานันท์ วิไลลักษณ์ กรรมการ

5. นายดิลกพัฒน์ นิศามณีวงศ์ กรรมการ

6. นายธีระวุฒิ กรีพานิช กรรมการ

นางสาวบุญรัตน์ มงคลรัตนกร เลขานุการ

  วาระการดำรงตำแหน่ง

  คณะกรรมการบริหารความเสี่ยง มีวาระการดำรงตำแหน่ง 1 ปี
  โดยคณะกรรมการสรรหาและกำหนดค่าตอบแทนจะพิจารณาคัดเลือกกรรมการและผู้บริหารจำนวนหนึ่งของบริษัท
  และ/หรือผู้ทรงคุณวุฒิ
  เพื่อเสนอให้คณะกรรมการบริษัทพิจารณาแต่งตั้งเข้าดำรงตำแหน่งกรรมการบริหารความเสี่ยงใหม่ทุกปี
  ในการประชุมคณะกรรมการบริษัทครั้งแรกหลังการประชุมสามัญผู้ถือหุ้นประจำปี
  ซึ่งกรรมการที่ครบกำหนดวาระการดำรงตำแหน่งดังกล่าวมีสิทธิกลับเข้าดำรงตำแหน่งกรรมการอีกวาระหนึ่ง
  ทั้งนี้ กำหนดให้กรรมการบริหารความเสี่ยงที่ได้รับการแต่งตั้ง คัดเลือกสมาชิก 1 ท่าน
  ให้ดำรงตำแหน่งประธานกรรมการบริหารความเสี่ยง

  ขอบเขตอำนาจหน้าที่ของคณะกรรมการบริหารความเสี่ยง

1.  กำหนดทิศทางธุรกิจที่ชัดเจน ระบุ วิเคราะห์ และตรวจสอบปัจจัยความเสี่ยงที่สำคัญ
    พร้อมทั้งกำหนด กลยุทธ์ในการบริหารความเสี่ยงนั้น

2.  กำหนดมาตรฐานของการบริหารจัดการความเสี่ยง
    เพื่อใช้เป็นแนวทางปฏิบัติในส่วนงานต่างๆตามความรับผิดชอบ

3.  กำกับดูแลให้มั่นใจว่ามาตรการดังกล่าวได้มีการสื่อสารอย่างทั่วถึง
    และพนักงานได้ปฏิบัติตามมาตรการเหล่านั้น

4.  จัดให้มีการประเมินและวิเคราะห์ความเสียหายที่อาจเกิดขึ้นอย่างเป็นระบบและต่อเนื่อง
    เพื่อให้มั่นใจว่า การสำรวจความเสี่ยงได้ครอบคลุมทุกขั้นตอนของการดำเนินธุรกิจ

5.  สนับสนุนและพัฒนาการบริหารความเสี่ยงให้เกิดขึ้นอย่างต่อเนื่องทั่วทั้งองค์กร
    และสอดคล้องกับมาตรฐานสากล

  คณะกรรมการสรรหาและกำหนดค่าตอบแทน ณ วันที่ 31 ธันวาคม 2555 มีดังนี้

  1. นายคันธิศ อรัณยกานนท์ ประธาน (กรรมการอิสระ)

  2. ดร.โชติวิทย์ ชยวัฒนางกูร กรรมการ (กรรมการอิสระ)

  3. นายอันนิส บิน เชค โมฮัมเหม็ด ¹⁾ กรรมการ

  4. นายศิริชัย รัศมีจันทร์ กรรมการ

นางสาวบุญรัตน์ มงคลรัตนกร เลขานุการ

  หมายเหตุ ¹⁾ ได้รับการแต่งตั้งเป็นกรรมการสรรหาและกำหนดค่าตอบแทน เมื่อวันที่ 17
  ธันวาคม 2555

  วาระการดำรงตำแหน่ง

  กำหนดให้กรรมการสรรหาและกำหนดค่าตอบแทนจำนวน 1 ใน 3 ต้องออกจากตำแหน่งทุกปี
  โดยให้กรรมการที่อยู่ในตำแหน่งนานที่สุดเป็นผู้ออกจากตำแหน่ง
  กรรมการที่ออกจากตำแหน่งตามวาระอาจถูกเลือกให้กลับเข้าดำรงตำแหน่งใหม่ได้โดยได้รับเสียงข้างมากจากคณะกรรมการบริษัท
  สำหรับการแต่งตั้งกรรมการทดแทนในกรณีที่ตำแหน่งว่างลง
  คณะกรรมการสรรหาและกำหนดค่าตอบแทนจะเป็นผู้พิจารณาคัดเลือกกรรมการ
  และ/หรือผู้ทรงคุณวุฒิ เสนอต่อคณะกรรมการบริษัทเพื่อพิจารณาแต่งตั้งต่อไป

  ขอบเขตอำนาจหน้าที่ของคณะกรรมการสรรหาและกำหนดค่าตอบแทน

  1. สรรหา คัดเลือก และเสนอบุคคลให้ดำรงตำแหน่งกรรมการอิสระ ประธานกรรมการ
  และกรรมการบริษัท เพื่อนำเสนอต่อที่ประชุมคณะกรรมการบริษัท
  และ/หรือที่ประชุมผู้ถือหุ้นเพื่อพิจารณาอนุมัติ ในกรณีที่ตำแหน่งว่างลงเนื่องจากครบวาระ
  และในกรณีอื่นๆ

  2. สรรหา คัดเลือก
  และเสนอบุคคลให้ดำรงตำแหน่งกรรมการในคณะอนุกรรมการต่างๆของบริษัท
  ประธานเจ้าหน้าที่บริหาร ผู้บริหารระดับสูง และเลขานุการบริษัท ในกรณีที่มีตำแหน่งว่างลง
  เพื่อนำเสนอต่อที่ประชุมคณะกรรมการบริษัทเพื่อพิจารณาอนุมัติ
  รวมทั้งกำหนดหลักเกณฑ์ในการสืบทอดตำแหน่งผู้บริหารระดับสูง

  3. เสนอนโยบายผลตอบแทน แนวทางการจ่ายค่าตอบแทนและผลประโยชน์อื่นๆ
  สำหรับกรรมการในคณะกรรมการบริษัท คณะอนุกรรมการต่างๆ
  ประธานเจ้าหน้าที่บริหารและผู้บริหารระดับสูงให้ เหมาะสมกับหน้าที่ความรับผิดชอบ
  สอดคล้องกับผลการดำเนินงานของบริษัทและภาวะตลาดอยู่เสมอ

  4. กำหนดโบนัสและอัตราการขึ้นเงินเดือนประจำปี โดยพิจารณาจากผลประกอบการของบริษัท

  5. พิจารณากลั่นกรอง โครงสร้างเงินเดือน และผลประโยชน์ตอบแทนอื่นๆของบริษัท

6.
กลั่นกรองและตรวจสอบรายชื่อผู้ที่จะได้รับการเสนอชื่อเป็นกรรมการกับหน่วยงานที่เกี่ยวข้องว่าไม่ได้เป็นผู้ที่ถูกขึ้นบัญชีดำหรือถอดถอนจากบัญชีรายชื่อที่หน่วยงานเหล่านี้จัดทำขึ้น

7. ในกรณีที่มีการเสนอชื่อกรรมการที่พ้นวาระกลับเข้าดำรงตำแหน่ง ควรนำเสนอผลงาน
และประวัติการเข้าร่วมประชุมคณะกรรมการและการประชุมผู้ถือหุ้นให้ผู้ถือหุ้นใช้ประกอบการพิจารณาด้วย

ผู้บริหาร ณ วันที่ 31 ธันวาคม 2555 มีดังนี้

1. นายวัฒน์ชัย วิไลลักษณ์ ประธานเจ้าหน้าที่บริหาร และ

  รักษาการกรรมการผู้จัดการ

  สายธุรกิจการให้บริการโทรคมนาคม

2. นายธนานันท์ วิไลลักษณ์ กรรมการผู้จัดการใหญ่ และ

  รักษาการกรรมการผู้จัดการสายธุรกิจโทรศัพท์เคลื่อนที่

3. นาย ไล กี ทอง รองกรรมการผู้จัดการใหญ่

4. นายประชา พัทธยากร รองกรรมการผู้จัดการใหญ่

5. นายสุภสิทธิ์ รักกสิกร กรรมการผู้จัดการสายธุรกิจมัลติมีเดีย

ปฏิบัติงานในตำแหน่งกรรมการผู้จัดการ

บริษัท สามารถ มัลติมีเดีย จำกัด

  ขอบเขตอำนาจหน้าที่ของประธานเจ้าหน้าที่บริหาร

  1. บริหารจัดการและควบคุมดูแลการดำเนินกิจการที่เกี่ยวข้องกับการบริหารงานทั่วไปของบริษัท
  เพื่อให้เป็นไปตามวัตถุประสงค์ นโยบาย ระเบียบและข้อบังคับของบริษัท

  2. พิจารณาแผนการลงทุนในธุรกิจต่างๆ นำเสนอต่อคณะกรรมการบริหาร
  และคณะกรรมการบริษัท เพื่อพิจารณาอนุมัติต่อไป

  3.
  มีอำนาจในการทำนิติกรรมผูกพันบริษัทตามขอบเขตที่กำหนดไว้ในนโยบายและระเบียบวิธีปฏิบัติของบริษัท
  เรื่องอำนาจอนุมัติดำเนินการ

  4. การดำเนินงานใดๆ ที่ได้รับมอบหมายตามมติที่ประชุมคณะกรรมการ
  และ/หรือมติที่ประชุมผู้ถือหุ้นของบริษัท

  การมอบหมายอำนาจหน้าที่และความรับผิดชอบให้ประธานเจ้าหน้าที่บริหารนั้น
  จะไม่มีลักษณะเป็นการมอบอำนาจ
  หรือมอบอำนาจช่วงที่ทำให้ประธานเจ้าหน้าที่บริหารหรือผู้รับมอบอำนาจจากประธานเจ้าหน้าที่บริหารสามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อยของบริษัท
  ยกเว้นเป็นการอนุมัติรายการที่เป็นไปตามนโยบาย
  และหลักเกณฑ์ที่คณะกรรมการบริษัทพิจารณาอนุมัติไว้
  โดยการอนุมัติรายการดังกล่าวจะต้องเสนอต่อที่ประชุมคณะกรรมการบริษัท และ/หรือที่ประชุม
  ผู้ถือหุ้นเพื่อพิจารณาและอนุมัติรายการดังกล่าวตามข้อกำหนดของตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  หรือกฎหมายที่เกี่ยวข้องกำหนด

8.2 การสรรหากรรมการและผู้บริหาร

  คณะกรรมการบริษัทได้ทำการแต่งตั้งคณะกรรมการสรรหาและกำหนดค่าตอบแทน
  เพื่อทำหน้าที่สรรหา คัดเลือก และเสนอบุคคลให้ดำรงตำแหน่งประธานกรรมการบริษัท
  กรรมการบริษัท อนุกรรมการ ประธานเจ้าหน้าที่บริหาร ผู้บริหารระดับสูง และเลขานุการบริษัท
  พร้อมทั้งพิจารณาผลตอบแทนให้เหมาะสมกับหน้าที่ความรับผิดชอบ
  โดยการสรรหาบุคคลเข้าดำรงตำแหน่งกรรมการ
  ในกรณีที่ตำแหน่งกรรมการว่างลงไม่ว่าด้วยเหตุใด
  คณะกรรมการสรรหาและกำหนดค่าตอบแทนจะดำเนินการสรรหา
  คัดเลือกบุคคลเข้าดำรงตำแหน่งกรรมการและนำเสนอต่อคณะกรรมการบริษัทเพื่อพิจารณาอนุมัติ
  ยกเว้นกรณีที่มีการแต่งตั้งกรรมการเข้าใหม่หรือกรรมการออกตามวาระ
  คณะกรรมการสรรหาและกำหนดค่าตอบแทนจะดำเนินการสรรหา
  คัดเลือกบุคคลเข้าดำรงตำแหน่งกรรมการ
  และนำเสนอต่อคณะกรรมการบริษัทเพื่อพิจารณาก่อนที่จะนำเสนอที่ประชุมผู้ถือหุ้นเพื่อพิจารณาต่อไป
  โดยการแต่งตั้งกรรมการแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง
  โดยผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกตั้งบุคคลคนเดียวหรือหลายคนเป็นกรรมการได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้ นอกจากนี้
  บริษัทยังได้เปิดโอกาสให้ผู้ถือหุ้นลงคะแนนเสียงเลือกตั้งกรรมการเป็นรายบุคคล
  โดยบริษัทได้เสนอชื่อกรรมการให้ผู้ถือหุ้นลงคะแนนทีละคน
  เพื่อเปิดโอกาสให้ผู้ถือหุ้นมีสิทธิเลือกกรรมการที่ต้องการได้อย่างแท้จริง
  ทั้งนี้สำหรับการเลือกตั้งกรรมการอิสระ
  คณะกรรมการสรรหาและกำหนดค่าตอบแทนจะดำเนินการสรรหา คัดเลือก
  บุคคลที่มีคุณสมบัติครบถ้วนตามคุณสมบัติของกรรมการอิสระที่คณะกรรมการบริษัทได้กำหนดไว้
  ซึ่งสอดคล้องกับกฎระเบียบของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  เข้ามาดำรงตำแหน่งกรรมการอิสระ นอกจากนั้น
  คณะกรรมการบริษัทยังได้แต่งตั้งคณะอนุกรรมการขึ้นเพื่อช่วยแบ่งเบาภาระของคณะกรรมการบริษัทในการตรวจสอบ
  หรือพิจารณาเรื่องต่างๆที่สำคัญต่อบริษัท ซึ่งประกอบด้วยคณะกรรมการบริหาร
  คณะกรรมการตรวจสอบ คณะกรรมการบริหารความเสี่ยง คณะกรรมการกำกับดูแลกิจการ
  และคณะกรรมการสรรหาและกำหนดค่าตอบแทน
  ทั้งนี้สำหรับการคัดเลือกกรรมการเข้าดำรงตำแหน่งคณะอนุกรรมการดังกล่าว
  จะต้องผ่านขั้นตอนการสรรหา
  คัดเลือกบุคคลเข้าดำรงตำแหน่งจากคณะกรรมการสรรหาและกำหนดค่าตอบแทน
  เพื่อนำเสนอต่อคณะกรรมการบริษัทพิจารณา

แผนการสืบทอดตำแหน่งผู้บริหารระดับสูง

  บริษัทได้เล็งเห็นถึงความจำเป็นและความสำคัญของการสืบทอดตำแหน่งผู้บริหารระดับสูงในกรณีที่มีตำแหน่งผู้บริหารว่างลง
  ซึ่งนอกจากบริษัทจะตั้งคณะกรรมการสรรหาและกำหนดค่าตอบแทน เพื่อทำหน้าที่สรรหา คัดเลือก
  และเสนอบุคคลเข้าดำรงตำแหน่งกรรมการและผู้บริหารระดับสูงแล้ว
  บริษัทยังได้จัดทำแผนสืบทอดตำแหน่งผู้บริหารระดับสูงขึ้น
  โดยทำการคัดเลือกบุคคลที่จะปฏิบัติหน้าที่ในตำแหน่งผู้บริหารดังกล่าว
  และพัฒนาเพื่อเตรียมความพร้อมให้สามารถรองรับตำแหน่งได้ในอนาคต
  ทั้งนี้เพื่อสร้างความเชื่อมั่นให้กับนักลงทุน ผู้ถือหุ้น
  ตลอดจนพนักงานว่าการดำเนินงานของบริษัทจะได้รับการสานต่ออย่างทันท่วงที

8.3 ค่าตอบแทนกรรมการและผู้บริหาร

ค่าตอบแทนกรรมการ

  บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
  โดยค่าตอบแทนอยู่ในระดับที่เหมาะสม เทียบเคียงได้กับอุตสาหกรรมลักษณะเดียวกัน
  และเพียงพอที่จะรักษากรรมการที่มีคุณสมบัติที่ต้องการไว้ได้
  กรรมการที่ได้รับมอบหมายหน้าที่และความรับผิดชอบเพิ่มขึ้นในคณะอนุกรรมการต่างๆ
  จะได้รับค่าตอบแทนเพิ่มตามปริมาณความรับผิดชอบที่เพิ่มขึ้น
  ซึ่งคณะกรรมการสรรหาและกำหนดค่าตอบแทนจะเป็น ผู้พิจารณาค่าตอบแทนในเบื้องต้น
  แล้วนำข้อมูลที่ได้เสนอต่อที่ประชุมคณะกรรมการบริษัทเพื่อพิจารณา
  ก่อนนำเสนอต่อที่ประชุมผู้ถือหุ้นเพื่ออนุมัติ ค่าตอบแทนกรรมการและอนุกรรมการสำหรับปี 2555
  ที่ได้รับอนุมัติจากที่ประชุมผู้ถือหุ้น มีวงเงินไม่เกิน 6,500,000 บาท
  ประกอบด้วยค่าเบี้ยประชุมและเงินบำเหน็จกรรมการ
  โดยกำหนดค่าเบี้ยประชุมสำหรับกรรมการและอนุกรรมการที่เข้าร่วมประชุม ดังนี้

  คณะกรรมการบริษัท และคณะกรรมการตรวจสอบ

  - ประธานกรรมการ จำนวน 30,000 บาทต่อครั้ง

  - กรรมการ จำนวน 15,000 บาทต่อครั้ง

  คณะกรรมการสรรหาและกำหนดค่าตอบแทน และคณะกรรมการกำกับดูแลกิจการ

  - ประธานกรรมการ จำนวน 20,000 บาทต่อครั้ง

  - กรรมการ จำนวน 15,000 บาทต่อครั้ง

  ทั้งนี้คณะกรรมการบริหาร และคณะกรรมการบริหารความเสี่ยง
  ไม่ได้รับค่าเบี้ยประชุมเนื่องจากเป็นผู้บริหารของบริษัท

ค่าตอบแทนผู้บริหาร

  ค่าตอบแทนผู้บริหารเป็นไปตามหลักการและนโยบายที่คณะกรรมการสรรหาและกำหนดค่าตอบแทนกำหนด
  ซึ่งเชื่อมโยงกับผลประกอบการของบริษัท และผลการปฏิบัติงานของผู้บริหารแต่ละท่าน

  ในปี 2555 บริษัทได้จ่ายค่าตอบแทนต่างๆ ให้แก่กรรมการและผู้บริหารดังนี้

  1. ค่าตอบแทนที่เป็นตัวเงิน และค่าตอบแทนอื่นๆ ของกรรมการและอนุกรรมการ

+-----------------+------+-----+-----+-----+-----+------+-----------+
| รายชื่อกรรมการ    | ค    |     |     |     |     |      | ค่า        |
|                 | ่าตอบ |     |     |     |     |      | ตอบแทนอื่นๆ |
|                 | แทนท |     |     |     |     |      |           |
|                 | ี่เป็นต |     |     |     |     |      |           |
|                 | ัวเงิน |     |     |     |     |      |           |
|                 | (    |     |     |     |     |      |           |
|                 | บาท) |     |     |     |     |      |           |
+=================+======+=====+=====+=====+=====+======+===========+
|                 | ค่า   |     |     |     | เงิน | รวม  | ใบสำ      |
|                 | เบี้ยป |     |     |     | บำเ | ค่าตอ | คัญแสดงสิทธิ |
|                 | ระชุม |     |     |     | หน็จ | บแทน | ⁽¹⁾       |
|                 |      |     |     |     | ก   |      | (หน่วย)    |
|                 |      |     |     |     | รรม | ที่กรร |           |
|                 |      |     |     |     | การ | มการ |           |
|                 |      |     |     |     |     |      |           |
|                 |      |     |     |     |     | แต่ล  |           |
|                 |      |     |     |     |     | ะท่าน |           |
|                 |      |     |     |     |     | ได้รับ |           |
+-----------------+------+-----+-----+-----+-----+------+-----------+
|                 | กรร  | ก   | ก   | ก   |     |      |           |
|                 | มการ | รรม | รรม | รรม |     |      |           |
|                 |      | การ | การ | การ |     |      |           |
|                 | บริษัท |     | กำก |     |     |      |           |
|                 |      | ต   | ับดูแ | สรร |     |      |           |
|                 |      | รวจ | ลกิจ | หาแ |     |      |           |
|                 |      | สอบ | การ | ละก |     |      |           |
|                 |      |     |     | ำหน |     |      |           |
|                 |      |     |     | ดค่า |     |      |           |
|                 |      |     |     | ตอบ |     |      |           |
|                 |      |     |     | แทน |     |      |           |
+-----------------+------+-----+-----+-----+-----+------+-----------+
|   1.            | 240  | 75, | -   | -   | 3   | 615  | 3,000,000 |
|                 | ,000 | 000 |     |     | 00, | ,000 |           |
|  ศาสตราจารย์ศุภชัย |      |     |     |     | 000 |      |           |
|   พิศิษฐวานิช      |      |     |     |     |     |      |           |
+-----------------+------+-----+-----+-----+-----+------+-----------+
| 2. ดร.โชติวิทย์    | 120  | 1   | 40, | 45, | 2   | 605  | 3,000,000 |
| ชยวัฒนางกูร       | ,000 | 50, | 000 | 000 | 50, | ,000 |           |
|                 |      | 000 |     |     | 000 |      |           |
+-----------------+------+-----+-----+-----+-----+------+-----------+
| 3. นายคันธิศ      | 120  | 75, | 30, | 60, | 2   | 535  | 3,000,000 |
| อรัณยกานนท์       | ,000 | 000 | 000 | 000 | 50, | ,000 |           |
|                 |      |     |     |     | 000 |      |           |
+-----------------+------+-----+-----+-----+-----+------+-----------+
| 4. นายเจริญรัฐ    | 120  | -   | -   | -   | 2   | 370  | 3,000,000 |
| วิไลลักษณ์         | ,000 |     |     |     | 50, | ,000 |           |
|                 |      |     |     |     | 000 |      |           |
+-----------------+------+-----+-----+-----+-----+------+-----------+
| 5. นายวัฒน์ชัย     | 120  | -   | -   | -   | 2   | 370  | 3,000,000 |
| วิไลลักษณ์         | ,000 |     |     |     | 50, | ,000 |           |
|                 |      |     |     |     | 000 |      |           |
+-----------------+------+-----+-----+-----+-----+------+-----------+
| 6. นายธนานันท์    | 120  | -   | -   | -   | 2   | 370  | 3,000,000 |
| วิไลลักษณ์         | ,000 |     |     |     | 50, | ,000 |           |
|                 |      |     |     |     | 000 |      |           |
+-----------------+------+-----+-----+-----+-----+------+-----------+
| 7. นายจง        | 120  | -   | 30, | -   | 2   | 400  | 3,000,000 |
| ดิลกสมบัติ         | ,000 |     | 000 |     | 50, | ,000 |           |
|                 |      |     |     |     | 000 |      |           |
+-----------------+------+-----+-----+-----+-----+------+-----------+
| 8. นายอัซวัน คาน  | 60   | -   | -   | -   | 2   | 310  | 3,000,000 |
| บิน ออสมัน คาน    | ,000 |     |     |     | 50, | ,000 |           |
|                 |      |     |     |     | 000 |      |           |
+-----------------+------+-----+-----+-----+-----+------+-----------+
| 9. นายโดนัล เจมส์ | 90   | -   | -   | 15, | 2   | 355  | - ⁽⁴⁾     |
| เร ⁽²⁾          | ,000 |     |     | 000 | 50, | ,000 |           |
|                 |      |     |     |     | 000 |      |           |
+-----------------+------+-----+-----+-----+-----+------+-----------+
| 10. นายอันนิส บิน  | -    | -   | -   | -   | -   | -    | -         |
| เชค โมฮัมเหม็ด    |      |     |     |     |     |      |           |
| ⁽³⁾             |      |     |     |     |     |      |           |
+-----------------+------+-----+-----+-----+-----+------+-----------+
| 11. นายศิริชัย     | -    | -   | -   | 45, | 2   | 295  | -         |
| รัศมีจันทร์         |      |     |     | 000 | 50, | ,000 |           |
|                 |      |     |     |     | 000 |      |           |
+-----------------+------+-----+-----+-----+-----+------+-----------+
| 12. นายไพโรจน์   | -    | -   | 30, | -   | 2   | 280  | -         |
| วโรภาษ          |      |     | 000 |     | 50, | ,000 |           |
|                 |      |     |     |     | 000 |      |           |
+-----------------+------+-----+-----+-----+-----+------+-----------+
| รวม             | 1    | 3   | 1   | 1   | 2,8 | 4    | 2         |
|                 | ,110 | 00, | 30, | 65, | 00, | ,505 | 4,000,000 |
|                 | ,000 | 000 | 000 | 000 | 000 | ,000 |           |
+-----------------+------+-----+-----+-----+-----+------+-----------+

หมายเหตุ ⁽¹⁾ เมื่อวันที่ 29 พฤษภาคม 2552
บริษัทได้ออกและเสนอขายใบสำคัญแสดงสิทธิให้กับกรรมการบริษัท
และพนักงานของบริษัทและบริษัทย่อยจำนวน 100,250,000 หน่วย
โดยได้จัดสรรให้ในฐานะกรรมการขณะนั้นจำนวน 11 ท่าน ในอัตราท่านละ 3,000,000 หน่วย
รวม 33,000,000 หน่วย หรือคิดเป็นร้อยละ 32.92 ของใบสำคัญแสดงสิทธิที่จัดสรรทั้งโครงการ
อย่างไรก็ตามกรรมการที่ได้รับการจัดสรรใบสำคัญแสดงสิทธิบางท่านได้พ้นจากตำแหน่งกรรมการ
โดยใบสำคัญแสดงสิทธิที่กรรมการปัจจุบันได้รับคิดเป็นร้อยละ 23.94
ของใบสำคัญแสดงสิทธิที่จัดสรรทั้งโครงการ ใบสำคัญแสดงสิทธิ 1 หน่วย ใช้สิทธิซื้อหุ้นสามัญได้ 1
หุ้น กำหนดราคาใช้สิทธิเท่ากับ 1.7 บาทต่อหุ้น ใบสำคัญแสดงสิทธิมีอายุ 5 ปี
นับตั้งแต่วันที่ออกใบสำคัญแสดงสิทธิ ซึ่งจะครบอายุวันที่ 28 พฤษภาคม 2557
โดยระยะเวลาการใช้สิทธิซื้อหุ้นคือทุกวันที่ 15
ของเดือนสุดท้ายในแต่ละไตรมาสตลอดอายุใบสำคัญแสดงสิทธิ โดยเริ่มจากวันที่ 15 มิถุนายน 2552
ถึงวันที่ 28 พฤษภาคม 2557

  ⁽²⁾ ลาออกจากการเป็นกรรมการบริษัท และกรรมการสรรหาและกำหนดค่าตอบแทน เมื่อวันที่ 6
  ธันวาคม 2555

  ⁽³⁾ ได้รับการแต่งตั้งเป็นกรรมการบริษัท และกรรมการสรรหาและกำหนดค่าตอบแทน เมื่อวันที่
  17 ธันวาคม 2555

  ⁽⁴⁾ เนื่องจากนายโดนัลด์ เจมส์ เร ได้ลาออกจากการเป็นกรรมการบริษัท
  ดังนั้นใบสำคัญแสดงสิทธิส่วนที่ยังไม่ได้ใช้สิทธิ์จำนวน 750,000 หน่วย ได้ถูกยกเลิก
  ทั้งนี้คณะกรรมการสรรหาและกำหนดค่าตอบแทนจะเป็นผู้พิจารณาจัดสรรใบสำคัญแสดงสิทธิดังกล่าวให้กับกรรมการเข้าใหม่ที่แต่งตั้งขึ้นเพื่อทดแทนในอนาคต
  ก่อนนำเสนอให้ที่ประชุมสามัญผู้ถือหุ้นพิจารณาอนุมัติต่อไป

  2. ค่าตอบแทนที่เป็นตัวเงิน และค่าตอบแทนอื่นๆ ของผู้บริหาร 5 ราย

+---------------------------------------+------------------------------+
| ค่าตอบแทน                              | จำนวน                        |
+---------------------------------------+------------------------------+
|   เงินเดือน (บาท)                       | 14,067,691                   |
+---------------------------------------+------------------------------+
|   โบนัส (บาท)                          | 1,721,917                    |
+---------------------------------------+------------------------------+
|   กองทุนสำรองเลี้ยงชีพ (บาท)              | 908,879                      |
+---------------------------------------+------------------------------+
|   ใบสำคัญแสดงสิทธิฯ⁽¹⁾ (หน่วย)            | 19,800,000                   |
+---------------------------------------+------------------------------+

หมายเหตุ ⁽¹⁾ เมื่อวันที่ 29 พฤษภาคม 2552
บริษัทได้ออกและเสนอขายใบสำคัญแสดงสิทธิให้กับกรรมการบริษัท
และพนักงานของบริษัทและบริษัทย่อยจำนวน 100,250,000 หน่วย
ผู้บริหารปัจจุบันของบริษัทได้รับการจัดสรรใบสำคัญแสดงสิทธิจำนวน 19,800,000 หน่วย
หรือคิดเป็นร้อยละ 19.75 ของใบสำคัญแสดงสิทธิที่จัดสรรทั้งโครงการ ใบสำคัญแสดงสิทธิ 1 หน่วย
ใช้สิทธิซื้อหุ้นสามัญได้ 1 หุ้น กำหนดราคาใช้สิทธิเท่ากับ 1.7 บาทต่อหุ้น ใบสำคัญแสดงสิทธิมีอายุ 5
ปี นับตั้งแต่วันที่ออกใบสำคัญแสดงสิทธิ ซึ่งจะครบอายุวันที่ 28 พฤษภาคม 2557
โดยระยะเวลาการใช้สิทธิซื้อหุ้นคือทุกวันที่ 15
ของเดือนสุดท้ายในแต่ละไตรมาสตลอดอายุใบสำคัญแสดงสิทธิ โดยเริ่มจากวันที่ 15 มิถุนายน 2552
ถึงวันที่ 28 พฤษภาคม 2557

8.4 การกำกับดูแลกิจการ

คณะกรรมการบริษัทตระหนักดีว่าการกำกับดูแลกิจการที่ดีเป็นปัจจัยพื้นฐานสำคัญในการยกระดับมาตรฐานการดำเนินงานของบริษัทให้เกิดความโปร่งใส
เพิ่มความน่าเชื่อถือให้แก่ผู้ถือหุ้น ผู้ลงทุน และผู้เกี่ยวข้องทุกราย
ตลอดจนเป็นการเพิ่มขีดความสามารถในการแข่งขันของกิจการ
ดังนั้นคณะกรรมการบริษัทจึงได้จัดให้มีนโยบายเกี่ยวกับการกำกับดูแลกิจการและจริยธรรมธุรกิจของบริษัทที่เป็นลายลักษณ์อักษร
สอดคล้องกับหลักการกำกับดูแลกิจการที่ดีสำหรับบริษัท จดทะเบียนของตลาดหลักทรัพย์ฯ
และแนวคิดความรับผิดชอบต่อสังคมของธุรกิจเพื่อให้กรรมการ ผู้บริหาร
และพนักงานของบริษัทได้ยึดถือปฏิบัติภายใต้นโยบายการบริหารองค์กรที่ดีมีความรับผิดชอบต่อผู้เกี่ยวข้องทางธุรกิจทั้งพนักงาน
ลูกค้าและผู้ถือหุ้น ตลอดจนการเกื้อกูลสังคมอย่างจริงจัง
โดยมีหน่วยงานเลขานุการบริษัทซึ่งเป็นหน่วยงานกำกับการปฏิบัติงานทำหน้าที่ดูแลให้บริษัท กรรมการ
และผู้บริหารปฏิบัติให้ถูกต้องตามกฎข้อบังคับต่างๆ ของตลาดหลักทรัพย์ฯ ก.ล.ต. พรบ.บริษัทมหาชน
รวมทั้งกฎหมายอื่นๆ ที่เกี่ยวข้อง
จากการที่บริษัทได้ให้ความสำคัญต่อการกำกับดูแลกิจการที่ดีมาอย่างต่อเนื่อง ทำให้ ในปี 2555
บริษัทได้รับผลการประเมินจากผลการสำรวจรายงานการกำกับดูแลกิจการที่ดีของบริษัทจดทะเบียนในระดับดีเลิศ
ซึ่งถือเป็นผลการประเมินในระดับสูงสุด และติดอันดับ Top Quartile
ของกลุ่มบริษัทที่มีมูลค่าทางการตลาด 3,000-9,999 ล้านบาท
จากการสำรวจการกำกับดูแลกิจการของบริษัทจดทะเบียนรวม 513 บริษัท
ของสมาคมส่งเสริมสถาบันกรรมการบริษัทไทย โดยการสนับสนุนของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์
และยังได้รับการประเมินคุณภาพการประชุมสามัญผู้ถือหุ้นประจำปี 2555 ในระดับดีเลิศ
ซึ่งสำนักงานคณะกรรมการกำกับหลักทรัพย์และตลาดหลักทรัพย์
ได้ทำการสำรวจร่วมกับสมาคมส่งเสริมผู้ลงทุนไทย และสมาคมบริษัทจดทะเบียนไทย ในปี 2555
บริษัทได้ปฏิบัติตามหลักการกำกับดูแลกิจการที่ดีที่กำหนดโดยตลาดหลักทรัพย์ฯ
และแนวคิดความรับผิดชอบต่อสังคมของธุรกิจดังนี้

หมวดที่ 1 สิทธิของผู้ถือหุ้น 

บริษัทให้ความสำคัญและเคารพในสิทธิของผู้ถือหุ้นทุกรายไม่ว่าผู้ถือหุ้นนั้นจะเป็นผู้ถือหุ้นรายย่อย
ผู้ถือหุ้นรายใหญ่ นักลงทุนสถาบัน หรือชาวต่างชาติ
โดยบริษัทมิได้กีดกันหรือสร้างอุปสรรคในการเปิดโอกาสให้ผู้ถือหุ้นสามารถติดต่อสื่อสารระหว่างกัน
ในปี 2555 สิทธิต่างๆ ที่ผู้ถือหุ้นของบริษัทได้รับมีดังนี้

-   สิทธิในการได้รับใบหุ้นและสิทธิในการซื้อ ขาย หรือโอนหุ้น

  บริษัทได้แต่งตั้งให้บริษัท ศูนย์รับฝากหลักทรัพย์ (ประเทศไทย) จำกัด
  ทำหน้าที่เป็นนายทะเบียนหลักทรัพย์ของบริษัท เพื่ออำนวยความสะดวกให้กับผู้ถือหุ้น
  ในการดำเนินการเกี่ยวกับงานทะเบียนหลักทรัพย์ของบริษัท

-   สิทธิในการเสนอวาระประชุมและการส่งคำถามล่วงหน้า

  บริษัทตระหนักถึงสิทธิและความเท่าเทียมกันของผู้ถือหุ้นตามหลักการกำกับดูแลกิจการที่ดี
  และเพื่อปฏิบัติให้สอดคล้องกับที่กฎหมายกำหนด
  จึงมีนโยบายให้สิทธิแก่ผู้ถือหุ้นรายย่อยในการเสนอวาระการประชุมผู้ถือหุ้น
  เพื่อให้คณะกรรมการพิจารณาบรรจุเป็นวาระในการประชุมสามัญผู้ถือหุ้นตั้งแต่ปี 2552
  และได้เปิดโอกาสให้มีการส่งคำถามล่วงหน้าเพื่อพิจารณาก่อนการประชุมผู้ถือหุ้นตั้งแต่ปี 2554
  โดยผู้ถือหุ้นต้องปฏิบัติตามหลักเกณฑ์ในการเสนอวาระการประชุมผู้ถือหุ้นตามที่คณะกรรมการบริษัทกำหนด
  ในการประชุมสามัญ ผู้ถือหุ้นประจำปี 2556
  คณะกรรมการได้กำหนดสัดส่วนการถือหุ้นของผู้ถือหุ้นที่มีสิทธิเสนอวาระการประชุมไว้ไม่น้อยกว่าร้อยละ
  4 ของจำนวนหุ้นที่มีสิทธิออกเสียงทั้งหมดของบริษัท
  และบริษัทได้แจ้งช่องทางและช่วงเวลาในการรับเรื่องให้ผู้ถือหุ้นทราบผ่านระบบข่าวของตลาดหลักทรัพย์ฯ
  เมื่อวันที่ 17 ธันวาคม 2555 และแสดงรายละเอียดขั้นตอนการเสนอวาระการประชุม
  รวมทั้งการส่งคำถามล่วงหน้าไว้บนเว็บไซต์ของบริษัท (www.i-mobilephone.com)
  ในส่วนของนักลงทุนสัมพันธ์
  ภายใต้หัวข้อ”การส่งคำถามล่วงหน้าก่อนการประชุมสามัญผู้ถือหุ้นประจำปี 2556” ตั้งแต่วันที่ 19
  ธันวาคม 2555 เป็นต้นไป

-   สิทธิในการเข้าร่วมประชุมผู้ถือหุ้น

  บริษัทได้ตระหนักถึงสิทธิและความเท่าเทียมกันของผู้ถือหุ้นในการเข้าร่วมประชุม
  การมอบฉันทะให้บุคคลอื่นเข้าประชุมและออกเสียงลงคะแนนแทน
  การรับทราบกฎเกณฑ์และวิธีการในการเข้าร่วมประชุม
  รวมทั้งการแสดงความคิดเห็นและซักถามในที่ประชุม ในปี 2555
  บริษัทมีการประชุมผู้ถือหุ้นเพียงครั้งเดียวคือการประชุมสามัญผู้ถือหุ้นประจำปี 2555
  ซึ่งจัดขึ้นเมื่อวันที่ 27 เมษายน 2555 ที่โรงแรมมิราเคิล แกรนด์ คอนเวนชั่น ถนนวิภาวดีรังสิต
  หลักสี่ ดอนเมือง กรุงเทพมหานคร
  ซึ่งเป็นสถานที่ที่สะดวกในการเดินทางและสามารถรองรับผู้ถือหุ้นที่มาเข้าร่วมประชุม
  โดยผู้ถือหุ้นได้รับสิทธิต่างๆในการเข้าร่วมประชุมดังนี้

  ก่อนวันประชุมผู้ถือหุ้น

  ในการจัดประชุมสามัญผู้ถือหุ้นประจำปี 2555
  บริษัทได้แจ้งกำหนดการพร้อมวาระการประชุมให้ผู้ถือหุ้นทราบผ่านระบบข่าวของตลาดหลักทรัพย์ฯ
  ล่วงหน้า 39 วันก่อนวันประชุม
  และได้เผยแพร่หนังสือนัดประชุมพร้อมเอกสารประกอบไว้บนเว็บไซต์ของบริษัท
  (www.i-mobilephone.com) ส่วนของนักลงทุนสัมพันธ์ภายใต้หัวข้อ “การประชุมสามัญผู้ถือหุ้น”
  ทั้งภาษาไทยและภาษาอังกฤษ ล่วงหน้าก่อนวันประชุม 35 วัน
  เพื่อเปิดโอกาสให้ผู้ถือหุ้นได้มีเวลาในการศึกษาข้อมูลประกอบการประชุมล่วงหน้าอย่างเพียงพอ
  หลังจากนั้นบริษัทได้มอบหมายให้บริษัท ศูนย์รับฝากหลักทรัพย์ (ประเทศไทย) จำกัด
  ซึ่งเป็นนายทะเบียนหลักทรัพย์ของบริษัท
  เป็นผู้จัดส่งหนังสือนัดประชุมในรูปแบบเอกสารที่มีข้อมูลเช่นเดียวกับที่ปรากฏบนเว็บไซต์ให้กับผู้ถือหุ้นล่วงหน้าก่อนวันประชุม
  22 วัน ซึ่งมากกว่าที่กฎหมายกำหนด โดยหนังสือนัดประชุมดังกล่าวได้ระบุข้อเท็จจริงและเหตุผล
  ความเห็นของคณะกรรมการบริษัทในแต่ละวาระ กฎเกณฑ์และวิธีการในการเข้าร่วมประชุม
  พร้อมทั้งได้แนบรายงานประจำปี หนังสือมอบฉันทะ และเอกสารอื่นๆ ที่เกี่ยวข้อง
  ซึ่งมีรายละเอียดอย่างครบถ้วนและเพียงพอ เพื่อประกอบการพิจารณาของผู้ถือหุ้น
  นอกจากนั้นยังได้ประกาศหนังสือนัดประชุมลงในหนังสือพิมพ์รายวันล่วงหน้าก่อนวันประชุม 9 วัน
  และลงประกาศติดต่อกันเป็นเวลา 3 วัน ตามที่กฎหมายกำหนด

  วันประชุมผู้ถือหุ้น

  บริษัทได้กำหนดให้มีขั้นตอนในการประชุมอย่างถูกต้องตามกฎหมาย และคำนึงถึงความสะดวก
  สิทธิและความเท่าเทียมกันของผู้ถือหุ้นเป็นหลัก โดยในการลงทะเบียนเพื่อเข้าร่วมประชุม
  บริษัทได้จัดให้มีเจ้าหน้าที่และเทคโนโลยีที่เหมาะสมและเพียงพอเพื่ออำนวยความสะดวกในการตรวจสอบเอกสารผู้ถือหุ้นล่วงหน้าก่อนการประชุมมากกว่า
  1 ชั่วโมง ในการประชุมสามัญผู้ถือหุ้นประจำปี 2555 มีกรรมการเข้าร่วมประชุมทั้งสิ้น 9 ท่าน
  นอกจากนี้ ประธานกรรมการตรวจสอบ และประธานคณะอนุกรรมการอื่นๆ พร้อมทั้งผู้บริหาร
  ผู้ตรวจสอบบัญชี และนักลงทุนสัมพันธ์ ได้เข้าร่วมประชุม
  เพื่อเปิดโอกาสให้ผู้ถือหุ้นซักถามในที่ประชุม โดยประธานกรรมการ
  ซึ่งทำหน้าที่เป็นประธานในที่ประชุม ได้แนะนำกรรมการที่เข้าร่วมประชุม
  และแจ้งจำนวนผู้เข้าร่วมประชุม จำนวนหุ้นทั้งหมดที่มีสิทธิออกเสียงให้ที่ประชุมทราบ
  ซึ่งในการประชุมสามัญผู้ถือหุ้นประจำปี 2555
  มีผู้ถือหุ้นเข้าร่วมประชุมด้วยตนเองและโดยการมอบฉันทะรวม 33 คน นอกจากนั้น
  ได้มีการชี้แจงวิธีการลงคะแนนเสียงและนับคะแนนเสียงให้ผู้ถือหุ้นทราบก่อนเริ่มประชุม
  ประธานที่ประชุมได้ดำเนินการประชุมเรียงตามวาระที่ระบุไว้ในหนังสือนัดประชุม
  โดยไม่มีการเพิ่มวาระอื่นนอกเหนือจากที่ระบุไว้ในหนังสือนัดประชุม
  บริษัทยังได้จัดให้มีบัตรลงคะแนนเสียงสำหรับผู้ถือหุ้นใช้ในการลงคะแนนเสียงใน แต่ละวาระ
  และได้ตรวจนับคะแนนเสียง พร้อมทั้งเปิดเผยผลการลงคะแนนเสียงในทุกวาระ ทั้งเห็นด้วย
  ไม่เห็นด้วย และงดออกเสียง คณะกรรมการได้จัดสรรเวลาอย่างเพียงพอ
  เพื่อเปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและซักถาม
  ทั้งในเรื่องที่เกี่ยวข้องกับวาระการประชุมและเรื่องการดำเนินงานของบริษัท
  โดยคณะกรรมการได้ตอบคำถามของผู้ถือหุ้นอย่างครบถ้วน
  รวมทั้งได้มีการบันทึกประเด็นซักถามและข้อคิดเห็นที่สำคัญไว้ในรายงานการประชุมด้วย

  ภายหลังการประชุมผู้ถือหุ้น

  ภายหลังการประชุมผู้ถือหุ้น บริษัทได้มีการแจ้งมติที่ประชุมผ่านระบบข่าวของตลาดหลักทรัพย์ฯ
  ภายในวันทำการถัดไป โดยมติดังกล่าวได้ระบุคะแนนเสียงทั้งที่เห็นด้วย ไม่เห็นด้วย
  และงดออกเสียงในแต่ละวาระ
  และได้จัดทำรายงานการประชุมที่ระบุรายชื่อกรรมการและผู้บริหารที่เข้าร่วมและไม่เข้าร่วมประชุม
  คำชี้แจงที่เป็นสาระสำคัญ คำถาม คำตอบหรือข้อคิดเห็นโดยสรุปอย่างครบถ้วน
  ทั้งภาษาไทยและภาษาอังกฤษ ส่งตลาดหลักทรัพย์ฯ และหน่วยงานที่เกี่ยวข้องภายใน 14
  วันนับแต่วันประชุม พร้อมทั้งเผยแพร่บนเว็บไซต์ของบริษัท (www.i-mobilephone.com)
  เพื่อให้ผู้ถือหุ้นสามารถตรวจสอบได้

-   สิทธิในการเลือกตั้งและถอดถอนกรรมการ รวมทั้งการกำหนดค่าตอบแทนคณะกรรมการ

  ตามข้อบังคับของบริษัทกำหนดให้ในการประชุมผู้ถือหุ้นสามัญประจำปีทุกครั้ง
  ให้กรรมการออกจากตำแหน่งหนึ่งในสาม (1/3)
  และให้มีการเลือกตั้งกรรมการแทนกรรมการที่ออกจากตำแหน่งตามวาระ
  โดยกรรมการผู้ที่ต้องออกตามวาระสามารถกลับเข้าดำรงตำแหน่งอีกวาระหนึ่งได้
  ซึ่งผู้ถือหุ้นมีสิทธิในการลงคะแนนเสียงเลือกตั้งกรรมการตามหลักเกณฑ์ดังนี้

  - ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  - ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด
  เลือกตั้งบุคคลคนเดียวหรือหลายคนเป็นกรรมการ ก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  -
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวน
  กรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามี
  คะแนนเสียงเท่ากันเกินกว่าจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาด

  นอกจากการแต่งตั้งกรรมการแล้ว
  ผู้ถือหุ้นยังมีสิทธิในการถอดถอนกรรมการคนใดออกจากตำแหน่งก่อน ถึงคราวออกตามวาระได้
  ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมี
  สิทธิออกเสียง

  นอกจากนั้น ในการประชุมสามัญผู้ถือหุ้นประจำปีทุกครั้ง
  บริษัทยังได้ให้สิทธิผู้ถือหุ้นในการพิจารณาอนุมัติค่าตอบแทนสำหรับคณะกรรมการ
  และคณะอนุกรรมการด้วย
  ทั้งนี้บริษัทได้แนบรายละเอียดเกี่ยวกับกรรมการแต่ละท่านที่เสนอเข้ารับการเลือกตั้ง
  พร้อมทั้งรายละเอียดเกี่ยวกับค่าตอบแทนของคณะกรรมการ และคณะอนุกรรมการ
  ซึ่งมีข้อมูลเพียงพอที่ผู้ถือหุ้นสามารถใช้ประกอบการพิจารณา

-   สิทธิในการให้ความเห็นชอบในการแต่งตั้งผู้สอบบัญชี และกำหนดค่าตอบแทนผู้สอบบัญชี

  บริษัทได้กำหนดให้มีวาระการแต่งตั้งผู้สอบบัญชี และการกำหนดค่าตอบแทนของผู้สอบบัญชี เสนอให้
  ผู้ถือหุ้นพิจารณาอนุมัติในการประชุมสามัญผู้ถือหุ้นประจำปีทุกครั้ง
  ซึ่งบริษัทได้แนบรายละเอียดเกี่ยวกับผู้สอบบัญชีที่เสนอเข้ารับการแต่งตั้ง
  รวมทั้งรายละเอียดเกี่ยวกับค่าตอบแทนของผู้สอบบัญชีที่มีข้อมูลเพียงพอที่ผู้ถือหุ้นสามารถใช้ประกอบการพิจารณาได้

-   สิทธิในการรับทราบข้อมูล ข่าวสาร ผลการดำเนินงาน
    และนโยบายการบริหารงานอย่างสม่ำเสมอและทันเวลา

  บริษัทดูแลผู้ถือหุ้นมากกว่าสิทธิตามกฎหมาย
  โดยนอกจากการเปิดเผยข้อมูลผ่านระบบข่าวของตลาดหลักทรัพย์ฯ แล้ว
  บริษัทยังได้นำข้อมูลที่สำคัญ รวมทั้งข่าวสารต่างๆ ที่เป็นปัจจุบัน แสดงไว้บนเว็บไซต์ของบริษัท
  (www.i-mobilephone.com)

-   สิทธิในการรับส่วนแบ่งกำไร

  บริษัทมีนโยบายการจ่ายเงินปันผลในอัตราไม่น้อยกว่าร้อยละ 50
  ของกำไรสุทธิตามงบการเงินรวมหลังหักเงินสำรองต่างๆ ทุกประเภท
  ตามที่กำหนดไว้ในข้อบังคับของบริษัทและตามกฎหมาย
  อย่างไรก็ตามการจ่ายเงินปันผลดังกล่าวจะขึ้นอยู่กับแผนการลงทุนและการขยายธุรกิจของบริษัท
  รวมทั้งความจำเป็นและความเหมาะสมอื่นๆ ในอนาคต
  ส่วนนโยบายการจ่ายเงินปันผลของบริษัทย่อยและบริษัทร่วมกำหนดจ่ายในอัตราไม่น้อยกว่าร้อยละ
  50 ของกำไรสุทธิหลังหักเงินสำรองต่างๆ
  ทุกประเภทตามที่กำหนดไว้ในข้อบังคับของแต่ละบริษัทและตามกฎหมาย ทั้งนี้
  ขึ้นอยู่กับฐานะทางการเงินของบริษัทนั้นๆ ด้วย

  ในการประชุมสามัญผู้ถือหุ้นประจำปี 2555
  บริษัทได้มีการอนุมัติจ่ายเงินปันผลสำหรับผลประกอบการของปี 2554 ในอัตราหุ้นละ 0.01 บาท
  รวมเป็นเงินทั้งสิ้น 43.013 ล้านบาท คิดเป็นร้อยละ 51.41
  ของกำไรสุทธิหลังหักเงินสำรองต่างๆ
  ซึ่งสูงกว่านโยบายการจ่ายเงินปันผลของบริษัทที่กำหนดไว้ข้างต้น

 หมวดที่ 2 การปฏิบัติต่อผู้ถือหุ้นอย่างเท่าเทียมกัน

บริษัทตระหนักถึงหน้าที่ในการดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเป็นธรรม
และมีนโยบายถือปฏิบัติต่อผู้ถือหุ้นทุกรายอย่างเท่าเทียมกันในการเข้าร่วมประชุมผู้ถือหุ้นและออกเสียงลงคะแนน
การรับส่วนแบ่งกำไร การรับทราบข้อมูลข่าวสาร ผลการดำเนินงาน
และนโยบายการบริหารงานอย่างสม่ำเสมอ และทันเวลา โดยในการประชุมผู้ถือหุ้น
บริษัทให้สิทธิผู้ถือหุ้นในการออกเสียงลงคะแนนแบบหนึ่งหุ้นต่อหนึ่งเสียง
และกรณีที่ผู้ถือหุ้นประสงค์จะแต่งตั้งบุคคลเข้าร่วมประชุมและออกเสียงแทน
บริษัทได้ส่งหนังสือมอบฉันทะรูปแบบที่ผู้ถือหุ้นสามารถระบุคะแนนเสียงเห็นด้วย ไม่เห็นด้วย
หรืองดออกเสียงในแต่ละวาระได้ตามความประสงค์
พร้อมทั้งแนบรายละเอียดเกี่ยวกับชื่อและประวัติของกรรมการอิสระทั้ง 3 ท่านของบริษัท
เพื่อเป็นทางเลือกในการมอบฉันทะของผู้ถือหุ้น รวมทั้งระบุถึงเอกสาร หลักฐาน
และวิธีการมอบฉันทะ ไปพร้อมกับหนังสือนัดประชุม ซึ่งได้จัดทำทั้งภาษาไทย และภาษาอังกฤษ
เพื่ออำนวยความสะดวกให้แก่ผู้ถือหุ้น โดยในการประชุมสามัญผู้ถือหุ้นประจำปี 2555
มีผู้ถือหุ้นมอบฉันทะให้กรรมการอิสระของบริษัทเป็นผู้เข้าประชุมและออกเสียงลงคะแนนแทนจำนวน
33 ราย นอกจากนั้น ในการออกเสียงลงคะแนน
บริษัทได้จัดให้มีการใช้บัตรลงคะแนนเสียงในทุกวาระการประชุม
โดยเฉพาะวาระการแต่งตั้งกรรมการ
บริษัทยังได้ให้สิทธิผู้ถือหุ้นในการแต่งตั้งกรรมการเป็นรายบุคคล ทั้งนี้
ในการประชุมผู้ถือหุ้นทุกครั้งที่ผ่านมา
บริษัทได้ดำเนินการประชุมเรียงตามวาระที่ระบุในหนังสือนัดประชุม
โดยไม่มีการเพิ่มวาระการประชุมนอกเหนือจากที่ระบุไว้ในหนังสือนัดประชุม
ซึ่งจะเป็นการลิดรอนสิทธิของผู้ถือหุ้นที่ไม่สามารถเข้าร่วมประชุมด้วยตนเองได้

บริษัทได้กำหนดมาตรการป้องกันการนำข้อมูลภายในไปใช้เพื่อประโยชน์ส่วนตน
โดยการจำกัดจำนวนบุคคลที่จะทราบข้อมูล และนำระบบการเข้ารหัสมาใช้
เพื่อป้องกันการเข้าถึงข้อมูลจากบุคคลภายนอก
และกำหนดระดับการเข้าถึงข้อมูลของบริษัทให้กับพนักงานระดับต่างๆ ให้เหมาะสมกับความรับผิดชอบ
นอกจากนี้บริษัทได้กำหนดให้พนักงานทุกคนรับทราบและลงนามในบันทึกข้อตกลงการไม่เปิดเผยข้อมูลที่เป็นความลับ
การไม่กระทำผิดเกี่ยวกับคอมพิวเตอร์ และการไม่ละเมิดทรัพย์สินทางปัญญา
โดยพนักงานเข้าใหม่จะลงนามพร้อมการลงนามในสัญญาว่าจ้าง
และยังได้กำหนดไว้ในจริยธรรมธุรกิจ และนโยบายการกำกับดูแลกิจการของบริษัท
ห้ามมิให้กรรมการ ผู้บริหาร และพนักงานของบริษัท
นำข้อมูลภายในไปใช้เพื่อประโยชน์ส่วนตนหรือผู้อื่นในทางมิชอบ
และหลีกเลี่ยงหรืองดการซื้อขายหลักทรัพย์ของบริษัทในช่วง 1 เดือน ก่อนการเผยแพร่งบการเงิน
หรือข้อมูลที่สำคัญที่มีผลต่อราคาหลักทรัพย์ของบริษัท
และเพื่อให้มั่นใจว่านโยบายดังกล่าวเป็นที่รับทราบและปฏิบัติตาม
บริษัทจึงได้จัดทำหนังสือแจ้งกำหนดช่วงเวลาการห้ามซื้อ-ขายหุ้นทั้งปี
ก่อนเปิดเผยงบการเงินให้กรรมการและผู้บริหารทราบล่วงหน้า
โดยในทุกไตรมาสบริษัทยังได้จัดส่งหนังสือแจ้งเรื่องดังกล่าวให้กรรมการและผู้บริหารรับทราบอีกครั้ง
ในปีที่ผ่านมาบริษัทไม่มีกรณีที่กรรมการหรือผู้บริหารของบริษัทมีการซื้อขายหลักทรัพย์โดยใช้ข้อมูลภายใน
และได้แจ้งให้กรรมการและผู้บริหารทราบภาระหน้าที่ในการรายงานการถือครองหลักทรัพย์ของบริษัททั้งของตนเอง
คู่สมรส และบุตรที่ยังไม่บรรลุนิติภาวะ
ในกรณีที่มีการเปลี่ยนแปลงการถือครองหลักทรัพย์อันเนื่องมาจากการซื้อ ขาย โอน
หรือรับโอนหลักทรัพย์ ภายใน 3 วันทำการนับแต่วันที่เกิดรายการ
รวมทั้งบทกำหนดโทษตามพระราชบัญญัติหลักทรัพย์และตลาดหลักทรัพย์
โดยหากมีการเปลี่ยนแปลงการถือครองหลักทรัพย์ดังกล่าว
กรรมการและผู้บริหารจะต้องแจ้งให้หน่วยงานเลขานุการบริษัททราบ
เพื่ออำนวยความสะดวกและประสานงานในการจัดส่งรายงานการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) นอกจากนั้น
บริษัทยังกำหนดให้มีการรายงานข้อมูลการถือครองหลักทรัพย์ของกรรมการในการประชุมคณะกรรมการบริษัททุกครั้ง

ในกรณีที่เกิดรายการที่อาจมีความขัดแย้งทางผลประโยชน์ บริษัทกำหนดให้กรรมการ ผู้บริหาร
พนักงาน และผู้ที่เกี่ยวข้อง เปิดเผยข้อมูลส่วนได้เสียต่อคณะกรรมการตรวจสอบ
เพื่อพิจารณาความเหมาะสมของรายการ ขนาดรายการ
แนวทางการปฏิบัติตามหลักเกณฑ์ของตลาดหลักทรัพย์ฯ และหน่วยงานที่เกี่ยวข้อง
ก่อนนำเสนอให้คณะกรรมการบริษัท และ/หรือที่ประชุมผู้ถือหุ้นพิจารณาอนุมัติทุกครั้งก่อนทำรายการ
โดยกรรมการผู้มีส่วนได้เสียจะต้องไม่อยู่ในที่ประชุมเพื่อร่วมพิจารณา
และออกเสียงลงมติทั้งในการประชุมคณะกรรมการบริษัท และการประชุมผู้ถือหุ้น นอกจากนี้
บริษัทจะทำการเปิดเผยรายการที่บริษัทหรือบริษัทย่อยทำกับบุคคลที่อาจมีความขัดแย้งทางผลประโยชน์ตามหลักเกณฑ์ที่ตลาดหลักทรัพย์ฯ
กำหนดแสดงไว้ในรายงานประจำปี และแบบแสดงรายการข้อมูลประจำปี (แบบ 56-1) ในหัวข้อ
“10. รายการระหว่างกัน”

บริษัทได้กำหนดแนวทางเพื่อป้องกันปัญหาความขัดแย้งทางผลประโยชน์ไว้ในคู่มือจริยธรรมธุรกิจของบริษัท
รวมทั้งได้ระบุไว้ใน หมวดที่ 5 บทบาทหน้าที่และความรับผิดชอบของคณะกรรมการ ภายใต้เรื่อง
“ความขัดแย้งทางผลประโยชน์” โดยบริษัทได้แจ้งแนวปฏิบัติดังกล่าวให้ทุกคนในองค์กรยึดถือปฏิบัติ
โดยได้มีการประชาสัมพันธ์เผยแพร่เรื่องดังกล่าวให้พนักงานของบริษัทรับทราบผ่านทางอีเมล์
จัดทำการประชาสัมพันธ์ในรูปแบบ Tips เกี่ยวกับการกำกับดูแลกิจการประจำสัปดาห์
และติดโปสเตอร์ที่บอร์ดประชาสัมพันธ์ของบริษัท
ซึ่งคณะกรรมการกำกับดูแลกิจการทำหน้าที่ติดตามดูแลการปฏิบัติให้เป็นไปตามระเบียบ ข้อบังคับ
ตลอดจนนโยบายการกำกับดูแลกิจการ และจริยธรรมธุรกิจของบริษัทอย่างสม่ำเสมอและเคร่งครัด

หมวดที่ 3 การคำนึงถึงผู้มีส่วนได้เสีย

บริษัทตระหนักถึงแรงสนับสนุนจากผู้มีส่วนได้เสียต่างๆ ที่จะสร้างความสามารถในการแข่งขัน
และสร้างกำไรให้กับบริษัท ซึ่งส่งผลต่อความสำเร็จในระยะยาวของบริษัทได้
บริษัทจึงได้ให้ความสำคัญต่อสิทธิของผู้มีส่วนได้เสียทุกกลุ่ม ได้แก่ ผู้ถือหุ้น พนักงาน ลูกค้า คู่แข่ง
คู่ค้า เจ้าหนี้ ตลอดจนสังคมและสิ่งแวดล้อม โดยได้กำหนดแนวปฏิบัติที่ครอบคลุมถึงสิทธิ
และผลประโยชน์ที่ผู้มีส่วนได้เสียพึงได้รับอย่างทั่วถึง
รวมทั้งการจัดให้มีช่องทางสำหรับให้ผู้มีส่วนได้เสียสามารถส่งความคิดเห็น หรือข้อเสนอแนะ
อันเป็นประโยชน์ และสร้างมูลค่าเพิ่มให้กับบริษัทได้
ซึ่งได้แสดงรายละเอียดไว้ในคู่มือจริยธรรมธุรกิจของบริษัท สำหรับกรรมการ ผู้บริหาร
และพนักงานยึดถือปฏิบัติ และได้เผยแพร่คู่มือดังกล่าวไว้ในเว็บไซต์ของบริษัท
(www.i-mobilephone.com) ซึ่งมีสาระสำคัญสรุปได้ดังนี้

3.1 การปฏิบัติต่อผู้มีส่วนได้เสีย

  ผู้ถือหุ้น

  บริษัทตระหนักถึงหน้าที่ในการดูแลผลประโยชน์ของผู้ถือหุ้นทั้งรายใหญ่และรายย่อยตามสิทธิอย่างเป็นธรรม
  โดยมีนโยบายถือปฏิบัติต่อผู้ถือหุ้นทุกรายอย่างเท่าเทียมกัน เช่น
  สิทธิในการเสนอวาระการประชุมและส่งคำถามล่วงหน้า
  สิทธิในการเข้าร่วมประชุมผู้ถือหุ้นและออกเสียงลงคะแนน
  สิทธิในการแสดงความเห็นอย่างอิสระในที่ประชุมผู้ถือหุ้น สิทธิในการรับส่วนแบ่งกำไร
  ตลอดจนสิทธิในการรับทราบข้อมูล ข่าวสาร ผลการดำเนินงาน
  และนโยบายการบริหารงานที่สำคัญๆ อย่างถูกต้อง ครบถ้วน โปร่งใส สม่ำเสมอและทันเวลา
  โดยสิทธิที่ผู้ถือหุ้นของบริษัทได้รับได้แสดงไว้ในหมวดที่ 1 สิทธิของผู้ถือหุ้น

  พนักงาน

  บริษัทตระหนักอยู่เสมอว่าพนักงานทุกคนเป็นทรัพยากรที่ทรงคุณค่าที่สุดของบริษัท
  เป็นปัจจัยแห่งความสำเร็จของการบรรลุเป้าหมายของบริษัท
  บริษัทได้ดูแลและปฏิบัติอย่างเป็นธรรมทั้งในด้านโอกาส ผลตอบแทน การแต่งตั้ง โยกย้าย
  และสวัสดิการที่เหมาะสม เช่น
  การจัดให้มีพยาบาลอยู่ประจำห้องพยาบาลตลอดทุกวันที่อาคารสำนักงานของบริษัท
  โดยจะมีแพทย์เข้ามาเพื่อตรวจรักษาพนักงานที่เจ็บป่วยสัปดาห์ละ 2 วัน
  รวมทั้งจัดให้มีสวัสดิการค่ารักษาพยาบาลแก่พนักงาน (กรณีผู้ป่วยนอก)
  ที่เข้ารักษาพยาบาลในสถานพยาบาลต่างๆ ทั้งของรัฐบาลและเอกชน
  โดยพนักงานจะได้รับอัตราวงเงินค่ารักษาพยาบาลต่อปีตามระดับพนักงาน ทั้งนี้ในปี 2555
  มียอดจำนวนเงินที่พนักงานของบริษัทและบริษัทย่อยได้เบิกค่ารักษาพยาบาลดังกล่าวรวมเป็นเงินทั้งสิ้นจำนวน
  617,766 บาท อีกทั้งบริษัทยังจัดให้มีการทำประกันสุขภาพกลุ่ม (กรณีผู้ป่วยใน)
  ให้กับพนักงานของบริษัทผ่านบริษัท อเมริกันอินเตอร์แนชชั่นแนลแอสชัวรันส์ จำกัด (AIA) อีกด้วย
  นอกจากนั้นบริษัทยังจัดให้มีการประกันชีวิตหมู่ให้กับพนักงานโดยคุ้มครองถึงการเสียชีวิตทุกกรณี
  การตรวจสุขภาพประจำปี
  กองทุนสำรองเลี้ยงชีพเพื่อเป็นหลักประกันความมั่นคงในชีวิตการทำงานโดยใช้ชื่อกองทุนว่า
  “กองทุนสำรองเลี้ยงชีพพนักงานเครือสามารถ ซึ่งจดทะเบียนแล้ว” มีประกันสังคมให้กับพนักงาน
  เงินกู้ยืมกรณีประสบอุบัติภัยหรือการเจ็บป่วย
  เงินช่วยเหลือกรณีพนักงานหรือบุคคลในครอบครัวถึงแก่กรรม การจัดให้มีสถานที่ออกกำลังกาย
  (Fitness) รวมทั้งส่วนลดในการซื้อผลิตภัณฑ์ของบริษัท เป็นต้น
  บริษัทยังได้พัฒนาศักยภาพของบุคลากรอย่างต่อเนื่อง
  ด้วยการจัดฝึกอบรมอย่างสม่ำเสมอในทุกระดับ รวมทั้งการสนับสนุนทุนการศึกษาแก่พนักงาน
  เพื่อเป็นการเพิ่มพูนความรู้และทักษะให้กับพนักงาน ทั้งนี้
  สามารถดูรายละเอียดเพิ่มเติมเกี่ยวกับพนักงานได้ในหัวข้อ “8.6 บุคลากร”
  เรื่องการบริหารและพัฒนาทรัพยากรบุคคล

  นอกจากนั้น บริษัทได้ให้ความสำคัญในความปลอดภัยในชีวิตและสุขอนามัยของพนักงาน
  โดยกำหนดนโยบาย ดังนี้

1.  บริษัทจะมุ่งมั่น พัฒนา
    และสร้างสรรค์ระบบความปลอดภัยและสุขอนามัยของพนักงานให้สอดคล้องตามข้อกำหนดของกฎหมาย

2.  บริษัทจะดำเนินการด้านความปลอดภัยทุกวิถีทางเพื่อให้เกิดความปลอดภัยแก่ชีวิต
    และสุขภาพอนามัยของพนักงาน

3.  บริษัทจะดำเนินการเพื่อควบคุมและป้องกันการสูญเสียอันเนื่องมาจากอุบัติเหตุ อัคคีภัย
    และความเจ็บป่วยอันเนื่องจากการทำงาน
    ตลอดจนรักษาสภาพแวดล้อมในการทำงานที่ปลอดภัยต่อพนักงาน
    รวมทั้งการส่งเสริมและสร้างจิตสำนึกในการดูแลสุขภาพของพนักงาน

4.  บริษัทจะให้การสนับสนุนทรัพยากร
    อย่างเพียงพอและเหมาะสมในการดำเนินการตามข้อกำหนดของกฎหมาย
    โดยมุ่งมั่นในการพัฒนาทรัพยากรบุคคลให้มีความรู้และสร้างจิตสำนึกในด้านความปลอดภัย
    และสุขอนามัยของพนักงาน

  5. บริษัทถือว่าความปลอดภัยและสุขอนามัยของพนักงาน เป็นสิ่งสำคัญยิ่ง
  เป็นหน้าที่และความรับผิดชอบของผู้บริหาร ผู้บังคับบัญชาทุกระดับ และพนักงานทุกคน
  จะต้องปฏิบัติตามกฎระเบียบ ข้อกำหนดของกฎหมาย

  ลูกค้า

  บริษัทเชื่อมั่นในคุณค่าของการสร้างความพึงพอใจและความมั่นใจอย่างต่อเนื่องให้กับลูกค้า
  ซึ่งเป็นผู้มีพระคุณของบริษัท โดยมุ่งมั่นที่จะจัดหา พัฒนา
  และผลิตสินค้ารวมทั้งบริการของบริษัทให้มีคุณภาพ และมีความทันสมัยอยู่เสมอ
  เพื่อสนองความต้องการของลูกค้า
  รวมทั้งการจัดหาผลิตภัณฑ์และอุปกรณ์ที่ผลิตจากโรงงานที่ได้รับการรับรองคุณภาพการผลิตตามมาตรฐานสากล
  ปัจจุบันบริษัทและบริษัทย่อยได้พัฒนาผลิตภัณฑ์ใหม่ๆ ออกสู่ตลาด
  และปรับปรุงคุณภาพการให้บริการต่างๆ ให้มีประสิทธิภาพยิ่งขึ้น
  รวมถึงการควบคุมคุณภาพสินค้าก่อนจำหน่าย
  เพื่อให้ลูกค้าได้รับความพึงพอใจสูงสุดในสินค้าและบริการของบริษัท
  โดยบริษัทได้นำผลิตภัณฑ์โทรศัพท์เคลื่อนที่รุ่นใหม่หลายรุ่นที่ครบครันไปด้วยฟังก์ชั่นต่างๆ
  มากมายออกวางจำหน่าย เพื่อรองรับความต้องการของลูกค้าในหลากหลายระดับ
  รวมทั้งได้ปรับปรุงและเพิ่มประสิทธิภาพการให้บริการหลังการขายโดยพัฒนาศูนย์บริการ
  i-mobile (i-mobile Service Center)
  ให้มีบริการด้านการขายและซ่อมโทรศัพท์เคลื่อนที่แบบครบวงจร
  โดยมีจุดเด่นคือมุมบริการซ่อมโทรศัพท์เคลื่อนที่ที่ลูกค้ามองเห็นได้แบบ “See Through”
  ซึ่งมีช่างซ่อมประจำศูนย์เพื่อดูแลงานซ่อมเครื่อง อัพเกรดซอฟต์แวร์ และบริการอื่นๆ
  รวมทั้งยังมีการรับประกันเปลี่ยนเครื่องใหม่ทันทีหากมีปัญหาภายใน 7 วัน
  อีกทั้งยังมีศูนย์บริการที่ได้รับการแต่งตั้ง (Authorized Service Center)
  ซึ่งปัจจุบันบริษัทมีศูนย์บริการและศูนย์รับเครื่องซ่อมเพื่อให้บริการลูกค้ากระจายอยู่ทั่วประเทศ
  นอกจากนั้น บริษัทยังจัดให้มีหน่วยงานรับผิดชอบในการให้ข้อเสนอแนะเกี่ยวกับสินค้า คำปรึกษา
  วิธีการแก้ปัญหา และรับข้อร้องเรียน รวมถึงการควบคุมคุณภาพสินค้าก่อนจำหน่าย
  เพื่อให้ลูกค้าได้รับความพึงพอใจสูงสุดในสินค้าและบริการของบริษัท

  คู่ค้า

  บริษัทปฏิบัติกับคู่ค้าซึ่งถือเป็นหุ้นส่วนและปัจจัยแห่งความสำเร็จทางธุรกิจที่สำคัญประการหนึ่งด้วย
  ความเสมอภาค และคำนึงถึงผลประโยชน์ร่วมกัน โดยในการคัดเลือกคู่ค้าเป็นไปอย่างโปร่งใส
  มีระบบ และมีมาตรฐาน มีการพัฒนาและรักษาสัมพันธภาพที่ยั่งยืนกับคู่ค้าและคู่สัญญา
  และมีความเชื่อถือซึ่งกันและกัน ไม่รับผลประโยชน์ใดๆ เป็นส่วนตัวจากคู่ค้าและคู่สัญญา
  รวมถึงไม่กระทำการโฆษณาที่เป็นเท็จ หรือหลอกลวงให้คู่ค้าเข้าใจผิด

  ทั้งนี้ บริษัทได้ปฏิบัติตามนโยบายการปฏิบัติต่อคู่ค้าอย่างเคร่งครัด
  โดยมีการคัดเลือกคู่ค้าที่มีมาตรฐานเพื่อเข้าไปในทะเบียนผู้ขาย
  และมีการเปรียบเทียบราคาก่อนการสั่งซื้อ
  มีการประเมินคู่ค้าโดยใช้เกณฑ์ที่มีมาตรฐานสากลตรวจสอบได้ภายใต้มาตรฐานสากลทั้ง ISO
  9001 และ CMMI ทั้งนี้บริษัทยังมีนโยบายไม่กระทำการทุจริต รีดไถ ยักยอก
  หรือปล่อยให้เกิดการกระทำดังกล่าว รวมทั้งคู่ค้าต้องไม่เสนอหรือรับสินบนหรือสิ่งตอบแทนใดๆ
  ที่ผิดกฏหมายจากบริษัท
  นอกจากนี้คู่ค้าจะต้องไม่ให้ของกำนัลหรือเสนอผลประโยชน์ส่วนบุคคลไม่ว่าในรูปแบบใดแก่พนักงานอันเป็นผลมาจากการติดต่อกับคู่ค้า
  นโยบายดังกล่าวถูกตรวจสอบโดยผู้บริหารภายใต้เอกสาร และรายการประกอบ
  ทั้งยังได้รับการตรวจสอบจากผู้ตรวจสอบที่เป็นกลางทั้งภายใน และภายนอกองค์กร

เจ้าหนี้ 

บริษัทยึดมั่นในการดำเนินธุรกิจอย่างมีหลักการและวินัย เพื่อสร้างความเชื่อถือให้กับเจ้าหนี้ โดยบริษัทได้ปฏิบัติตามเงื่อนไขต่างๆ ที่ตกลงกันไว้อย่างเคร่งครัด หากเกิดกรณีที่ไม่สามารถปฏิบัติตามเงื่อนไขที่ตกลงกันไว้ได้ บริษัทจะแจ้งให้เจ้าหนี้ทราบล่วงหน้าเพื่อร่วมกันพิจารณาหาแนวทางแก้ไขปัญหา

  คู่แข่งทางการค้า

  บริษัทดำเนินธุรกิจภายใต้กรอบกติกาของการแข่งขันที่เป็นธรรม
  ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริต
  ไม่ทำลายชื่อเสียงของคู่แข่งทางการค้า และไม่กระทำการใดๆ
  ที่เป็นการละเมิดทรัพย์สินทางปัญญาของผู้อื่น หรือคู่แข่งทางการค้า
  โดยบริษัทได้กำหนดให้พนักงานทุกคนรับทราบและลงนามในบันทึกข้อตกลงการไม่เปิดเผยข้อมูลที่เป็นความลับ
  การไม่กระทำผิดเกี่ยวกับคอมพิวเตอร์ และการไม่ละเมิดทรัพย์สินทางปัญญา
  โดยพนักงานเข้าใหม่จะลงนามพร้อมการลงนามในสัญญาว่าจ้าง

  สังคม ส่วนรวม และชุมชน

  บริษัทตระหนักอยู่เสมอว่า บริษัทอยู่รอดและเติบโตได้ก็ด้วยอาศัยสังคมและส่วนรวม
  ดังนั้นบริษัทจึงได้คืนกำไรส่วนหนึ่งให้แก่สังคม โดยได้จัดงบประมาณส่วนหนึ่งจากรายได้ของบริษัท
  เพื่อสนับสนุนกิจกรรมทางสังคม และกิจกรรมสาธารณกุศลต่างๆอย่างสม่ำเสมอ
  โดยมีส่วนร่วมทางสังคมในการให้การสนับสนุนทางการเงิน
  หรือสิ่งของแก่กิจกรรมที่ธำรงไว้ซึ่งขนบธรรมเนียมประเพณีและวัฒนธรรมอันดีงาม
  ตลอดจนปฏิบัติตนเป็นศาสนิกชนที่ดีในการให้การอุปถัมภ์กิจกรรมทางศาสนาอย่างสม่ำเสมอ
  ให้การสนับสนุนกิจกรรมทางด้านการศึกษา การพัฒนาความรู้ทางวิชาชีพ
  ความสามารถทางด้านกีฬา การช่วยเหลือผู้ด้อยโอกาส การช่วยเหลือผู้ประสบภัยต่างๆ
  อย่างสม่ำเสมอ นอกจากนั้น
  บริษัทยังได้เสริมสร้างความสัมพันธ์ที่ใกล้ชิดกับชุมชนที่อยู่โดยรอบและบริเวณใกล้เคียง
  โดยสร้างสัมพันธ์ที่ดีกับองค์กรทั้งภาครัฐและเอกชน
  ตลอดจนผู้นำชุมชนในหลากหลายระดับเพื่อสร้างความสัมพันธ์ที่ดี
  และสามารถประสานความร่วมมือในการพัฒนาชุมชนอย่างยั่งยืนและเป็นรูปธรรม
  ซึ่งล่าสุดบริษัทได้ร่วมเป็นส่วนหนึ่งของโครงการสนับสนุนกิจกรรมเพื่อสังคมของสถานประกอบการในจังหวัดนนทบุรี
  โดยในปี 2555 กลุ่มบริษัทสามารถยังได้กำหนดแนวทางในการส่งเสริม
  “คนคุณภาพและสังคมคุณธรรม”
  ผ่านโครงการและกิจกรรมสร้างสรรค์ที่ให้ประโยชน์ต่อสังคมหลายโครงการ
  สามารถดูรายละเอียดเพิ่มเติมเกี่ยวกับโครงการและกิจกรรมดังกล่าวในเรื่อง “8.7
  การพัฒนาสู่ความยั่งยืน” ภายใต้หัวข้อ “7.การร่วมพัฒนาชุมชนและสังคม”

  สิ่งแวดล้อม

  บริษัทดำเนินธุรกิจโดยคำนึงถึงการอนุรักษ์สิ่งแวดล้อม
  และมาตรฐานการจัดการเกี่ยวกับความปลอดภัย รวมทั้งการเป็นพลเมืองดี
  โดยการปฏิบัติให้เป็นไปตามข้อกำหนดของกฎหมาย หรือข้อบังคับต่างๆที่เกี่ยวข้อง
  รับผิดชอบต่อสังคมโดยการใช้ทรัพยากรอย่างชาญฉลาด
  พร้อมทั้งส่งเสริมและรณรงค์การอนุรักษ์ทรัพยากรธรรมชาติอย่างต่อเนื่อง
  บริษัทมีนโยบายให้พนักงานร่วมมือกันในการอนุรักษ์และประหยัดทรัพยากร
  โดยได้มีการประชาสัมพันธ์เพื่อเป็นการกระตุ้นให้พนักงานมีการปฏิบัติอย่างต่อเนื่องผ่านสื่อต่างๆ
  เช่น ผ่านทาง e-mail ติดบอร์ดประชาสัมพันธ์ การประกาศผ่านเสียงตามสายของบริษัท
  สื่อเคลื่อนที่ จดหมายข่าว และ Road show เช่น กิจกรรม ล.ลิงประหยัดพลังงาน
  ซึ่งจัดขึ้นต่อเนื่อง 5 ปีเริ่มตั้งแต่ปี 2551 ซึ่งในปี 2555 นี้ได้จัดโครงการ ภายใต้ชื่อ ล.ลิง
  Super Save ลดทุกชั้น ทุกแผนก โดยรณรงค์การประหยัดการใช้ทรัพยากรและพลังงานของบริษัท
  มีการประชาสัมพันธ์ในช่วงไตรมาสแรกของทุกปี
  และต่อเนื่องตลอดทั้งปีโดยผ่านสื่อประชาสัมพันธ์ภายในต่างๆ
  รวมถึงกิจกรรมให้ความรู้และฝึกอบรมพนักงานในเรื่องสิ่งแวดล้อม ความปลอดภัย
  และสาธารณสุขอยู่เสมอ โดยการจัดอบรมสัมมนา และเผยแพร่ผ่าน e-mail เป็นต้น

  3.2 การไม่ละเมิดสิทธิมนุษยชน

  บริษัทยึดหลักสิทธิมนุษยชนเป็นหลักปฏิบัติร่วมกัน พนักงานทุกคนจะต้องไม่กระทำการใดๆ
  หรือส่งเสริมให้มีการละเมิดสิทธิมนุษยชนโดยเคร่งครัด ปฏิบัติต่อพนักงานทุกคนด้วยความเสมอภาค
  ไม่เลือกปฏิบัติไม่ว่าจะเป็นในเรื่องของเชื้อชาติ สัญชาติ ภาษา ศาสนา เพศ อายุ การศึกษา
  พนักงานต้องปฏิบัติต่อกันด้วยความเคารพให้เกียรติซึ่งกันและกัน
  ประพฤติตนเหมาะสมกับหน้าที่การงาน ตามระเบียบข้อบังคับของบริษัท
  และตามขนบธรรมเนียมประเพณี โดยไม่สร้างความเสื่อมเสียต่อภาพลักษณ์บริษัท
  บริษัทให้โอกาสแก่พนักงานในการแสดงความสามารถอย่างเต็มที่
  โดยกำหนดผลตอบแทนที่เหมาะสมตามระเบียบของบริษัท
  รวมทั้งให้โอกาสพนักงานในการศึกษาเพิ่มเติมทั้งในระดับอุดมศึกษาและการอบรมในระยะสั้นและระยะยาว

  3.3 การไม่ละเมิดทรัพย์สินทางปัญญาหรือลิขสิทธิ์

  บริษัทมีนโยบายในการปฏิบัติเกี่ยวกับการไม่ละเมิดทรัพย์สินทางปัญญาหรือลิขสิทธิ์
  โดยบริษัทมีแนวทางในการดำเนินการเกี่ยวกับเรื่องดังกล่าว อาทิ
  พนักงานทุกคนจะต้องลงนามในบันทึกข้อตกลงการไม่กระทำผิดเกี่ยวกับคอมพิวเตอร์
  และการไม่ละเมิดทรัพย์สินทางปัญญา
  บริษัทมีการกำหนดนโยบายการใช้งานระบบเทคโนโลยีสารสนเทศของกลุ่มบริษัทสามารถ
  และได้มีการตรวจสอบการใช้ระบบโปรแกรมซอฟต์แวร์การทำงานของพนักงาน
  เพื่อป้องกันการใช้ซอฟต์แวร์ที่ละเมิดลิขสิทธิ์ หรือไม่

  3.4 นโยบายเกี่ยวกับการทุจริต

  เนื่องจากการให้ของขวัญ ทรัพย์สิน ของกำนัล หรือประโยชน์อื่นใด
  ที่ไม่เหมาะสมย่อมจะทำให้เกิดภาพลักษณ์ของการเกื้อหนุน หรือมีพันธะต่อกัน
  อันอาจมีผลกระทบต่อการตัดสินใจในการปฏิบัติหน้าที่ และอาจทำให้บริษัทเสียประโยชน์ในที่สุด
  ซึ่งบริษัทไม่สนับสนุนการกระทำดังกล่าว บริษัทจึงได้กำหนดนโยบายการรับและให้ของขวัญ
  ทรัพย์สิน ของกำนัล และประโยชน์อื่นใด
  ไว้ในจริยธรรมธุรกิจเพื่อใช้เป็นแนวทางในการถือปฏิบัติต่อไป
  ผลจากการปฏิบัติตามนโยบายดังกล่าว ทำให้ในปีที่ผ่านมา

-   ไม่มีกรณีการกระทำผิดด้านการทุจริต หรือกระทำผิดจริยธรรม

-   ไม่มีกรรมการลาออกอันเนื่องจากประเด็นเรื่องการกำกับดูแลกิจการของบริษัท

-   ไม่มีกรณีเกี่ยวกับชื่อเสียงในทางลบของบริษัทอันเนื่องมาจากความล้มเหลวในการทำหน้าที่สอดส่องดูแลของคณะกรรมการ

  นอกจากนั้น บริษัทยังตระหนักถึงความสำคัญในเรื่องการต่อต้านการทุจริต
  จึงได้ส่งผู้แทนของกลุ่มบริษัทสามารถเข้าประชุมที่เกี่ยวข้องกับการป้องกันและตรวจสอบการทุจริตในองค์กร
  เช่น ประชุมระดับชาติว่าด้วยการต่อต้านการทุจริต อบรมหลักสูตร Practical Fraud
  Awareness, Fraud Detection & Fraud Prevention Strategies
  และหลักการตรวจสอบทุจริต เป็นต้น

  3.5 การแจ้งเรื่องร้องเรียน

  นอกจากนั้น
  คณะกรรมการได้ให้ความสำคัญต่อการมีส่วนร่วมของผู้มีส่วนได้เสียในการเสริมสร้างผลการดำเนินงานของบริษัท
  เพื่อสร้างความยั่งยืนให้กับกิจการ โดยการจัดให้มีช่องทางสำหรับให้ผู้มีส่วน
  ได้เสียสามารถส่งความคิดเห็น หรือข้อเสนอแนะอันเป็นประโยชน์
  และสร้างมูลค่าเพิ่มให้กับบริษัทได้
  โดยการส่งจดหมายทางไปรษณีย์ตามที่อยู่ที่ได้แจ้งไว้บนเว็บไซต์ของบริษัท(www.i-mobilephone.com)
  ในส่วนของ “ติดต่อเรา” (Contact us) ซึ่งรายละเอียดในการติดต่อมีดังนี้

  ส่งจดหมายถึง : เลขานุการคณะกรรมการตรวจสอบ

  บริษัท สามารถ ไอ-โมบาย จำกัด (มหาชน)

  99/4 หมู่ 4 อาคารซอฟต์แวร์ปาร์ค ชั้น 32 ถ.แจ้งวัฒนะ

  ต.คลองเกลือ อ.ปากเกร็ด จ.นนทบุรี 11120

  หรือส่ง E-mail ไปที่ : boonrut.m@i-mobile.samartcorp.com

  เลขานุการคณะกรรมการตรวจสอบจะเป็นผู้รวบรวมข้อมูลเพื่อเสนอให้คณะกรรมการตรวจสอบพิจารณา
  และสรุปผลเพื่อรายงานคณะกรรมการบริษัทต่อไป ทั้งนี้
  บริษัทมีนโยบายในการคุ้มครองผู้ส่งความคิดเห็นหรือข้อเสนอแนะ
  โดยจะเก็บรักษาข้อมูลของบุคคลดังกล่าวไว้เป็นความลับ โดยในปีที่ผ่านมาไม่พบว่ามีผู้มีส่วนได้เสีย
  ได้แจ้งเรื่องร้องเรียนมายังบริษัท

  3.6 ขั้นตอนและวิธีการแจ้งเบาะแสและการปกป้องพนักงานผู้แจ้งเบาะแส

  บริษัทยึดถือการปฏิบัติตามหลักการกำกับดูแลกิจการที่ดี โดยได้สนับสนุนให้พนักงานของบริษัท
  ช่วยกันสอดส่องดูแลหากพบการกระทำใดๆ ที่ผิดหลักธรรมาภิบาล ผิดจรรยาบรรณ
  ผิดกฎระเบียบและข้อบังคับของบริษัท ผิดกฎหมาย หรืออาจก่อให้เกิดความเสียหายแก่บริษัท
  พนักงานก็สามารถแจ้งเบาะแสการกระทำผิดดังกล่าวแก่บริษัทได้
  โดยส่งเรื่องพร้อมเอกสารและ/หรือหลักฐานที่มีให้กับประธานกรรมการตรวจสอบของบริษัท
  โดยทำได้ทั้งนำส่งด้วยตนเอง ใส่ลงในกล่องรับแจ้ง หรือส่งทางไปรษณีย์
  โดยขอให้ระบุชื่อและนามสกุลของผู้แจ้งมาด้วย เพื่อความสะดวกในการสอบถาม
  และ/หรือขอข้อมูลเพิ่มเติม หากไม่มีการระบุชื่อจะไม่ได้รับการพิจารณา

  ประธานกรรมการตรวจสอบจะตรวจสอบวิเคราะห์และหากพบว่ามีมูลความจริง
  ก็จะนำเรื่องดังกล่าวส่งคณะกรรมการตรวจสอบของบริษัท เพื่อพิจารณาดำเนินการต่อไป

  ทั้งนี้บริษัทจะปกป้องพนักงานผู้แจ้งเบาะแส โดยจะไม่มีการเปิดเผยชื่อผู้แจ้งแก่ผู้ใดทั้งสิ้น
  จะรู้เพียงประธานกรรมการตรวจสอบ และคณะกรรมการตรวจสอบของบริษัทเท่านั้น

  พนักงานบริษัทจะสามารถทราบวิธีการแจ้งเบาะแส
  และการปกป้องพนักงานผู้แจ้งเบาะแสดังกล่าวได้โดยผ่านสื่อประชาสัมพันธ์ต่างๆ ของบริษัท เช่น
  เว็บไซต์ของบริษัท (www.i-mobilephone.com) และของฝ่ายทรัพยากรบุคคลของบริษัท
  (www.samarthre.com) เป็นต้น

หมวดที่ 4 การเปิดเผยข้อมูลและความโปร่งใส

  บริษัทมีนโยบายในการเปิดเผยข้อมูลและสารสนเทศทั้งข้อมูลทางการเงิน
  ข้อมูลทั่วไปที่สำคัญเกี่ยวกับธุรกิจ และผลประกอบการของบริษัทที่ตรงต่อความเป็นจริง ครบถ้วน
  เพียงพอ สม่ำเสมอ ทันเวลา อย่างทั่วถึง และเท่าเทียมกัน ซึ่งแสดงให้เห็นถึงผลการดำเนินงาน
  และฐานะทางการเงินที่แท้จริงของบริษัท รวมทั้งทิศทางการดำเนินธุรกิจของบริษัทในอนาคต
  เพื่อให้ผู้ถือหุ้น และผู้มีส่วนได้เสียสามารถเข้าถึงข้อมูลได้สะดวก และรวดเร็วในเรื่องต่างๆ เช่น

-   จัดส่งรายงานทางการเงินต่อตลาดหลักทรัพย์ฯ และก.ล.ต. ภายในเวลาที่กำหนด
    โดยงบการเงินของบริษัทไม่มีรายการที่ผู้สอบบัญชีแสดงความคิดเห็นอย่างมีเงื่อนไข
    รวมทั้งไม่มีประวัติการถูกสั่งให้แก้ไขงบการเงินจากตลาดหลักทรัพย์ฯ และ ก.ล.ต.
    นอกจากนั้นเพื่อให้ผู้ลงทุนได้รับทราบข้อมูล
    และเข้าใจการเปลี่ยนแปลงที่เกิดขึ้นกับฐานะทางการเงินและผลการดำเนินงานของบริษัทในแต่ละไตรมาสได้ดียิ่งขึ้น
    บริษัทยังได้เริ่มจัดทำคำอธิบายและการวิเคราะห์ฐานะทางการเงินและผลการดำเนินงาน
    (Management Discussion and Analysis : MD&A)
    สำหรับงบการเงินทุกไตรมาสไว้บนเว็บไซต์ของบริษัท โดยเริ่มตั้งแต่งบการเงินไตรมาสที่
    3/2555 เป็นต้นไป

-   เปิดเผยหลักเกณฑ์การให้ค่าตอบแทนกรรมการและผู้บริหารไว้อย่างชัดเจน

-   เปิดเผยข้อมูลการถือหุ้นของกรรมการและผู้บริหารในรายงานประจำปี
    และแบบแสดงรายการข้อมูลประจำปี
    และกำหนดนโยบายให้กรรมการและผู้บริหารรายงานการเปลี่ยนแปลงการถือครองหลักทรัพย์
    ภายใน 3 วันทำการนับแต่วันที่มีการซื้อ ขาย โอน หรือรับโอน โดยหน่วยงานเลขานุการบริษัท
    จะเป็นผู้ประสานงานในการจัดส่งรายงานดังกล่าวต่อตลาดหลักทรัพย์ฯ และ ก.ล.ต.
    นอกจากนั้น
    ยังกำหนดให้มีการรายงานการเปลี่ยนแปลงการถือครองหลักทรัพย์ของกรรมการและผู้บริหารดังกล่าวในการประชุมคณะกรรมการบริษัท
    ทุกครั้ง โดยมีข้อมูลการถือครองหลักทรัพย์ของกรรมการและผู้บริหารบริษัทในปี 2555 ดังนี้

+-----------------------+---------+-------+--------+---------+-------+
| กรรมการ/ผู้บริหาร        | หุ้นสามัญ  |       |        |         |       |
|                       | (หุ้น)    |       |        |         |       |
+-----------------------+---------+-------+--------+---------+-------+
|                       | 31 ธ.ค. | ปี     |        | 31 ธ.ค. | เพิ่ม   |
|                       | 2554    | 2555  |        | 2555    | (ลด)  |
+-----------------------+---------+-------+--------+---------+-------+
|                       |         | ซื้อระ  | ขายร   |         |       |
|                       |         | หว่างปี | ะหว่างปี |         |       |
+-----------------------+---------+-------+--------+---------+-------+
|   1. ศาสตราจารย์ศุภชัย   | 3,      | -     | -      | 3,      | -     |
|   พิศิษฐวานิช            | 250,000 |       |        | 250,000 |       |
+-----------------------+---------+-------+--------+---------+-------+
| 2. ดร.โชติวิทย์          | -       | -     | -      | -       | -     |
| ชยวัฒนางกูร             |         |       |        |         |       |
+-----------------------+---------+-------+--------+---------+-------+
| 3. นายคันธิศ อรัณยกานนท์  | -       | -     | -      | -       | -     |
+-----------------------+---------+-------+--------+---------+-------+
| 4. นายเจริญรัฐ วิไลลักษณ์  | -       | -     | -      | -       | -     |
+-----------------------+---------+-------+--------+---------+-------+
| 5. นายวัฒน์ชัย วิไลลักษณ์   | 481,000 | -     | -      | 481,000 | -     |
+-----------------------+---------+-------+--------+---------+-------+
| 6. นายธนานันท์ วิไลลักษณ์  | -       | -     | -      | -       | -     |
+-----------------------+---------+-------+--------+---------+-------+
| 7. นายจง ดิลกสมบัติ      | -       | -     | -      | -       | -     |
+-----------------------+---------+-------+--------+---------+-------+
| 8. นายอัซวัน คาน บิน     | -       | -     | -      | -       | -     |
| ออสมัน คาน             |         |       |        |         |       |
+-----------------------+---------+-------+--------+---------+-------+
| 9. นายอันนิส บิน เชค     | -       | -     | -      | -       | -     |
| โมฮัมเหม็ด              |         |       |        |         |       |
+-----------------------+---------+-------+--------+---------+-------+
| 10. นายไล กี ทอง       | -       | -     | -      | -       | -     |
+-----------------------+---------+-------+--------+---------+-------+
| 11. นายประชา พัทธยากร  | -       | -     | -      | -       | -     |
+-----------------------+---------+-------+--------+---------+-------+
| 12. นายสุภสิทธิ์ รักกสิกร   | -       | -     | -      | -       | -     |
+-----------------------+---------+-------+--------+---------+-------+

-   เปิดเผยรายละเอียดเกี่ยวกับรายการเกี่ยวโยงกัน
    เพื่อป้องกันความขัดแย้งทางผลประโยชน์ไว้อย่างชัดเจน (ดูรายละเอียดเพิ่มเติมใน “หมวดที่
    2 การปฏิบัติต่อผู้ถือหุ้นอย่างเท่าเทียมกัน” และ “หัวข้อ 5.6 ความขัดแย้งทางผลประโยชน์”)

  นอกจากนั้นบริษัทยังมีนโยบายเรื่องการรายงานการมีส่วนได้เสียของกรรมการและผู้บริหาร ดังนี้

  1) กรรมการและผู้บริหารต้องยื่นรายงานการมีส่วนได้เสียครั้งแรกภายใน 30
  วันหลังจากได้รับการแต่งตั้งเป็นกรรมการหรือผู้บริหารตามแบบรายงานที่กำหนด

2)  กรรมการและผู้บริหารต้องรายงานการเปลี่ยนแปลงข้อมูลการมีส่วนได้เสียภายใน 30
    วันหลังจากมีการเปลี่ยนแปลงตามแบบรายงานที่กำหนด

3)  รายงานการมีส่วนได้เสียจะต้องจัดเก็บไว้ที่เลขานุการบริษัท
    และเลขานุการบริษัทจะเป็นผู้จัดส่งสำเนาให้ประธานกรรมการและประธานกรรมการตรวจสอบภายใน
    7 วันทำการนับจากวันที่บริษัทได้รับรายงานดังกล่าว

  โดยบริษัทได้เผยแพร่ข้อมูลข่าวสารต่างๆ ดังกล่าว เพื่อให้ผู้ถือหุ้น ผู้ลงทุน
  และผู้ที่เกี่ยวข้องได้รับทราบผ่านช่องทางต่างๆได้แก่ ระบบข่าวของตลาดหลักทรัพย์ฯ
  เว็บไซต์ของบริษัท (www.i-mobilephone.com) รายงานประจำปี
  แบบแสดงรายการข้อมูลประจำปี (แบบ 56-1) การแถลงข่าว และการจัดกิจกรรมพบปะนักลงทุน
  เป็นต้น

  คณะกรรมการบริษัทได้ดูแลให้มีการปฏิบัติตามกฎหมาย ข้อบังคับ
  และระเบียบที่เกี่ยวข้องกับการเปิดเผยข้อมูลและความโปร่งใสอย่างเคร่งครัด
  โดยในปีที่ผ่านมาบริษัทไม่เคยถูกสำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.) หรือตลาดหลักทรัพย์ฯ ดำเนินการใดๆ
  อันเนื่องมาจากการไม่เปิดเผยข้อมูลตามข้อกำหนด ทั้งนี้ คณะกรรมการได้ดำเนินการต่างๆ
  เกี่ยวกับการเปิดเผยข้อมูลดังต่อไปนี้

การจัดให้มีช่องทางในการเปิดเผยข้อมูลอย่างหลากหลาย นอกเหนือจากการรายงานผ่านระบบข่าวของตลาดหลักทรัพย์ฯ ดังนี้

 - รายงานประจำปี และแบบแสดงรายการข้อมูลประจำปี (แบบ 56-1) 

คณะกรรมการได้จัดให้มีการจัดทำรายงานประจำปี และแบบแสดงรายการข้อมูลประจำปี (แบบ 56-1) ที่มีข้อมูลถูกต้อง ครบถ้วน เป็นไปตามข้อกำหนดของตลาดหลักทรัพย์ฯ ตลอดจนมีความชัดเจน เพียงพอที่จะสะท้อนให้เห็นการดำเนินงานของบริษัทในรอบปีที่ผ่านมา อาทิ โครงสร้างขององค์กร ลักษณะการประกอบธุรกิจ ฐานะการเงินและผลการดำเนินงาน โครงสร้างคณะกรรมการ รวมทั้งการปฏิบัติหน้าที่ในรอบปีที่ผ่านมาของคณะกรรมการบริษัทและคณะอนุกรรมการต่างๆ เป็นต้น 

เว็บไซต์ของบริษัท

คณะกรรมการตระหนักดีว่าในปัจจุบันการเปิดเผยข้อมูลผ่านทางเว็บไซต์ เป็นช่องทางที่สะดวก รวดเร็ว ผู้ถือหุ้นและผู้ที่เกี่ยวข้องสามารถเข้าถึงข้อมูลได้ง่าย มีความเท่าเทียมกันในการรับทราบข้อมูล และน่าเชื่อถือ ดังนั้นคณะกรรมการจึงได้ดูแลให้มีการเปิดเผยข้อมูลต่างๆ เกี่ยวกับบริษัทไว้บนเว็บไซต์ของบริษัท (www.i-mobilephone.com) ทั้งภาษาไทยและภาษาอังกฤษ เพิ่มเติมจากที่ได้เคยเปิดเผยไว้ในรายงานประจำปี อาทิ นโยบายการกำกับดูแลกิจการ จริยธรรมธุรกิจ ข่าวที่บริษัทเผยแพร่ งบการเงิน รวมทั้งรายงานประจำปี และแบบแสดงรายการข้อมูลประจำปี (แบบ 56-1) ซึ่งสามารถดาวน์โหลดข้อมูลดังกล่าวได้ เป็นต้น 

  - ผู้ลงทุนสัมพันธ์

  บริษัทได้จัดตั้งหน่วยงานนักลงทุนสัมพันธ์ (Investor Relations)
  เพื่อให้บริการข้อมูลและข่าวสารกิจกรรมต่างๆ ของบริษัทกับผู้ลงทุน ผู้ถือหุ้น นักวิเคราะห์
  และประชาชนทั่วไป ผ่านช่องทางต่างๆ เช่น เว็บไซต์ของบริษัท กิจกรรมจัดการลงทุน (Road
  show) การประชุมร่วมกับนักวิเคราะห์ การประชุมทางโทรศัพท์ เป็นต้น
  ทั้งนี้ผู้ลงทุนสามารถติดต่อหน่วยงานดังกล่าวได้ที่หมายเลขโทรศัพท์ 0-2502-6583 หรือที่
  www.i-mobilephone.com หรือที่อีเมล์ Pongthep.V@samartcorp.com
  โดยบริษัทได้กำหนดจรรยาบรรณของนักลงทุนสัมพันธ์ไว้เพื่อถือปฏิบัติดังนี้

  1. ปฏิบัติหน้าที่ด้วยความซื่อสัตย์สุจริต

2.  เปิดเผยข้อมูลที่จำเป็นอย่างครบถ้วนและเป็นธรรมแก่ผู้เกี่ยวข้องทุกกลุ่มอย่างเท่าเทียม

3.  เปิดโอกาสให้บุคคลที่เกี่ยวข้องทุกกลุ่มสามารถเข้าถึงและสอบถามข้อมูลได้

4.  ปฏิบัติหน้าที่โดยยึดถือผลประโยชน์ของผู้ถือหุ้นและผู้มีส่วนได้เสียเป็นที่ตั้ง

5.  รักษาความลับของบริษัทและไม่ใช้ข้อมูลภายในเพื่อประโยชน์ส่วนตน

6.  ปฏิบัติหน้าที่อย่างเต็มที่และมีความเป็นมืออาชีพ

7.  หมั่นศึกษาหาความรู้เพื่อพัฒนาประสิทธิภาพในการทำงาน

8.  ปฏิบัติตามแนวทางการไม่รับนัดในช่วงใกล้ประกาศงบการเงิน
    และแนวปฏิบัติในการซื้อขายหุ้นที่บริษัทได้กำหนดไว้

  นอกเหนือจากการเปิดเผยข้อมูลตามหน้าที่ภายใต้ข้อบังคับของกฎหมายและหน่วยงานที่เกี่ยวข้องแล้ว
  บริษัทยังได้จัดประชุมแถลงข้อมูลผลการดำเนินงานในแต่ละไตรมาสให้แก่ผู้ถือหุ้น นักลงทุน
  นักวิเคราะห์ และประชาชนทั่วไป โดยมีคณะกรรมการบริหารเข้าร่วมประชุมเพื่อชี้แจง
  และเปิดโอกาสให้ผู้เข้าร่วมประชุมได้ซักถามข้อมูลต่างๆ

  โดยในปี 2555 บริษัทมีการเสนอผลงานให้แก่นักวิเคราะห์ นักลงทุน เป็นระยะๆอย่างสม่ำเสมอ
  ตามแผนงาน ซึ่งสรุปได้ดังนี้

  - กิจกรรมพบปะนักวิเคราะห์และนักลงทุน จำนวน 51 ครั้ง

  - การแถลงข่าวเกี่ยวกับผลการดำเนินงานของบริษัท จำนวน 4 ครั้ง

  - โรดโชว์ จำนวน 8 ครั้ง

-   การเปิดเผยข้อมูลเกี่ยวกับคณะกรรมการและคณะอนุกรรมการต่างๆได้แก่

  - โครงสร้างคณะกรรมการ บทบาทหน้าที่และความรับผิดชอบ
  รวมทั้งการปฏิบัติหน้าที่ในปีที่ผ่านมาของคณะกรรมการและคณะอนุกรรมการแต่ละคณะ
  และมีการเปิดเผยข้อมูลของกรรมการไว้ในเว็บไซต์ของบริษัท

  - ค่าตอบแทนกรรมการและผู้บริหาร
  บริษัทได้กำหนดนโยบายค่าตอบแทนกรรมการไว้อย่างชัดเจนและโปร่งใส
  โดยค่าตอบแทนอยู่ในระดับที่เหมาะสมเทียบเคียงได้กับอุตสาหกรรมลักษณะเดียวกัน
  และสูงเพียงพอที่จะรักษากรรมการที่มีคุณสมบัติตามที่ต้องการไว้ได้
  กรรมการที่ได้รับมอบหมายหน้าที่และความรับผิดชอบเพิ่มขึ้นในคณะอนุกรรมการต่างๆจะได้รับค่าตอบแทนเพิ่มตามความเหมาะสม
  โดยคณะกรรมการสรรหาและกำหนดค่าตอบแทนจะเป็นผู้พิจารณากลั่นกรองและเสนอค่าตอบแทนของกรรมการในแต่ละปี
  เสนอคณะกรรมการบริษัทพิจารณาก่อนนำเสนอต่อที่ประชุมผู้ถือหุ้นเพื่ออนุมัติ

  ทั้งนี้ บริษัทได้มีการเปิดเผยข้อมูลดังกล่าว
  รวมทั้งค่าตอบแทนกรรมการเป็นรายบุคคลไว้ในรายงานประจำปี
  และแบบแสดงรายการข้อมูลประจำปี (แบบ 56-1) ของบริษัท
  ซึ่งสามารถดูรายละเอียดได้ในหัวข้อ “8.3 ค่าตอบแทนกรรมการและผู้บริหาร”

-   ความรับผิดชอบของคณะกรรมการต่อรายงานทางการเงิน

  คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย และสารสนเทศทาง
  การเงินที่ปรากฏในรายงานประจำปี
  งบการเงินดังกล่าวจัดทำขึ้นตามมาตรฐานการรายงานทางการเงิน
  โดยเลือกใช้นโยบายบัญชีที่เหมาะสม และถือปฏิบัติอย่างสม่ำเสมอ
  และใช้ดุลยพินิจอย่างระมัดระวังและประมาณการที่ดีที่สุดในการจัดทำ
  รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
  และผ่านการตรวจสอบจากผู้สอบบัญชีภายนอกที่มีความเป็นอิสระ
  สามารถแสดงความเห็นได้อย่างตรงไปตรงมา
  มีคุณสมบัติที่ได้รับการยอมรับและได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.) เพื่อเพิ่มความเชื่อมั่นและความน่าเชื่อถือของรายงานทางการเงินอีกด้วย นอกจากนี้
  บริษัทไม่มีประวัติการถูกสั่งให้แก้ไขงบการเงินจากตลาดหลักทรัพย์ฯ และ ก.ล.ต.

  คณะกรรมการได้จัดให้มีการดำรงรักษาไว้ซึ่งระบบการควบคุมภายในที่มีประสิทธิผล
  เพื่อให้มั่นใจได้ว่าการบันทึกข้อมูลทางบัญชีมีความถูกต้อง ครบถ้วน
  และเพียงพอที่จะดำรงไว้ซึ่งทรัพย์สินและเพื่อให้ทราบจุดอ่อน
  เพื่อป้องกันมิให้เกิดการทุจริตหรือดำเนินการที่ผิดปกติอย่างมีสาระสำคัญ
  ในการนี้คณะกรรมการได้แต่งตั้งคณะกรรมการตรวจสอบ ซึ่งประกอบด้วยกรรมการอิสระ
  เป็นผู้ดูแลรับผิดชอบเกี่ยวกับคุณภาพของรายงานทางการเงิน และระบบการควบคุมภายใน
  รวมทั้งได้แสดงความเห็นเกี่ยวกับเรื่องดังกล่าวไว้ในรายงานของคณะกรรมการตรวจสอบ
  ซึ่งปรากฏอยู่ในรายงานประจำปี นอกจากนั้น
  คณะกรรมการบริษัทยังได้จัดทำรายงานความรับผิดชอบของคณะกรรมการต่อรายงานทางการเงินของบริษัทไว้ไนรายงานประจำปี

หมวดที่ 5 บทบาทหน้าที่และความรับผิดชอบของคณะกรรมการ

  5.1 คุณสมบัติของคณะกรรมการ

  คณะกรรมการบริษัทประกอบด้วยกรรมการที่มีคุณสมบัติหลากหลาย ทั้งในด้านทักษะ ประสบการณ์
  ความสามารถเฉพาะด้านที่เป็นประโยชน์กับบริษัท
  รวมทั้งเป็นผู้ที่มีภาวะผู้นำและวิสัยทัศน์กว้างไกลอันจะช่วยให้การดำเนินงานของบริษัทบรรลุตามวัตถุประสงค์และเป้าหมายที่กำหนดไว้
  ซึ่งกรรมการของบริษัท ทั้ง 9 ท่าน
  มีคุณสมบัติเป็นไปตามคุณสมบัติของกรรมการบริษัทตามที่ได้กำหนดไว้ในหัวข้อ “8.1
  โครงสร้างการจัดการของบริษัท” นอกจากนั้น
  กรรมการทุกท่านยังได้อุทิศเวลาและความพยายามในการปฏิบัติหน้าที่กรรมการอย่างเต็มที่

  5.2 ความเป็นอิสระจากฝ่ายจัดการของคณะกรรมการ

การแยกตำแหน่งประธานกรรมการและประธานเจ้าหน้าที่บริหาร

  คณะกรรมการบริษัทมีบทบาทสำคัญในการกำกับดูแลกิจการเพื่อประโยชน์สูงสุดของบริษัทและผู้ถือหุ้นโดยรวม
  ดังนั้นเพื่อให้เกิดความสมดุลในอำนาจการดำเนินงาน บริษัทได้แยกตำแหน่งประธานกรรมการ
  และประธานเจ้าหน้าที่บริหารมิให้เป็นบุคคลเดียวกัน
  โดยประธานกรรมการของบริษัทเป็นกรรมการอิสระตามความหมายของตลาดหลักทรัพย์แห่งประเทศไทย
  และไม่มีความสัมพันธ์ใดๆ กับฝ่ายบริหาร
  โดยประธานกรรมการและประธานเจ้าหน้าที่บริหารมีขอบเขตอำนาจหน้าที่ดังนี้

  ขอบเขตอำนาจหน้าที่ของประธานกรรมการ

1.  รับผิดชอบในฐานะผู้นำของคณะกรรมการในการกำกับ ติดตาม
    ดูแลการบริหารงานของคณะกรรมการบริหาร และคณะอนุกรรมการอื่นๆ
    ให้บรรลุวัตถุประสงค์ตามแผนงานที่กำหนดไว้

2.  เป็นประธานการประชุมคณะกรรมการ และผู้ถือหุ้นของบริษัท

3.  เป็นผู้ลงคะแนนเสียงชี้ขาดในกรณีที่ที่ประชุมคณะกรรมการบริษัทมีการลงคะแนนเสียงและคะแนนเสียง
    2 ฝ่ายเท่ากัน

ขอบเขตอำนาจหน้าที่ของประธานเจ้าหน้าที่บริหาร

  1.
  บริหารจัดการและควบคุมดูแลการดำเนินกิจการที่เกี่ยวข้องกับการบริหารงานทั่วไปของบริษัทเพื่อให้เป็นไปตามวัตถุประสงค์
  นโยบาย ระเบียบและข้อบังคับของบริษัท

  2. พิจารณาแผนการลงทุนในธุรกิจต่างๆ นำเสนอต่อคณะกรรมการบริหาร
  และคณะกรรมการบริษัท เพื่อพิจารณาอนุมัติต่อไป

3.  มีอำนาจในการทำนิติกรรมผูกพันบริษัท
    ตามขอบเขตที่กำหนดไว้ในนโยบายและระเบียบวิธีปฏิบัติของบริษัท
    เรื่องอำนาจอนุมัติดำเนินการ

  4. การดำเนินงานใดๆ ที่ได้รับมอบหมายตามมติที่ประชุมคณะกรรมการ
  และ/หรือมติที่ประชุมผู้ถือหุ้นของบริษัท

  การมอบหมายอำนาจหน้าที่และความรับผิดชอบให้ประธานเจ้าหน้าที่บริหารนั้น
  จะไม่มีลักษณะเป็นการมอบอำนาจ
  หรือมอบอำนาจช่วงที่ทำให้ประธานเจ้าหน้าที่บริหารหรือผู้รับมอบอำนาจจากประธานเจ้าหน้าที่บริหาร
  สามารถอนุมัติรายการที่ตนหรือบุคคลที่อาจมีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อยของบริษัท
  ยกเว้นเป็นการอนุมัติรายการที่เป็นไปตามนโยบาย
  และหลักเกณฑ์ที่คณะกรรมการบริษัทพิจารณาอนุมัติไว้
  โดยการอนุมัติรายการดังกล่าวจะต้องเสนอต่อที่ประชุมคณะกรรมการบริษัท
  และ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามข้อกำหนดของตลาดหลักทรัพย์ฯ
  ก.ล.ต. หรือกฎหมายที่เกี่ยวข้องกำหนด

การถ่วงดุลของกรรมการที่ไม่เป็นผู้บริหาร

  โครงสร้างคณะกรรมการบริษัทในปัจจุบัน
  ประกอบด้วยกรรมการที่มีประสบการณ์เกี่ยวกับธุรกิจที่บริษัทดำเนินกิจการอยู่
  และมีความรู้และความชำนาญจากหลากหลายสาขา จำนวน 9 ท่าน ประกอบด้วย

  - กรรมการที่เป็นอิสระ จำนวน 3 ท่าน (1 ใน 3 ของกรรมการทั้งคณะ)

  - กรรมการที่เป็นผู้บริหาร จำนวน 3 ท่าน ( เป็นตัวแทนของผู้ถือหุ้นรายใหญ่)

  - กรรมการที่ไม่เป็นผู้บริหาร จำนวน 3 ท่าน (เป็นตัวแทนของผู้ถือหุ้นรายใหญ่)

  การมีโครงสร้างกรรมการดังกล่าว
  เพื่อให้ผู้มีส่วนได้เสียสามารถมั่นใจได้ว่ากรรมการสามารถปฏิบัติหน้าที่ในฐานะตัวแทนของผู้ถือหุ้นได้อย่างเป็นอิสระ
  และมีการถ่วงดุลที่เหมาะสม

บทบาทหน้าที่ความรับผิดชอบของคณะกรรมการบริษัทและประธานเจ้าหน้าที่บริหาร

  บริษัทได้มีการแบ่งแยกอำนาจหน้าที่และความรับผิดชอบระหว่างคณะกรรมการบริษัท
  และประธานเจ้าหน้าที่บริหาร ซึ่งเป็นผู้บริหารสูงสุดของบริษัทไว้อย่างชัดเจน
  โดยคณะกรรมการมีบทบาทในการกำกับดูแลให้การบริหารจัดการเป็นไปตามเป้าหมายและแนวทางที่จะก่อให้เกิดประโยชน์สูงสุดแก่ผู้ถือหุ้น
  โดยคำนึงถึงผลประโยชน์ของผู้มีส่วนได้เสียทุกฝ่าย
  ไม่แสวงหาผลประโยชน์แก่ตนเองหรือแก่ผู้หนึ่งผู้ใด
  ไม่ดำเนินการใดๆที่เป็นการขัดแย้งหรือแข่งขันกับผลประโยชน์ของบริษัทและบริษัทในเครือ
  โดยยึดหลักจริยธรรมที่ดี ปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต
  ทั้งนี้ ให้รวมถึงการดูแลให้การดำเนินกิจการเป็นไปตามวัตถุประสงค์ ข้อบังคับของบริษัท
  มติคณะกรรมการ มติที่ประชุมผู้ถือหุ้น ตลอดจนกฎหมาย หลักเกณฑ์
  ข้อบังคับของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  ส่วนประธานเจ้าหน้าที่บริหารทำหน้าที่เป็นหัวหน้าคณะหรือผู้นำคณะผู้บริหารของบริษัทในการบริหารจัดการ
  และควบคุม ดูแลการดำเนินกิจการที่เกี่ยวข้องกับการบริหารงานทั่วไปของบริษัท
  ทั้งนี้รายละเอียดขอบเขตอำนาจหน้าที่และความรับผิดชอบของคณะกรรมการบริษัท
  และประธานเจ้าหน้าที่บริหาร แสดงไว้ในหัวข้อ “8.1 โครงสร้างการจัดการของบริษัท”

  5.3 การดำรงตำแหน่งกรรมการในบริษัทจดทะเบียนอื่น

นโยบายการดำรงตำแหน่งกรรมการในบริษัทจดทะเบียนอื่นของกรรมการ

  เพื่อประสิทธิภาพในการปฏิบัติหน้าที่ในฐานะกรรมการบริษัท
  คณะกรรมการบริษัทได้กำหนดนโยบายในการดำรงตำแหน่งกรรมการในบริษัทจดทะเบียนอื่นของกรรมการแต่ละท่านให้ไม่เกิน
  3 บริษัท อย่างไรก็ตาม กรรมการบริษัททั้ง 9 ท่าน
  ไม่มีท่านใดที่ดำรงตำแหน่งกรรมการในบริษัทจดทะเบียนอื่นเกิน 3 บริษัท
  ซึ่งเป็นการแสดงให้เห็นว่าคณะกรรมการของบริษัทสามารถอุทิศเวลาในการปฏิบัติหน้าที่อย่างมีประสิทธิภาพได้ดีเกินกว่านโยบายที่กำหนดไว้
  และเกินกว่าหลักการกำกับดูแลกิจการที่กำหนดไว้ให้ไม่เกิน 5 บริษัท

นโยบายการดำรงตำแหน่งกรรมการในบริษัทอื่นของผู้บริหารระดับสูง

  คณะกรรมการบริษัทได้กำหนดนโยบายในการดำรงตำแหน่งกรรมการในบริษัทอื่นของผู้บริหารระดับสูง
  โดยกำหนดให้ก่อนที่ผู้บริหารท่านใดจะไปดำรงตำแหน่งกรรมการในบริษัทอื่น
  จะต้องแจ้งให้คณะกรรมการบริหารทราบเพื่อพิจารณาอนุมัติ
  ทั้งนี้ต้องไม่เป็นกรรมการในบริษัทที่ดำเนินธุรกิจสภาพอย่างเดียวกับบริษัท
  หรือเป็นการแข่งขันกับกิจการของบริษัท

  5.4 ความโปร่งใสในการสรรหากรรมการและผู้บริหาร

  คณะกรรมการบริษัทได้จัดให้มีกระบวนการในการสรรหาและคัดเลือกกรรมการและผู้บริหารของบริษัทอย่างโปร่งใส
  โดยสามารถดูรายละเอียดได้ในหัวข้อ “8.2 การสรรหากรรมการและผู้บริหาร”

  5.5 ผลการดำเนินงานของคณะกรรมการในปีที่ผ่านมา

การกำหนดนโยบายและทิศทางการดำเนินธุรกิจ

  คณะกรรมการบริษัทมีส่วนในการกำหนดและให้ความเห็นชอบวิสัยทัศน์ พันธกิจ
  นโยบายการกำกับดูแลกิจการ จริยธรรมธุรกิจ กลยุทธ์ เป้าหมาย ทิศทางการดำเนินงาน
  แผนธุรกิจ และงบประมาณของบริษัท รวมทั้งระบบการควบคุมภายใน การตรวจสอบภายใน
  มาตรการบริหารความเสี่ยง ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจ
  และงบประมาณที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น
  โดยคำนึงถึงผลประโยชน์ของผู้มีส่วนได้เสียทุกฝ่าย
  ไม่แสวงหาผลประโยชน์แก่ตนเองหรือแก่ผู้หนึ่งผู้ใด
  ไม่ดำเนินการใดๆที่เป็นการขัดแย้งหรือแข่งขันกับผลประโยชน์ของบริษัท และบริษัทในเครือ
  โดยยึดหลักจริยธรรมที่ดี ปฏิบัติหน้าที่ด้วยความซื่อสัตย์สุจริต
  ทั้งนี้ให้รวมถึงการดูแลให้การดำเนินกิจการเป็นไปตามวัตถุประสงค์ ข้อบังคับของบริษัท
  ตลอดจนกฎหมาย หลักเกณฑ์ ข้อบังคับของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)

  ทั้งนี้ บริษัทได้เผยแพร่วิสัยทัศน์ รวมทั้งนโยบายการกำกับดูแลกิจการและจริยธรรมธุรกิจ
  ไว้บนเว็บไซต์ของบริษัท (www.i-mobilephone.com)
  โดยได้มอบหมายให้คณะกรรมการกำกับดูแลกิจการทำหน้าที่สอดส่องดูแลให้กรรมการ ผู้บริหาร
  และพนักงานได้ยึดถือปฏิบัติอย่างเคร่งครัด

การแต่งตั้งคณะอนุกรรมการ

เพื่อกำกับดูแลให้ฝ่ายจัดการบริหารกิจการให้เป็นไปตามนโยบายที่กำหนดไว้อย่างมีประสิทธิภาพ คณะกรรมการบริษัทได้แต่งตั้งคณะอนุกรรมการเพื่อช่วยในการกำกับดูแลกิจการของบริษัท และช่วยแบ่งเบาภาระของคณะกรรมการบริษัทในการตรวจสอบหรือพิจารณาเรื่องต่างๆ ที่สำคัญต่อบริษัท โดยคณะอนุกรรมการของบริษัทมีทั้งหมด 5 คณะ ดังนี้

  - คณะกรรมการตรวจสอบ

  - คณะกรรมการบริหาร

  - คณะกรรมการกำกับดูแลกิจการ

-   คณะกรรมการสรรหาและกำหนดค่าตอบแทน

-   คณะกรรมการบริหารความเสี่ยง

  สำหรับรายละเอียดบทบาท ภาระหน้าที่ ความรับผิดชอบ
  และองค์ประกอบของแต่ละคณะได้แสดงไว้ในหัวข้อ “8.1 โครงสร้างการจัดการของบริษัท”
  นอกจากนั้นคณะกรรมการยังได้กำหนดให้มีกฎบัตรของคณะอนุกรรมการต่างๆ
  และเผยแพร่ไว้ในเว็บไซต์ของบริษัท (www.i-mobilephone.com)

การประชุมคณะกรรมการ และคณะอนุกรรมการ

1) คณะกรรมการบริษัท

  คณะกรรมการบริษัทมีกำหนดการประชุมประจำทุกไตรมาสและมีการประชุมพิเศษเพิ่มเติมตามความจำเป็น
  โดยหน่วยงานเลขานุการบริษัทได้จัดส่งกำหนดการประชุมเป็นการล่วงหน้า
  และแจ้งให้กรรมการแต่ละท่านทราบกำหนดการดังกล่าว
  เพื่อให้กรรมการสามารถจัดเวลาในการเข้าร่วมประชุมได้
  ซึ่งในหนังสือเชิญประชุมมีการกำหนดวาระการประชุมชัดเจน
  และมีวาระพิจารณาติดตามผลการดำเนินงานเป็นประจำ
  หน่วยงานเลขานุการบริษัทได้จัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
  เพื่อให้คณะกรรมการได้มีเวลาศึกษาข้อมูลก่อนเข้าร่วมประชุม
  ปกติการประชุมแต่ละครั้งจะใช้เวลาประมาณ 2 ชั่วโมง โดยในปี 2555
  คณะกรรมการบริษัทมีการประชุมทั้งสิ้น 8 ครั้ง โดยการเข้าร่วมประชุมของกรรมการแต่ละท่าน
  สรุปได้ดังนี้

  หมายเหตุ 1) มีภารกิจในต่างประเทศ

2)  ลาออกจากการเป็นกรรมการบริษัท และกรรมการสรรหาและกำหนดค่าตอบแทนเมื่อวันที่
    6ธันวาคม 2555

3)  ได้รับการแต่งตั้งเป็นกรรมการบริษัท และกรรมการสรรหาและกำหนดค่าตอบแทน เมื่อวันที่ 17
    ธันวาคม 2555

  ในปี 2555 คณะกรรมการบริษัทได้พิจารณาเรื่องต่างๆ สรุปได้ดังนี้

  - งบการเงินสำหรับปี 2554 และแต่ละไตรมาสของปี 2555

  - ผลการประเมินความเพียงพอของระบบการควบคุมภายในของบริษัท

  - การจ่ายเงินปันผลสำหรับผลการดำเนินงานประจำปี 2554

  - รายงานผลการดำเนินงานของคณะอนุกรรมการ สำหรับปี 2554

  - แต่งตั้งกรรมการในคณะอนุกรรมการต่างๆ

  - รายการที่เกี่ยวโยงกัน

  - แผนธุรกิจประจำปี 2556

  - ผลการประเมินตนเองของคณะกรรมการบริษัทประจำปี 2554
  และการกำหนดหลักเกณฑ์ในการประเมินตนเองของคณะกรรมการบริษัท
  และหลักเกณฑ์การประเมินผลการปฏิบัติงานของประธานเจ้าหน้าที่บริหาร
  และเลขานุการบริษัทประจำปี 2555

  - เรื่องเกี่ยวกับการประชุมสามัญผู้ถือหุ้นประจำปี 2555 ก่อนนำเสนอต่อที่ประชุมผู้ถือหุ้น

  - อัตราการขึ้นเงินเดือนประจำปี 2556 และการกำหนดโบนัสประจำปี 2555

  - การประกันความรับผิดชอบของกรรมการและเจ้าหน้าที่ของบริษัท

  - กำหนดวันประชุมคณะกรรมการ คณะอนุกรรมการ และสามัญผู้ถือหุ้นประจำปี 2556

  - การใช้และการแก้ไขวงเงินสินเชื่อกับสถาบันการเงินต่างๆ

  - เรื่องอื่นๆ ที่เกี่ยวกับการดำเนินงานของบริษัท

  ทั้งนี้ ได้มีการจดบันทึกการประชุมเป็นลายลักษณ์อักษร
  จัดเก็บรายงานการประชุมที่ผ่านการรับรองจากคณะกรรมการพร้อมให้คณะกรรมการและผู้ที่เกี่ยวข้องตรวจสอบได้

  นอกจากนี้ ในระหว่างปีกรรมการที่ไม่เป็นผู้บริหารมีการประชุมกันเองตามความจำเป็น
  เพื่ออภิปรายปัญหาต่างๆ เกี่ยวกับการจัดการที่อยู่ในความสนใจโดยไม่มีฝ่ายจัดการร่วมอยู่ด้วย

2) คณะอนุกรรมการ

  ในปี 2555 คณะอนุกรรมการชุดต่างๆ มีจำนวนครั้งในการประชุม
  และประวัติการเข้าร่วมประชุมของกรรมการแต่ละท่าน สรุปได้ดังนี้

+-----------------------+--------+-------+--------+--------+--------+
| รายชื่อ                 | การเ   |       |        |        |        |
|                       | ข้าร่วมป |       |        |        |        |
|                       | ระชุม/ก |       |        |        |        |
|                       | ารประช |       |        |        |        |
|                       | ุมทั้งหมด |       |        |        |        |
+=======================+========+=======+========+========+========+
|                       | คณะกร  | คณะกร | คณะก   | คณะก   | คณะกร  |
|                       | รมการต | รมการ | รรมการ | รรมการ | รมการบ |
|                       | รวจสอบ | บริหาร | กำกับดูแ |        | ริหารคว |
|                       |        |       | ลกิจการ | สรร    | ามเสี่ยง |
|                       |        |       |        | หาและก |        |
|                       |        |       |        | ำหนดค่า |        |
|                       |        |       |        | ตอบแทน |        |
+-----------------------+--------+-------+--------+--------+--------+
| 1. ศาสตราจารย์ศุภชัย     | 5/5    | 14/14 | 2/2    | 3/3    | 4/4    |
| พิศิษฐวานิช              |        |       |        |        |        |
|                       | 5/5    | 14/14 | 2/2    | 3/3    | 4/4    |
| 2. ดร. โชติวิทย์         |        |       |        |        |        |
| ชยวัฒนางกูร             | 5/5    | 14/14 | 2/2    | 1/2⁽¹⁾ | 4/4    |
|                       |        |       |        |        |        |
| 3. นายคันธิศ อรัณยกานนท์  |        |       | 2/2    | 0/0⁽²⁾ | 4/4    |
|                       |        |       |        |        |        |
| 4. นายวัฒน์ชัย วิไลลักษณ์   |        |       |        | 3/3    | 4/4    |
|                       |        |       |        |        |        |
| 5. นายธนานันท์ วิไลลักษณ์  |        |       |        |        | 4/4    |
|                       |        |       |        |        |        |
| 6. นายจง ดิลกสมบัติ      |        |       |        |        |        |
|                       |        |       |        |        |        |
| 7. นายโดนัล เจมส์ เร    |        |       |        |        |        |
|                       |        |       |        |        |        |
| 8. นายอันนิส บิน เชค     |        |       |        |        |        |
| โมฮัมเหม็ด              |        |       |        |        |        |
|                       |        |       |        |        |        |
| 9. นายศิริชัย รัศมีจันทร์    |        |       |        |        |        |
|                       |        |       |        |        |        |
| 10. นายไพโรจน์ วโรภาษ  |        |       |        |        |        |
|                       |        |       |        |        |        |
| 11. นายดิลกพัฒน์         |        |       |        |        |        |
| นิศามณีวงศ์              |        |       |        |        |        |
|                       |        |       |        |        |        |
| 12. นายธีระวุฒิ กรีพานิช   |        |       |        |        |        |
+-----------------------+--------+-------+--------+--------+--------+

  หมายเหตุ ⁽¹⁾ ลาออกจากการเป็นกรรมการบริษัท
  และกรรมการสรรหาและกำหนดค่าตอบแทนเมื่อวันที่ 6 ธันวาคม 2555

  ⁽²⁾ ได้รับการแต่งตั้งเป็นกรรมการบริษัท และกรรมการสรรหาและกำหนดค่าตอบแทน เมื่อวันที่
  17 ธันวาคม 2555

  คณะอนุกรรมการทุกคณะได้ปฏิบัติหน้าที่ตามที่ได้รับมอบหมายจากคณะกรรมการบริษัท
  มีการรายงานผลการปฏิบัติหน้าที่ต่อคณะกรรมการบริษัทอย่างสม่ำเสมอ
  โดยได้รายงานการทำหน้าที่
  ในรอบปีที่ผ่านมาต่อผู้ถือหุ้นในรายงานของคณะอนุกรรมการแต่ละคณะซึ่งแสดงไว้ในรายงานประจำปีแล้ว

  5.6 ความขัดแย้งทางผลประโยชน์

  เพื่อป้องกันปัญหาความขัดแย้งทางผลประโยชน์
  บริษัทจึงได้กำหนดแนวทางปฏิบัติสำหรับกรรมการและพนักงาน
  เพื่อยึดถือเป็นแนวทางในการปฏิบัติงานดังนี้

1.  หลีกเลี่ยงการทำรายการที่เกี่ยวโยงกับตนเองที่อาจก่อให้เกิดความขัดแย้งทางผลประโยชน์กับบริษัท

2.  กรณีที่กรรมการหรือพนักงานได้มีการทำรายการที่เกี่ยวโยงกับบริษัท
    บริษัทจะดำเนินการเสมือนกับบริษัทได้กระทำกับบุคคลภายนอก
    ซึ่งกรรมการหรือพนักงานผู้นั้นจะต้องไม่มีส่วนในการพิจารณาอนุมัติ

3.  ไม่ใช้โอกาสหรือข้อมูลที่ได้จากการเป็นกรรมการหรือพนักงานในการหาผลประโยชน์ส่วนตนและในเรื่องการทำธุรกิจที่แข่งขันกับบริษัท
    หรือทำธุรกิจที่เกี่ยวเนื่อง

4.  ไม่ใช้ข้อมูลภายในเพื่อประโยชน์ของตนในการซื้อขายหุ้นของบริษัท
    หรือให้ข้อมูลภายในแก่บุคคลอื่น เพื่อประโยชน์ในการซื้อขายหุ้นของบริษัท
    และหลีกเลี่ยงหรืองดการซื้อขายหลักทรัพย์ของบริษัทในช่วง 1
    เดือนก่อนการเผยแพร่งบการเงิน หรือข้อมูลที่สำคัญที่มีผลต่อราคาหลักทรัพย์ของบริษัท

5.  ระหว่างที่ปฏิบัติงานให้บริษัท และหลังจากพ้นสภาพการปฏิบัติงานแล้ว
    พนักงานจะต้องไม่เปิดเผยข้อมูลที่ถือว่าเป็นความลับของบริษัท เพื่อประโยชน์แก่ผู้ใดทั้งสิ้น
    ไม่ว่าจะเป็นข้อมูลอิเล็กทรอนิกส์ ข้อมูลการเงิน การปฏิบัติงาน ข้อมูลธุรกิจ
    แผนงานในอนาคตของบริษัท หรือข้อมูลอื่นๆ

  โดยหากมีรายการที่อาจมีความขัดแย้งทางผลประโยชน์เกิดขึ้น บริษัทกำหนดให้กรรมการ ผู้บริหาร
  พนักงาน และผู้ที่เกี่ยวข้องเปิดเผยข้อมูลส่วนได้เสียต่อคณะกรรมการตรวจสอบ
  เพื่อพิจารณาความเหมาะสมของรายการ
  โดยคณะกรรมการตรวจสอบจะพิจารณาและนำเสนอคณะกรรมการบริษัทเพื่อรับทราบถึงรายการที่มีความขัดแย้งทางผลประโยชน์
  รายการที่เกี่ยวโยงกัน
  ซึ่งคณะกรรมการบริษัทได้มีการพิจารณาความเหมาะสมอย่างรอบคอบทุกครั้ง
  รวมทั้งมีการปฏิบัติตามหลักเกณฑ์ของตลาดหลักทรัพย์ฯ
  โดยราคาและเงื่อนไขเสมือนทำรายการกับบุคคลภายนอก และได้เปิดเผยรายละเอียด
  มูลค่ารายการ คู่สัญญา เหตุผลและความจำเป็นไว้ในรายงานประจำปี
  และแบบแสดงรายการข้อมูลประจำปี (แบบ 56-1) ตลอดจนในหมายเหตุประกอบงบการเงิน
  โดยการพิจารณารายการที่เกี่ยวโยงกัน
  กรรมการที่อาจมีความขัดแย้งทางผลประโยชน์จะต้องไม่อยู่ในที่ประชุมเพื่อร่วมพิจารณาและออกเสียงลงมติทั้งในการประชุมคณะกรรมการและการประชุมผู้ถือหุ้น
  ทั้งนี้ รายการที่อาจมีความขัดแย้งทางผลประโยชน์ของบริษัทที่เกิดขึ้นในปี 2555
  ได้แสดงไว้ในหัวข้อ “10. รายการระหว่างกัน”

  5.7 ระบบการควบคุมและการตรวจสอบภายใน

  บริษัทมีระบบการบริหารจัดการที่ดีมีประสิทธิภาพ มีการเชื่อมโยงและบูรณาการในส่วนต่าง ๆ
  ที่สำคัญ ทั้งในส่วนของการกำกับดูแลกิจการ การบริหารความเสี่ยง และการปฏิบัติตามกฎ
  ระเบียบ ข้อบังคับต่าง ๆ ที่เกี่ยวข้อง
  เข้าไว้ด้วยกันในภาพรวมตลอดทั่วทั้งองค์กรโดยอาศัยกลไกที่สำคัญต่าง ๆ ได้แก่ กลยุทธ์
  กระบวนการ บุคลากร เทคโนโลยี รวมไปถึงโครงสร้างที่เหมาะสม
  เพื่อช่วยในการขับเคลื่อนไปสู่เป้าหมายและก่อให้เกิดประสิทธิภาพประสิทธิผลสูงสุด
  รวมถึงมีการพัฒนาสู่การเติบโตที่ยั่งยืน

  ระบบการควบคุมภายในและการบริหารความเสี่ยงจึงเป็นกลไกหนึ่งที่สำคัญต่อการบรรลุวัตถุประสงค์ความสำเร็จและการเพิ่มมูลค่าให้กับผู้มีส่วนได้เสีย
  โดยมีการมอบหมายให้พนักงานทุกคนของบริษัทมีบทบาทและหน้าที่ความรับผิดชอบร่วมกัน
  อีกทั้งยังกำหนดอำนาจการดำเนินการในระดับบริหารและระดับปฏิบัติการไว้เป็นลายลักษณ์อักษรอย่างชัดเจน
  ครอบคลุมถึง การควบคุมทางการเงิน การดำเนินงาน การบริหาร
  และการกำกับดูแลการปฏิบัติงานให้เป็นไปตามกฎหมายหรือระเบียบที่เกี่ยวข้องทั้งภายในและภายนอก
  รวมทั้งกำหนดให้มีการประเมินตนเอง (Control Self Assessment: CSA)
  โดยให้พนักงานสามารถระบุปัจจัยเสี่ยงด้วยตนเองอย่างทันท่วงทีและสามารถพัฒนาปรับปรุงระบบงาน
  ให้ลดความเสี่ยงลงในระดับที่ยอมรับได้ ซึ่งระบบ CSA
  เป็นการส่งเสริมให้พนักงานมีความรับผิดชอบในการประเมินความเสี่ยงและพัฒนาการควบคุมภายในด้วยตนเองอย่างต่อเนื่องเป็นการสร้างความแข็งแกร่งของระบบการควบคุมภายในและการบริหารความเสี่ยงให้มีประสิทธิผลก่อให้เกิดความมั่นใจอย่างสมเหตุสมผลว่าผลสำเร็จของงานจะสามารถบรรลุวัตถุประสงค์ของบริษัท
  ดังนี้

-   กลยุทธ์และเป้าหมาย ได้กำหนดไว้อย่างชัดเจนสามารถนำมาปฏิบัติได้จริง
    โดยสอดคล้องและสนับสนุนพันธกิจของบริษัท

-   ผลการปฏิบัติงานบรรลุตามวัตถุประสงค์ที่กำหนดไว้อย่างมีประสิทธิผล
    โดยมีการบริหารทรัพยากรของบริษัทอย่างมีประสิทธิภาพคุ้มค่า

-   รายงานข้อมูลที่มีสาระสำคัญทั้งด้านการเงิน การบริหารและการดำเนินงานมีความถูกต้อง
    เชื่อถือได้สามารถนำไปใช้เพื่อการตัดสินใจได้ทันเวลา

-   การดำเนินงานและการปฏิบัติงาน เป็นไปตามนโยบาย
    กฎระเบียบและข้อกำหนดที่สอดคล้องกับกฎหมายและข้อบังคับอื่นๆ
    ที่เกี่ยวข้องกับการดำเนินธุรกิจของบริษัท

-   มีระบบการป้องกันควบคุมดูแลทรัพย์สิน บุคลากร
    รวมทั้งข้อมูลในระบบสารสนเทศอย่างปลอดภัยเหมาะสม

-   มีระบบการกำกับดูแลอย่างใกล้ชิดตลอดเวลาและมีระบบการบริหารจัดการที่มีคุณภาพและมีประสิทธิผล

-   มีการปรับปรุงคุณภาพการปฏิบัติงานทั้งด้านบุคลากร ทรัพย์สินอุปกรณ์ และระบบปฏิบัติการต่างๆ
    อย่างต่อเนื่อง

-   มีระบบการประเมินตนเองในการควบคุมของระบบงานที่สำคัญทั่วทั้งองค์กรอย่างเหมาะสม

  บริษัทมีระบบการควบคุมภายในและการบริหารความเสี่ยงที่เหมาะสมมีประสิทธิผล
  โดยปฏิบัติตามกรอบโครงสร้างการควบคุมภายในและการบริหารความเสี่ยง
  ซึ่งอ้างอิงตามมาตรฐานสากลของ The Committee of Sponsoring Organizations of
  the Treadway Commission -Enterprise Risk Management (COSO-ERM)
  ซึ่งสัมพันธ์กับการดำเนินธุรกิจและกระบวนการบริหารงานของบริษัททั้ง 8 องค์ประกอบ ดังนี้

  1. สภาพแวดล้อมภายในองค์กร

  บริษัทสนับสนุนให้มีสภาพแวดล้อมการทำงานที่ดี โดยมีการกำหนดนโยบาย การวางแผน
  การดำเนินการ การควบคุม การติดตามที่เหมาะสม มีการจัดโครงสร้างการบริหารที่ดี
  เหมาะสมตามขนาดและการดำเนินธุรกิจของบริษัท
  มีการปฏิบัติตามนโยบายการกำกับดูแลกิจการที่ดี
  ยึดมั่นในปรัชญาและจริยธรรมธุรกิจที่มีข้อกำหนดและแนวทางปฏิบัติที่เป็นลายลักษณ์อักษร
  มีการแต่งตั้งคณะกรรมการกำกับดูแลกิจการ
  เพื่อกำกับดูแลกิจการให้บริษัทดำเนินธุรกิจสอดคล้องกับนโยบายการกำกับดูแลกิจการที่ดี
  อีกทั้งผู้บริหารระดับสูงยังเป็นตัวอย่างที่ดีในเรื่องความซื่อสัตย์และจริยธรรม
  มีการปฏิบัติต่อผู้มีส่วนได้เสียโดยคำนึงถึงความเป็นธรรมต่อทุกฝ่าย
  มีการกำหนดอำนาจหน้าที่และความรับผิดชอบในแต่ละระดับอย่างชัดเจน
  มีการแต่งตั้งคณะกรรมการบริหารความเสี่ยง
  และกำหนดบทบาทหน้าที่รวมถึงแนวทางการบริหารความเสี่ยงที่เป็นลายลักษณ์อักษรและมีการจัดการความเสี่ยงอย่างเป็นระบบต่อเนื่อง
  มีการสื่อสารและสร้างความเข้าใจกับพนักงานทุกระดับ
  ตลอดจนมีการกำหนดระดับของความเสี่ยงที่ยอมรับได้ ที่เชื่อมโยงกับกลยุทธ์ของบริษัท
  เพื่อให้มั่นใจได้ว่า บริษัทมีระบบการควบคุมภายในและระบบการบริหารความเสี่ยงที่ดี
  สามารถป้องกันหรือลดความเสียหายที่อาจจะเกิดขึ้น
  ส่งผลให้บริษัทจะสามารถบรรลุวัตถุประสงค์ที่กำหนดไว้ได้อย่างมีประสิทธิภาพ ประสิทธิผล

2. การกำหนดวัตถุประสงค์

  บริษัทมีการกำหนดวัตถุประสงค์หรือเป้าหมายการปฏิบัติงานในแต่ละระดับอย่างชัดเจน
  รวมทั้งกลยุทธ์ ด้านการปฏิบัติงาน ด้านการรายงาน รวมทั้งด้านการปฏิบัติตามนโยบาย
  กฎระเบียบ ข้อปฏิบัติต่างๆ ซึ่งบันทึกเป็นลายลักษณ์อักษร
  โดยสอดคล้องกับเป้าหมายหลักหรือพันธกิจในภาพรวม ตลอดจนระดับความเสี่ยงที่ยอมรับได้
  นอกจากนี้บริษัทยังได้มีการปรับเปลี่ยนแผนงาน
  กลยุทธ์และวัตถุประสงค์ให้สอดคล้องกับสถานการณ์และปัจจัยเสี่ยงที่เปลี่ยนแปลงไปอย่างสม่ำเสมอ

  3. การบ่งชี้เหตุการณ์

  บริษัทได้ระบุตัวบ่งชี้เหตุการณ์หรือปัจจัยเสี่ยงต่างๆ
  ที่อาจส่งผลเสียหายต่อวัตถุประสงค์ในระดับองค์กรและระดับปฏิบัติการของบริษัทไว้อย่างเหมาะสมเป็นระบบ
  รวมทั้งระบุเหตุการณ์ที่อาจจะเกิดขึ้นที่เอื้ออำนวยต่อวัตถุประสงค์ทางด้านบวกไว้ด้วย
  โดยพิจารณาจากแหล่งความเสี่ยงภายนอกและภายในบริษัทและยังมีการติดตามผลอย่างสม่ำเสมอ
  เพื่อให้มั่นใจว่าบริษัทมีการระบุปัจจัยเสี่ยงที่ครอบคลุมต่อการเปลี่ยนแปลงของแต่ละระดับ
  รวมทั้งมีการรายงานต่อผู้บริหารหรือผู้เกี่ยวข้องให้รับทราบอยู่เสมอ

  4. การประเมินความเสี่ยง

  บริษัทมีเครื่องมือและวิธีการประเมินความเสี่ยงอย่างเป็นระบบ
  และได้กำหนดหลักเกณฑ์ของการประเมินความเสี่ยงในแต่ละระดับไว้อย่างเหมาะสม
  ทั้งในระดับองค์กรและระดับปฏิบัติการ ตลอดจนทำการประเมินในเชิงคุณภาพและเชิงปริมาณ
  โดยพิจารณาจากระดับความเสี่ยงที่ยอมรับได้ขององค์กร ซึ่งจะทำการประเมินทั้ง 2 ด้าน
  คือผลกระทบต่อความเสียหายที่จะเกิดเหตุการณ์นั้น
  และโอกาสที่จะเกิดเหตุการณ์ความเสี่ยงเพื่อพิจารณาระดับค่าของความเสี่ยงที่อาจเป็นระดับสูง
  กลาง หรือต่ำ พร้อมทั้งหาวิธีในการบริหารจัดการกับความเสี่ยงเหล่านั้น

5. การตอบสนองความเสี่ยง

  บริษัทมีกระบวนการบริหารความเสี่ยงอย่างเป็นระบบต่อเนื่อง
  โดยกำหนดกลยุทธ์การตอบสนองต่อความเสี่ยงในแต่ละระดับและในภาพรวม ซึ่งได้แก่
  การหลีกเลี่ยง การลด การโอนให้ผู้อื่นและการยอมรับความเสี่ยงไว้อย่างชัดเจน
  เพื่อให้มั่นใจได้ว่าบริษัทได้มีการพิจารณาทางเลือกที่มีความคุ้มค่าที่สุด และมีประสิทธิผลที่สุด
  โดยเลือกจัดการกับความเสี่ยงระดับสูงเป็นอันดับแรก
  เพื่อลดโอกาสและผลกระทบในภาพรวมที่จะเกิดเหตุการณ์นั้น
  รวมทั้งยังมีมาตรการควบคุมภายในที่ดี มีประสิทธิภาพเหมาะสมกับความเสี่ยงที่เปลี่ยนแปลงไป

6. กิจกรรมการควบคุม

  บริษัทได้กำหนดนโยบายและวิธีการปฏิบัติงานในแต่ละระดับไว้อย่างชัดเจนตลอดจนกำหนดกิจกรรมการควบคุมที่มีสาระสำคัญในแต่ละระดับไว้อย่างเหมาะสม
  โดยเน้นกิจกรรมการควบคุมแบบป้องกันเป็นหลัก
  รวมทั้งมีการประเมินและรายงานผลอย่างสม่ำเสมอ
  เพื่อให้มั่นใจว่าวิธีการจัดการความเสี่ยงหรือกิจกรรมการควบคุมนั้นได้มีการนำไปปฏิบัติจริง
  สามารถบรรลุวัตถุประสงค์ที่ตั้งไว้ รวมถึงคุณภาพและความรวดเร็วที่ควบคู่กันไปด้วย
  นอกจากนี้ผู้บริหารระดับสูง
  ยังได้มีการทบทวนนโยบายระเบียบปฏิบัติและกิจกรรมการควบคุมเป็นระยะๆ
  เพื่อให้สอดคล้องกับสถานการณ์หรือความเสี่ยงที่เปลี่ยนแปลงไปอย่างสม่ำเสมอ เพื่อให้มั่นใจได้ว่า
  จะสามารถบรรลุวัตถุประสงค์ที่กำหนดไว้ได้

  7. สารสนเทศและการสื่อสารข้อมูล

  บริษัทมีระบบสารสนเทศและข้อมูลที่สามารถเชื่อมโยงกันได้อย่างทั่วถึงทั้งองค์กร
  เพื่อนำไปใช้ในการบริหารความเสี่ยงหรือเพื่อการตัดสินใจได้อย่างถูกต้องทันเวลา
  และมีระบบรักษาความปลอดภัยของระบบสารสนเทศและข้อมูลที่มีประสิทธิภาพเพียงพอ
  ตลอดจนมีการกำหนดแผนสำรองฉุกเฉินสำหรับป้องกันในเรื่องความปลอดภัยของระบบสารสนเทศขณะที่มีอุบัติภัยร้ายแรงจนระบบไม่สามารถปฏิบัติงานได้
  รวมไปถึงการซักซ้อมแผนสำรองฉุกเฉินไว้เรียบร้อยแล้ว
  นอกจากนี้บริษัทยังมีระบบการจัดเก็บข้อมูลที่สามารถตรวจสอบความถูกต้องย้อนหลังได้
  และมีระบบข้อมูลที่สามารถวิเคราะห์หรือบ่งชี้จุดที่อาจจะเกิดความเสี่ยงในเชิงสถิติได้อย่างเป็นระบบ
  ซึ่งทำการประเมินและจัดการความเสี่ยงพร้อมทั้งบันทึกหรือรายงานผลไว้อย่างครบถ้วน

  8. การติดตามผล

  บริษัทมีขั้นตอนการติดตามและการกำกับดูแลการปฏิบัติงานเปรียบเทียบกับเป้าหมายหรือตัวชี้วัด
  (KPI) ที่กำหนดในแต่ละระดับอย่างเหมาะสมสม่ำเสมอ
  และมีระบบการวิเคราะห์ประเมินและติดตามผลการดำเนินงานที่ดี
  เช่นกำหนดให้พนักงานระดับหัวหน้างานมีการติดตามผลการปฏิบัติงานและการรายงานของผู้ใต้บังคับบัญชาอย่างใกล้ชิด
  และรายงานต่อหัวหน้างานระดับสูงต่อไป
  เพื่อให้มั่นใจได้ว่ามาตรการและระบบการควบคุมภายในนั้นมีประสิทธิผลอยู่เสมอ
  สามารถตอบสนองต่อปัจจัยเสี่ยงและการเปลี่ยนแปลงได้อย่างเหมาะสม ทันเวลา
  รวมไปถึงให้มีการตรวจประเมินผลการปฏิบัติงาน
  โดยหน่วยงานตรวจสอบภายในซึ่งเป็นหน่วยงานอิสระ ผู้สอบบัญชี และผู้ประเมินอิสระจากภายนอก

  การตรวจสอบภายใน

  หน่วยงานตรวจสอบภายในมีความเป็นอิสระและเที่ยงธรรม
  โดยรายงานตรงต่อคณะกรรมการตรวจสอบ
  โดยได้กำหนดให้มีการปรับปรุงคู่มือการปฏิบัติงานตรวจสอบให้มีความทันสมัยอยู่เสมอ
  เพื่อใช้เป็นเกณฑ์อ้างอิงในการปฏิบัติงานที่เป็นทิศทางเดียวกันเพื่อให้มั่นใจว่าการปฏิบัติงานของหน่วยงานตรวจสอบภายในมีคุณภาพการปฏิบัติงานตามมาตรฐานสากลของการปฏิบัติงานวิชาชีพตรวจสอบภายในที่เป็นเลิศเยี่ยงมืออาชีพ
  เพื่อส่งเสริมและปรับปรุงองค์กรให้มีการกำกับดูแลที่ดีและเพิ่มคุณค่าให้แก่ผู้มีส่วนได้เสียและเพื่อพัฒนาองค์กรสู่ความยั่งยืน

  หน่วยงานตรวจสอบภายในทำหน้าที่ตรวจประเมินประสิทธิผลของระบบการควบคุมภายใน
  ระบบการบริหารความเสี่ยง การกำกับดูแลกิจการของบริษัทตามแผนงานการตรวจสอบประจำปี
  ซึ่งได้พิจารณาจากวัตถุประสงค์ กลยุทธ์ พันธกิจในระดับภาพรวม ปัจจัยเสี่ยงที่เกี่ยวข้อง
  รวมไปถึงจุดควบคุมที่สำคัญ
  และความคิดเห็นเพิ่มเติมของฝ่ายจัดการโดยแผนงานการตรวจสอบได้ผ่านการอนุมัติเห็นชอบจากคณะกรรมการตรวจสอบ
  รวมทั้งการให้คำปรึกษาแนะนำในด้านต่างๆ เช่น การจัดทำมาตรการควบคุมภายใน
  การบริหารความเสี่ยง เป็นต้น เพื่อให้เกิดความเชื่อมั่นว่าการปฏิบัติงานต่างๆ
  จะบรรลุผลตามกลยุทธ์และวัตถุประสงค์ที่กำหนดไว้ และยังทำการติดตามประเมินผล
  อย่างสม่ำเสมอ เพื่อให้เกิดความมั่นใจในระบบที่วางไว้ว่าได้ดำเนินการเป็นไปอย่างต่อเนื่อง
  และได้รับการแก้ไขปรับปรุงอย่างสม่ำเสมอ ทั้งนี้
  บริษัทได้สนับสนุนให้มีจำนวนพนักงานตรวจสอบภายในเพียงพอ และเหมาะสมกับปริมาณงาน

  ในการตรวจประเมินความมีประสิทธิผลของระบบการบริหารความเสี่ยง
  หน่วยงานตรวจสอบภายในได้ดำเนินการสอบทานตัวบ่งชี้เหตุการณ์หรือปัจจัยเสี่ยงที่ส่งผลกระทบต่อวัตถุประสงค์
  และแนวทางการบริหารความเสี่ยงของผู้ปฏิบัติงานเพื่อให้มั่นใจว่ามีการระบุและประเมินความเสี่ยงได้อย่างถูกต้องเหมาะสม
  และมีการบริหารความเสี่ยงที่เป็นระบบ
  สามารถจัดการความเสี่ยงให้อยู่ในระดับที่ยอมรับได้และมีการรายงานอย่างครบถ้วนทันเวลาพร้อมทั้งยังมีการติดตามสอบทานความเสี่ยงอย่างต่อเนื่องสม่ำเสมอ

  ในการตรวจประเมินความเสี่ยงด้านการทุจริตจากภายนอกและภายในองค์กร
  หน่วยงานตรวจสอบภายในได้ตรวจประเมินความเสี่ยงด้านการทุจริต
  เพื่อช่วยบ่งชี้สิ่งบอกเหตุและประเมินความเป็นไปได้ในเรื่องการทุจริตจากภายนอกและภายในองค์กร
  และพิจารณามาตรการป้องกันและการควบคุมให้มีประสิทธิภาพสูงสุด
  เพื่อให้มั่นใจได้ว่าบริษัทจะสามารถป้องกันและควบคุมเพื่อให้สามารถบรรลุวัตถุประสงค์ที่กำหนดไว้ได้

  นอกจากนี้หัวหน้าหน่วยงานตรวจสอบภายใน
  ได้ปฏิบัติหน้าที่เป็นเลขานุการของคณะกรรมการตรวจสอบ
  เพื่อสนับสนุนภาระหน้าที่และความรับผิดชอบทุกหน้าที่ของคณะกรรมการตรวจสอบที่ได้รับมอบหมายมาจากคณะกรรมการบริษัทให้มีประสิทธิผล
  โดยจัดให้มีการประชุมคณะกรรมการตรวจสอบทุกไตรมาส
  และยังมีบทบาทในการให้คำปรึกษาแนะนำในด้านต่างๆ
  เพื่อให้ข้อเสนอแนะหรือคำแนะนำที่เป็นประโยชน์ต่อองค์กร

  นอกจากนี้หน่วยงานตรวจสอบภายใน ยังมุ่งเน้นการพัฒนางานตรวจสอบภายในให้มีคุณภาพ
  และสนับสนุนให้พนักงานตรวจสอบภายในมีการพัฒนาตนเองอย่างต่อเนื่องสม่ำเสมอ

  ทั้งนี้จากการประเมินในหัวข้อที่ผ่านมาทั้งหมด คณะกรรมการบริษัทในการประชุมครั้งที่ 1/2556
  วันที่ 26 กุมภาพันธ์ 2556 โดยกรรมการตรวจสอบทุกท่านเข้าร่วมประชุม
  ได้ลงความเห็นว่าบริษัทมีการควบคุมภายในที่เพียงพอ นอกจากนี้ ผู้สอบบัญชีของบริษัท
  คือนางสาวกมลทิพย์ เลิศวิทย์วรเทพ ผู้สอบบัญชีรับอนุญาตเลขที่ 4377 และนางสาวศิริวรรณ
  สุรเทพินทร์ ผู้สอบบัญชีรับอนุญาต เลขที่ทะเบียน 4604 ซึ่งเป็นผู้ตรวจสอบงบการเงินประจำปี
  2555 ของบริษัทและบริษัทย่อย
  มิได้แสดงความเห็นว่าบริษัทมีข้อบกพร่องที่มีสาระสำคัญเกี่ยวกับระบบการควบคุมภายใน
  ในรายงานการสอบบัญชีดังกล่าวแต่ประการใด

  5.8 การบริหารความเสี่ยง

  บริษัทมีระบบการติดตามผลการบริหารความเสี่ยงที่ดีและมีการกำหนดสัญญาณเตือนภัย
  เพื่อให้มั่นใจได้ว่าการบริหารและการจัดการความเสี่ยงมีประสิทธิผลเหมาะสมเพียงพอ
  ซึ่งความเสี่ยงนั้นอยู่ในระดับที่ยอมรับได้
  โดยให้มีการรายงานผลต่อหัวหน้างานทุกระดับและต่อผู้บริหารระดับสูงอย่างสม่ำเสมอ
  และจัดให้มีการประชุมคณะกรรมการบริษัท
  เพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายภายในระยะเวลาที่กำหนด

  ในปัจจุบันสถานการณ์ต่างๆ ได้มีการเปลี่ยนแปลงไปอย่างรวดเร็ว
  การบริหารความเสี่ยงจึงเป็นสิ่งที่มีความสำคัญ
  ช่วยให้บริษัทสามารถบรรลุวัตถุประสงค์เมื่อมีเหตุการณ์ที่ไม่คาดคิดเกิดขึ้น ดังนั้น
  จึงมีความจำเป็นอย่างยิ่งที่บริษัทจะต้องมีกลไกการบริหารงาน
  เพื่อสร้างความแข็งแกร่งและการเตรียมความพร้อมไว้อย่างรอบด้านเป็นการล่วงหน้า
  เพื่อให้บริษัทสามารถบริหารความเสี่ยงและดำรงอยู่ได้อย่างมั่นคงตลอดไป

  บริษัทมุ่งเน้นให้ความสำคัญในการบริหารความเสี่ยงขององค์กร
  โดยมีคณะกรรมการบริหารความเสี่ยง
  ซึ่งมีประธานเจ้าหน้าที่บริหารของบริษัทเป็นประธานคณะกรรมการบริหารความเสี่ยง
  และผู้บริหารระดับสูง เป็นคณะกรรมการ ซึ่งในปี 2555 คณะกรรมการได้มีการประชุม 4 ครั้ง
  โดยได้พิจารณาแจกแจงความเสี่ยงครอบคลุมทั้งองค์กร จัดอันดับความเสี่ยง
  กำหนดแนวทางการบริหารความเสี่ยง
  มอบหมายผู้รับผิดชอบเพื่อจัดให้มีมาตรการควบคุมและจัดการความเสี่ยงให้อยู่ในระดับที่ยอมรับได้
  เพื่อให้บริษัทสามารถบรรลุเป้าหมายและกลยุทธ์ที่กำหนดไว้
  และเพื่อสร้างความเชื่อมั่นให้กับผู้ถือหุ้นและผู้มีส่วนได้เสีย
  รวมทั้งได้ทบทวนความเสี่ยงของบริษัทอย่างสม่ำเสมอว่าบริษัทมีความเสี่ยงด้านใดบ้างที่เพิ่มขึ้นหรือเปลี่ยนแปลงไป

  คณะกรรมการบริหารความเสี่ยง มีการติดตามผลสำเร็จของการบริหารความเสี่ยง
  โดยพิจารณาจากแผนงานของฝ่ายจัดการที่รับผิดชอบในปัจจัยความเสี่ยงต่างๆ
  และผลของการวัดผลที่เชื่อถือได้ของการปฏิบัติงานตามแผนงาน
  รวมทั้งมีการพิจารณาว่าระดับความเสี่ยงลดลงหรือไม่
  ทั้งนี้เพื่อให้การบริหารความเสี่ยงมีประสิทธิผลอย่างแท้จริง

  ทั้งนี้ บริษัทได้เปิดเผยนโยบายบริหารความเสี่ยงไว้บนเว็บไซต์ของบริษัท
  (www.i-mobilephone.com)

9.  การประเมินตนเองของคณะกรรมการ และคณะกรรมการตรวจสอบ
    การประเมินผลการปฏิบัติงานของประธานเจ้าหน้าที่บริหาร และเลขานุการบริษัท

  การประเมินตนเองของคณะกรรมการ

  คณะกรรมการได้กำหนดให้มีการประเมินตนเองของกรรมการเป็นประจำทุกปี
  เพื่อประเมินผลการปฏิบัติงานของคณะกรรมการบริษัท และเป็นการทบทวน
  ประมวลข้อคิดเห็นในประเด็นต่างๆที่เกี่ยวข้องกับการดำเนินงานของบริษัทและการปฏิบัติหน้าที่ของคณะกรรมการบริษัท
  อันจะก่อให้เกิดการพัฒนาในด้านการกำกับดูแลกิจการของบริษัท
  โดยจะนำผลการประเมินที่ได้ไปพิจารณาในที่ประชุมคณะกรรมการบริษัท
  ในการประเมินตนเองประจำปี 2555
  คณะกรรมการบริษัทได้ร่วมกันพิจารณาหลักเกณฑ์การประเมินในการประชุมคณะกรรมการบริษัทครั้งที่
  8/2555 เมื่อวันที่ 17 ธันวาคม 2555 ซึ่งมีมติให้กำหนดหลักเกณฑ์การประเมินใน 4 หัวข้อ ดังนี้

1.  โครงสร้างของคณะกรรมการ

2.  การกำหนดกลยุทธ์และทิศทางบริษัท

3.  การติดตามและประเมินผลงานฝ่ายจัดการ

4.  ความรับผิดชอบตามหน้าที่ของคณะกรรมการ

  ผลการประเมินตนเองของคณะกรรมการทั้งคณะประจำปี 2555 ในภาพรวมทั้ง 4 หัวข้อ
  อยู่ในระดับดีเยี่ยม โดยมีคะแนนเฉลี่ยร้อยละ 92.91

  การประเมินตนเองของคณะกรรมการตรวจสอบ

  เพื่อให้คณะกรรมการตรวจสอบได้ประเมินผลการปฎิบัติงานของตนเองในรอบปีที่ผ่านมาว่ามีการปฏิบัติตามแนวทางการปฏิบัติที่ดีหรือไม่
  และมีประสิทธิผลมากน้อยเพียงใด จึงได้จัดให้มีการประเมินตนเองดังกล่าว
  โดยในแบบประเมินจะครอบคลุมเรื่องต่างๆ ดังนี้

1.  องค์ประกอบของคณะกรรมการตรวจสอบ

2.  อำนาจหน้าที่และความรับผิดชอบ

3.  การฝึกอบรมและทรัพยากร

4.  การประชุม

5.  กิจกรรมของคณะกรรมการตรวจสอบ

6.  ความสัมพันธ์กับผู้อำนวยการฝ่ายตรวจสอบภายใน ผู้สอบบัญชี และผู้บริหาร

7.  บทบาทของคณะกรรมการตรวจสอบภายในอนาคต

  ผลการประเมินตนเองของคณะกรรมการตรวจสอบ ในรอบปี 2555 ที่ผ่านมา
  ซึ่งประเมินโดยกรรมการตรวจสอบทั้ง 3 ท่าน ในภาพรวมทั้ง 7 หัวข้อ ถือว่าอยู่ในระดับดีมาก
  โดยมีคะแนนเฉลี่ยร้อยละ 98.06

  การประเมินผลการปฏิบัติงานของประธานเจ้าหน้าที่บริหาร

  คณะกรรมการได้กำหนดให้มีการประเมินผลการปฏิบัติงานของประธานเจ้าหน้าที่บริหารเป็นประจำทุกปี
  เพื่อนำไปใช้ประกอบในการพิจารณาค่าตอบแทน ในการประเมินประจำปี 2555
  คณะกรรมการได้ร่วมกันพิจารณาหลักเกณฑ์การประเมินในการประชุมคณะกรรมการบริษัทครั้งที่
  8/2555 เมื่อวันที่ 17 ธันวาคม 2555 ซึ่งมีมติให้กำหนดหลักเกณฑ์ดังนี้

1.  ความเป็นผู้นำ

2.  การกำหนดและปฏิบัติตามแผนกลยุทธ์

3.  การวางแผนและผลปฏิบัติทางการเงิน

4.  ความสัมพันธ์กับคณะกรรมการ

5.  การบริหารความเสี่ยงและการควบคุมภายใน

6.  การบริหารงานและความสัมพันธ์กับบุคลากร

7.  การสืบทอดตำแหน่ง

8.  ความรู้ด้านผลิตภัณฑ์และบริการ

9.  การกำกับดูแลกิจการที่ดี และจริยธรรมธุรกิจ

  ผลการประเมินการปฏิบัติงานของประธานเจ้าหน้าที่บริหารประจำปี 2555
  ในภาพรวมอยู่ในระดับดีเยี่ยม โดยมีคะแนนเฉลี่ยร้อยละ 92.02

  การประเมินผลการปฏิบัติงานของเลขานุการบริษัท

  เพื่อให้เลขานุการบริษัท ได้พัฒนาประสิทธิภาพการทำงาน
  จึงได้จัดให้มีการประเมินผลการปฏิบัติงานของเลขานุการบริษัท
  โดยใช้แบบประเมินที่ได้รับการอนุมัติจากคณะกรรมการบริษัท
  ในการประชุมคณะกรรมการบริษัทครั้งที่ 8/2555 เมื่อวันที่ 17 ธันวาคม 2555
  และได้มีการจัดส่งแบบประเมินดังกล่าวให้กับคณะกรรมการบริษัทเพื่อการประเมินผล
  โดยแบบประเมินจะครอบคลุมเรื่องต่างๆ ดังนี้

1.  ทักษะความรู้ความสามารถของเลขานุการบริษัท

2.  การปฏิบัติตามกฎระเบียบต่างๆ

3.  การติดต่อและประสานงาน

4.  การจัดเก็บเอกสาร

5.  การจัดประชุม

6.  การกำกับดูแลกิจการ

  โดยกรรมการแต่ละท่านจะเป็นผู้ประเมินเลขานุการบริษัท
  ผลการประเมินการปฏิบัติงานเลขานุการบริษัท ในรอบปี 2555 ที่ผ่านมา ในภาพรวมทั้ง 6 หัวข้อ
  ถือว่าอยู่ในระดับดีมาก โดยมีคะแนนเฉลี่ยร้อยละ 88.71

9.  การพัฒนากรรมการและผู้บริหาร

  บริษัทกำหนดให้มีการปฐมนิเทศกรรมการใหม่ทุกครั้งที่มีการเปลี่ยนแปลงกรรมการ
  โดยจัดให้มีคู่มือกรรมการ
  เอกสารและข้อมูลที่เป็นประโยชน์ต่อการปฏิบัติหน้าที่ของกรรมการเพื่อเตรียมความพร้อมในการปฏิบัติหน้าที่ของกรรมการ
  โดยมีเลขานุการบริษัท เป็นผู้ประสานงานในเรื่องต่างๆ ดังนี้

-   เรื่องที่ควรทราบ : ลักษณะธุรกิจ โครงสร้างธุรกิจ โครงสร้างกรรมการ
    ขอบเขตอำนาจหน้าที่ กฎหมายที่ควรทราบ ตลอดจนนโยบาย
    และแนวทางปฏิบัติในการกำกับดูแลกิจการของบริษัท

-   ความรู้ทั่วไปของธุรกิจ : แนวทางการดำเนินธุรกิจของบริษัท
    เพื่อสร้างความรู้ความเข้าใจในธุรกิจและการดำเนินงานด้านต่างๆ ของบริษัท

-   จัดให้มีการพบปะหารือกับประธานกรรมการ ประธานเจ้าหน้าที่บริหาร
    เพื่อสอบถามข้อมูลเชิงลึกเกี่ยวกับการดำเนินธุรกิจของบริษัท

  นอกจากนั้นเพื่อพัฒนาความรู้ความสามารถในการปฏิบัติหน้าที่ของกรรมการ
  บริษัทยังได้สนับสนุนให้กรรมการได้เข้าร่วมสัมมนาในหลักสูตรต่างๆที่เกี่ยวข้องกับกรรมการของสมาคมส่งเสริมสถาบันกรรมการบริษัทไทย
  (IOD) โดยเฉพาะหลักสูตร Director Accreditation Program (DAP) หลักสูตร
  Director Certification Program (DCP) รวมทั้งหลักสูตรอื่นๆ
  ที่เกี่ยวข้องกับการเป็นกรรมการบริษัท ซึ่งกรรมการบริษัท 3 ท่าน ผ่านการอบรมหลักสูตร DCP
  และกรรมการ 4 ท่านผ่านการอบรมหลักสูตร DAP ส่วนกรรมการต่างชาติ 2
  ท่านยังไม่เคยผ่านการอบรมจาก IOD ประวัติการอบรมหลักสูตรต่างๆ
  ของกรรมการแต่ละท่านได้แสดงไว้ในหัวข้อ “รายละเอียดกรรมการ ผู้บริหาร
  และเลขานุการบริษัท” โดยในแต่ละปีบริษัทจะนำส่งหลักสูตรการอบรมที่จัดโดยสถาบันต่างๆ
  ให้กับคณะกรรมการเพื่อพิจารณเข้าร่วมการอบรมแต่ละหลักสูตรตามความต้องการของกรรมการ
  ซึ่งในปี 2555 นายเจริญรัฐ วิไลลักษณ์
  ได้เข้าอบรมหลักสูตรผู้บริหารระดับสูงด้านการบริหารงานพัฒนาเมือง (มหานคร รุ่นที่ 1)

  5.11 เลขานุการบริษัท

  คณะกรรมการสรรหาและกำหนดค่าตอบแทนจะพิจารณาคัดเลือกผู้ที่มีคุณวุฒิและประสบการณ์ที่เหมาะสมเสนอต่อที่ประชุมคณะกรรมการบริษัทเพื่อพิจารณาอนุมัติแต่งตั้งเป็นเลขานุการบริษัท
  โดยคณะกรรมการได้พิจารณาแต่งตั้งนางสาวบุญรัตน์ มงคลรัตนกร
  ซึ่งมีคุณสมบัติครบถ้วนตามที่บริษัทกำหนด ให้ดำรงตำแหน่งเลขานุการบริษัท
  และเลขานุการของคณะอนุกรรมการทุกคณะ ได้แก่ คณะกรรมการตรวจสอบ คณะกรรมการบริหาร
  คณะกรรมการกำกับดูแลกิจการ คณะกรรมการสรรหาและกำหนดค่าตอบแทน
  และคณะกรรมการบริหารความเสี่ยง ทั้งนี้ บริษัทได้กำหนดคุณสมบัติ
  บทบาทหน้าที่และความรับผิดชอบของเลขานุการบริษัทไว้ดังนี้

  คุณสมบัติของเลขานุการบริษัท

1.  มีความรอบรู้และเข้าใจในธุรกิจของบริษัท

2.  เข้าใจบทบาทหน้าที่ของเลขานุการบริษัท

3.  มีความรู้และความเข้าใจด้านกฎหมาย กฎระเบียบของสำนักงาน กลต.
    และตลาดหลักทรัพย์แห่งประเทศไทย

4.  ไม่มุ่งหวังผลประโยชน์ส่วนตัวจากโอกาสทางธุรกิจของบริษัท
    รวมทั้งเก็บรักษาความลับของบริษัทได้เป็นอย่างดี

5.  มีมนุษยสัมพันธ์ที่ดี มีความสามารถในการติดต่อประสานงานกับหน่วยงานต่างๆ
    ภายในและภายนอกบริษัท

6.  มีความรู้ด้านภาษาอังกฤษ

7.  มีประสบการณ์ทำงานด้านเลขานุการบริษัทอย่างน้อย 3-5 ปี

  บทบาทหน้าที่และความรับผิดชอบของเลขานุการบริษัท

  1. ปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต เป็นไปตามกฎหมาย
  และกฎระเบียบที่เกี่ยวข้อง

  2. ดูแลกิจกรรมของคณะกรรมการบริษัท
  รวมทั้งให้คำแนะนำแก่กรรมการเกี่ยวกับข้อบังคับของบริษัท และกฎระเบียบต่างๆ
  ของหน่วยงานที่เกี่ยวข้อง

  3. จัดการและประสานงานการประชุมคณะกรรมการ คณะอนุกรรมการ และการประชุมผู้ถือหุ้น
  รวมทั้งดูแลและประสานงานให้มีการปฏิบัติตามวัตถุประสงค์ ข้อบังคับของบริษัท
  มติที่ประชุมคณะกรรมการ และผู้ถือหุ้น
  ตลอดจนข้อกำหนดทางด้านกฎหมายและกฎระเบียบอื่นที่เกี่ยวข้อง

  4. จัดทำและเก็บรักษาเอกสารต่างๆของบริษัท ได้แก่ ทะเบียนกรรมการ หนังสือนัดประชุม
  รายงานการประชุมคณะกรรมการบริษัทและผู้ถือหุ้น และรายงานประจำปีของบริษัท เป็นต้น

  5. เก็บรักษารายงานการมีส่วนได้เสียที่รายงานโดยกรรมการหรือผู้บริหารของบริษัท
  รวมทั้งจัดส่งสำเนารายงานดังกล่าวให้ประธานกรรมการและประธานกรรมการตรวจสอบ ภายใน
  7 วันทำการนับแต่วันที่บริษัทได้รับรายงานนั้น

  ในกรณีที่เลขานุการบริษัทพ้นจากตำแหน่ง หรือไม่อาจปฏิบัติหน้าที่ได้
  คณะกรรมการสรรหาและกำหนดค่าตอบแทนจะพิจารณาคัดเลือกผู้ที่มีคุณวุฒิและประสบการณ์ที่เหมาะสมเสนอต่อที่ประชุม
  คณะกรรมการบริษัท เพื่อพิจารณาแต่งตั้งเป็นเลขานุการบริษัท ภายใน 90
  วันนับแต่วันที่เลขานุการบริษัทคนเดิมพ้นจากตำแหน่ง หรือไม่อาจปฏิบัติหน้าที่
  โดยคณะกรรมการบริษัทมีอำนาจมอบหมายให้กรรมการคนใดคนหนึ่งปฏิบัติหน้าที่แทนในช่วงเวลาดังกล่าว

  ประวัติการศึกษาและการทำงานของนางสาวบุญรัตน์ มงคลรัตนกร ได้แสดงไว้ในหัวข้อ
  “รายละเอียดกรรมการ ผู้บริหาร และเลขานุการบริษัท”
  โดยในปีที่ผ่านมาเลขานุการบริษัทได้เข้าอบรม สัมมนาในหลักสูตรต่างๆ เพื่อเพิ่มพูนความรู้ เช่น

-   แนวทางการจัดทำรายงานการกำกับดูแลกิจการที่ดีสำหรับบริษัทจดทะเบียน ปี 2555

-   ชี้แจงหลักการกำกับดูแลกิจการที่ดีของบริษัทจดทะเบียน ปี 2555

-   การปรับปรุงเกณฑ์ของ ตลท. ในส่วนที่เกี่ยวข้องกับบริษัทจดทะเบียน และ REIT

-   CSR Thailand 2012 “Change for real: License to operate in the new
    age”

-   ทิศทาง CSR & Sustainability ปี 2555 : Reinforcing your CSR

-   CSR DAY Forum: เจาะลึก GRI Reporting v3.1

-   โครงการจัดทำแนวปฏิบัติที่ดีด้าน CSR (CSR Best Practices) ของบจ.กลุ่มเทคโนโลยี

-   การบริหารความรับผิดชอบต่อสังคมเพื่อการพัฒนาที่ยั่งยืน

-   บทบาทของเลขานุการต่อการเตรียมความพร้อมเพื่อรับมือ AEC

-   เจาะประเด็น Risk & Control สำหรับ Executives

-   เปิดยุทธศาสตร์ธุรกิจไทยปี 2556: เติบโต เข้มแข็ง บนความผันผวน

8.5 การดูแลเรื่องการใช้ข้อมูลภายใน

  บริษัทมีการกำกับดูแลเกี่ยวกับการใช้ข้อมูลภายในที่เป็นความลับ
  และมีสาระสำคัญที่ยังมิได้เปิดเผยต่อ สาธารณชน
  เพื่อมิให้บุคคลทั้งภายในและภายนอกนำข้อมูลภายในของบริษัทไปใช้เพื่อประโยชน์ส่วนตน
  โดยการจำกัดจำนวนบุคคลที่จะทราบข้อมูล ซึ่งได้มีการนำระบบการเข้ารหัสในการเข้าถึงข้อมูล
  และระบบไอทีมาใช้ เพื่อป้องกันการเข้าถึงข้อมูลของบริษัทจากบุคคลภายนอก
  และการกำหนดระดับการเข้าถึงข้อมูลของบริษัทให้กับพนักงานระดับต่างๆ
  ให้เหมาะสมกับความรับผิดชอบ นอกจากนี้บริษัทได้กำหนดให้พนักงานทุกคนรับทราบและ
  ลงนามในบันทึกข้อตกลงการไม่เปิดเผยข้อมูลที่เป็นความลับ การไม่กระทำผิดเกี่ยวกับคอมพิวเตอร์
  และการไม่ละเมิดทรัพย์สินทางปัญญา
  โดยพนักงานเข้าใหม่จะลงนามพร้อมการลงนามในสัญญาว่าจ้าง
  และยังได้กำหนดไว้ในนโยบายการกำกับดูแลกิจการ และจริยธรรมธุรกิจ ห้ามมิให้กรรมการ
  ผู้บริหาร และพนักงานนำข้อมูลภายในไปใช้เพื่อประโยชน์ส่วนตน
  และหลีกเลี่ยงหรืองดการซื้อขายหลักทรัพย์ของบริษัทในช่วง 1 เดือนก่อนการเผยแพร่
  งบการเงินหรือข้อมูลที่สำคัญที่มีผลต่อราคาหลักทรัพย์ของบริษัท
  และกำหนดให้กรรมการและผู้บริหารเปิดเผยข้อมูลเกี่ยวกับส่วนได้เสียของตนและผู้ที่เกี่ยวข้องให้คณะกรรมการบริษัททราบ
  เมื่อมีการทำรายการที่เกี่ยวโยงกับบริษัท โดยได้กำหนดแนวปฏิบัติไว้ในคู่มือจริยธรรมธุรกิจ
  ในเรื่องความขัดแย้งทางผลประโยชน์ และได้แจ้งแนวปฏิบัติดังกล่าวให้ทุกคนในองค์กรยึดถือปฏิบัติ

  บริษัทมีการแจ้งให้กรรมการและผู้บริหารของบริษัททราบเกี่ยวกับภาระหน้าที่การรายงานการถือครองหลักทรัพย์ของบริษัท
  ทั้งของตนเอง คู่สมรส และบุตรที่ยังไม่บรรลุนิติภาวะ
  ในกรณีที่มีการเปลี่ยนแปลงการถือหลักทรัพย์อันเนื่องมาจากการซื้อขาย โอน
  หรือรับโอนหลักทรัพย์ภายใน 3 วันทำการนับแต่วันที่มีการซื้อขาย โอน หรือรับโอนหลักทรัพย์
  และบทกำหนดโทษตามมาตรา 59 ตามพระราชบัญญัติหลักทรัพย์และตลาดหลักทรัพย์ พ.ศ. 2535
  ทั้งนี้กรรมการและผู้บริหารจะต้องแจ้งข้อมูลดังกล่าวให้หน่วยงานเลขานุการบริษัททราบ
  โดยหน่วยงานเลขานุการบริษัทจะเป็นผู้ประสานงานในการจัดส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์
  (ก.ล.ต.)
  และรวบรวมข้อมูลการถือครองหลักทรัพย์ของกรรมการและผู้บริหารรายงานให้ที่ประชุมคณะกรรมการบริษัททราบทุกครั้ง
  รวมทั้งเผยแพร่ข้อมูลดังกล่าวไว้ในเว็บไซต์ของบริษัท

  นอกจากนี้ บริษัทมอบหมายให้คณะกรรมการกำกับดูแลกิจการ
  ทำหน้าที่ติดตามดูแลการปฏิบัติให้เป็นไปตามระเบียบข้อบังคับของบริษัทอย่างต่อเนื่องและเหมาะสม

8.6 บุคลากร

บริษัทและบริษัทย่อย มีจำนวนพนักงานในช่วง 3 ปีที่ผ่านมา แบ่งตามสายงานหลักดังนี้

+--------------------------+---------------+-------------+-----------+
| สายงานหลัก                | จำนวนพนักงาน   |             |           |
|                          | (คน)          |             |           |
+--------------------------+---------------+-------------+-----------+
|                          | ปี 2553        | ปี 2554      | ปี 2555    |
+--------------------------+---------------+-------------+-----------+
| 1. สายธุรกิจโทรศัพท์เคลื่อนที่   | 762           | 636         | 507       |
+--------------------------+---------------+-------------+-----------+
| 2. สายธุรกิจมัลติมีเดีย        | 154           | 171         | 194       |
+--------------------------+---------------+-------------+-----------+
| 3. สายธุรกิจ Service       | 40            | 44          | 22        |
| Provider                 |               |             |           |
+--------------------------+---------------+-------------+-----------+
| 4. สายสนับสนุน             | 126           | 120         | 114       |
+--------------------------+---------------+-------------+-----------+
| รวม                      | 1,082         | 971         | 837       |
+--------------------------+---------------+-------------+-----------+

โดยมีค่าใช้จ่ายที่เกี่ยวข้องกับพนักงานซึ่งประกอบด้วย เงินเดือน โบนัส กองทุนสำรองเลี้ยงชีพ
และค่าตอบแทนอื่นๆ ได้แก่ เงินช่วยเหลือพิเศษ ค่าล่วงเวลา และค่าคอมมิชชั่น
รวมทั้งใบสำคัญแสดงสิทธิฯ ในช่วง 3 ปีที่ผ่านมาแบ่งตามประเภทค่าใช้จ่ายที่เกี่ยวข้องกับพนักงาน
ดังนี้

+--------------------------+--------------+------------+-------------+
| ประเภทค่าใช้จ่าย            | จำนวน        |            |             |
|                          | (ล้านบาท)     |            |             |
+--------------------------+--------------+------------+-------------+
|                          | ปี 2553       | ปี 2554     | ปี 2555      |
+--------------------------+--------------+------------+-------------+
| เงินเดือน                  | 219.72       | 231.50     | 217.28      |
+--------------------------+--------------+------------+-------------+
| โบนัส                     | 15.12        | 17.19      | 24.08       |
+--------------------------+--------------+------------+-------------+
| กองทุนสำรองเลี้ยงชีพ         | 7.38         | 7.94       | 9.12        |
+--------------------------+--------------+------------+-------------+
| อื่นๆ                      | 95.35        | 41.54      | 30.95       |
+--------------------------+--------------+------------+-------------+

การบริหารและพัฒนาทรัพยากรบุคคล

เพื่อให้การบริหารและพัฒนาทรัพยากรบุคคลสามารถรองรับทิศทางในการดำเนินธุรกิจ
เพื่อนำไปสู่ความสำเร็จได้อย่างยั่งยืน
กลุ่มบริษัทสามารถจึงได้กำหนดกลยุทธ์และนโยบายด้านทรัพยากรบุคคลที่มุ่งเน้นในด้านการเพิ่มประสิทธิภาพการบริหารและการพัฒนาทรัพยากรบุคคล
รวมทั้งปรับปรุงพัฒนากระบวนการทำงานให้เหมาะสมกับสภาพแวดล้อมในการดำเนินธุรกิจ
ตลอดจนการประเมินผลการปฏิบัติงานและความพร้อมด้านศักยภาพ ความสามารถของบุคลากร
รวมทั้งการประเมินความต้องการอัตรากำลังเพื่อรองรับการขยายธุรกิจเพื่อการแข่งขัน
และการเปลี่ยนแปลงต่างๆ ให้สอดคล้องกับการดำเนินการทางธุรกิจ ทั้งนโยบาย วิสัยทัศน์
พันธกิจและวัฒนธรรมองค์กรรวมทั้งการทำงานร่วมกัน
เนื่องจากบริษัทเชื่อว่าทรัพยากรมนุษย์มีค่ายิ่งต่อความสำเร็จในการเพิ่มขีดความสามารถในการแข่งขัน
และเป็นปัจจัยหลักที่ทำให้บริษัทขับเคลื่อนธุรกิจให้บรรลุเป้าหมายได้อย่างมั่นคงและยั่งยืน
ในปีที่ผ่านมาจึงมีนโยบายดังนี้

1. นโยบายการบริหารทรัพยาบุคคล

  เพื่อตอบสนองต่อนโยบายดังกล่าว
  การบริหารทรัพยากรบุคคลจึงมุ่งเน้นที่กระบวนการบริหารทรัพยากรบุคคลในด้านต่างๆ ดังนี้

-   นโยบายการสรรหาและคัดเลือก
    เพื่อค้นหาและดึงดูดผู้สมัครที่มีความเหมาะสมให้สมัครงานหรือต้องการร่วมงานกับบริษัท
    โดยปีที่ผ่านมาได้มีการเพิ่มช่องทางใหม่ๆในการค้นหาผู้สมัครเช่น
    เข้าร่วมมหกรรมรับสมัครงานตามที่ต่างๆ จัดกิจกกรรมรับสมัครงานตามมหาวิทยาลัย
    หรือบรรยายเพื่อสร้างภาพลักษณ์ให้กับบริษัทตามมหาวิทยาลัยชั้นนำสำหรับผู้สมัครที่เพิ่งจบการศึกษาใหม่
    รวมทั้งร่วมมือกับโครงข่ายทางธุรกิจ บริษัทชั้นนำและสื่อประชาสัมพันธ์ต่างๆ
    เพื่อสร้างคุณค่าองค์กรและตระหนักถึงการเข้าร่วมงานกับบริษัทสำหรับผู้สมัครที่มีประสบการณ์แล้ว

-   นโยบายด้านบริหารผลการปฏิบัติงาน
    เพื่อให้พนักงานทุกคนมีเป้าหมายและวิธีการทำงานที่ถูกต้องและเหมาะสม
    ตอบโจทย์กลยุทธ์ทุกสายธุรกิจ โดยนำเรื่องการกำหนดตัวชี้วัดผลการปฏิบัติงาน(KPIs)
    Corporate Competency และ Competency Assessment
    เพื่อสร้างความมั่นใจว่าเป้าหมายทางธุรกิจจะถูกถ่ายทอด (Goal Cascade)
    ลงไปสู่การปฏิบัติงานในทุกๆ ระดับทั่วทั้งกลุ่มบริษัทสามารถ
    ด้วยความเชื่อมโยงและสอดคล้องอย่างมีเป้าหมาย (Goal Alignment)
    รวมทั้งมีการติดตามผลอย่างใกล้ชิดเพื่อสนับสนุนในการหาวิธีพัฒนาให้เหมาะสมกับผลการปฏิบัติงานที่ได้รับ

-   นโยบายบริหารและพัฒนาทรัพยากรบุคคลด้วยเทคโนโลยีสารสนเทศ
    มีการพัฒนาระบบข้อมูลด้านทรัพยากรบุคคลให้เกิดความรวดเร็ว ถูกต้อง
    สนับสนุนข้อมูลการบริหารและพัฒนาทรัพยากรบุคคล
    เพื่อผู้บริหารระดับสูงสามารถตัดสินใจวางแผนนโยบาย
    หรือสร้างกลยุทธ์ทางการบริหารด้านทรัพยากรบุคคลของบริษัท
    ด้วยระบบและข้อมูลเทคโนโลยีสารสนเทศ เช่น ให้บริการข้อมูลพนักงานและผู้บริหาร
    การฝึกอบรม ค่ารักษาพยาบาล การลาผ่านระบบอิเล็กทรอนิคส์ เป็นต้น มีระบบประเมินผล
    (Performance Management Online) และประเมินขีดความสามารถ (Competency
    Assessment) เพื่อสนับสนุนระบบการบริหารผลการปฏิบัติงานให้มีประสิทธิภาพยิ่งขึ้น

-   นโยบายสวัสดิการและผลตอบแทน นโยบายการกำหนดผลตอบแทนและสวัสดิการ
    โดยการคำนึงถึงหลักการจูงใจพนักงานให้พนักงานปฏิบัติงานเต็มความสามารถ
    มีความเป็นธรรมและมีระบบแบบแผนการปฏิบัติที่เป็นมาตรฐานเดียวกัน
    มีการประเมินและวิเคราะห์ค่างานให้มีความเป็นปัจจุบันเหมาะสมกับระดับหน้าที่ความรับผิดชอบ
    สอดคล้องกับการดำเนินธุรกิจ
    และอยู่ในระดับที่สามารถแข่งขันได้หรือเท่าเทียมกับอัตราค่าจ้างค่าตอบแทนของบริษัทชั้นนำอื่นๆ
    โดยปีนี้ได้เตรียมความพร้อมในการปฏิบัติตามข้อกำหนดทางกฎหมาย
    รวมถึงการเตรียมความพร้อมในการเข้าสู่ประชาคมเศรษฐกิจอาเซียน (AEC)

-   นโยบายสร้างความสัมพันธ์และผูกพันภายในองค์กร ระหว่าง พนักงาน ผู้บริหาร และบริษัท
    สร้างความผูกพันในทุกระดับภายในองค์กร ส่งเสริมการทำงานเป็นทีม (Synergy)
    โดยสร้างค่านิยมและวัฒนธรรมองค์กรให้พนักงานเกิดความร่วมมือ
    การประสานงานและการทำงานร่วมกันเป็นอย่างดี ในปีที่ผ่านมาได้จัดทำกิจกรรมสันทนาการ
    เช่นจัดแข่งขันกีฬา กิจกรรมเพื่อส่งเสริมการทำงานเป็นทีม (Smart Team … Smart
    Product) ในทุกระดับขององค์กร
    กิจกรรมเพื่อฟื้นฟูจิตใจและเยียวยาผู้ประสบอุทกภัย(กิจกรรมเพิ่มพลังใจสู่ความสำเร็จ)
    ชมรมทำความดี (D-Club) ฯลฯ

2. นโยบายการพัฒนาทรัพยากรบุคคล

  เพื่อให้ผู้บริหารและพนักงานทุกคนมีการพัฒนาและเรียนรู้อย่างต่อเนื่อง
  มีความเป็นเลิศด้านความรู้ความสามารถและมีศักยภาพสูง
  ในการสร้างผลตอบแทนทางธุรกิจในระยะยาวอย่างยั่งยืน จึงมุ่งเน้นนโยบายหลักๆ ดังนี้

-   นโยบายวางแผนพัฒนาอาชีพ
    เป็นการวางแผนพัฒนาอาชีพเป็นรายบุคคลทั้งในระดับบริหารและปฏิบัติการ
    เพื่อให้พนักงานรับทราบเส้นทางความก้าวหน้าในอาชีพของตนเอง
    โดยมีการประเมินขีดความสามารถของพนักงานเพื่อเปรียบเทียบขีดความสามารถที่พนักงานมีกับขีดความสามารถที่บริษัทคาดหวัง
    โดยมุ่งเน้นเรื่องความสามารถหลักที่ทุกคนต้องมี (Generic Competency)
    ความสามารถด้านการบริหาร(Managerial Competency)
    และความรู้ความชำนาญในสาขาวิชาชีพ (Functional Competency)
    เพื่อนำไปวิเคราะห์วางแผนและดำเนินการพัฒนาขีดความสามารถของพนักงานเป็นรายบุคคลด้วยรูปแบบการพัฒนาที่หลากหลายแนวทางให้แก่พนักงานทุกระดับ

-   นโยบายพัฒนาศักยภาพของพนักงาน
    โดยผู้บริหารและพนักงานทุกคนจะได้รับการพัฒนาอย่างเต็มศักยภาพตามทิศทางที่บริษัทวางไว้เพื่อเพิ่มพูนความรู้
    ความสามารถทักษะ และประสบการณ์ที่จำเป็นในการปฏิบัติงาน รวมถึงทัศนคติของพนักงาน
    มีการจัดเตรียมให้กับผู้บริหารหรือพนักงานมีความพร้อมกับตำแหน่งที่สูงขึ้นหรือเพิ่มขีดความสามารถในการทำงาน
    ซึ่งการเรียนรู้และพัฒนานั้นมีทั้งจัดอบรมภายในและภายนอกองค์กร
    รวมไปถึงเครื่องมือในการพัฒนาอื่นๆ เช่น การเรียนรู้จากผู้มีประสบการณ์(Coaching)
    การเรียนรู้จากการทำงาน (On the Job Training)
    การเรียนรู้จากการแลกเปลี่ยน(Knowledge Management) ฯลฯ

-   นโยบายรักษาผู้มีศักยภาพสูงในองค์กร
    มีจัดทำหลักสูตรหรือเครื่องมือในการพัฒนาพิเศษและเตรียมวางแผนความก้าวหน้าในอาชีพ เช่น
    การหมุนเวียนงาน (Job Rotation) การมอบหมายงานพิเศษ (Job Assignment)
    และTalent Monitor ฯลฯ
    เพื่อรองรับความเติบโตแบบก้าวกระโดดโดยเฉพาะพนักงานที่มีผลการปฏิบัติงานดี (High
    Performance) และมีศักยภาพสูง (High Potential) ให้ดึงความรู้ ความสามารถ
    และศักยภาพที่มีอยู่มาใช้ในการปฏิบัติงานได้อย่างเต็มที่
    รวมถึงมีความรู้สึกผูกพันพร้อมที่จะอุทิศตนในการทำงานเพื่อตอบสนองต่อเป้าหมายขององค์กร

-   นโยบายพัฒนาผู้บริหาร บริษัทได้ดำเนินการพัฒนาผู้บริหารโดยจัดหลักสูตรการบริหารระดับสูง
    เพื่อให้ระดับผู้บริหารได้พัฒนาทักษะความเป็นผู้นำ
    ควบคู่ไปกับการเพิ่มองค์ความรู้ใหม่ๆในการเสริมสร้างความเชี่ยวชาญในการบริหารจัดการให้มีประสิทธิภาพมากยิ่งขึ้น
    อีกทั้งเป็นการเตรียมความพร้อมสำหรับการปรับระดับตำแหน่งต่างๆ
    ให้สอดคล้องกับความก้าวหน้าและส่งเสริมทุกสายธุรกิจของบริษัทให้สามารถแข่งขันและพร้อมก้าวสู่ความเป็นผู้นำในกลุ่มธุรกิจที่ดำเนินงานได้ทั้งในปัจจุบันและอนาคต
    ซึ่งได้ออกแบบหลักสูตรการพัฒนาโดยเฉพาะสำหรับผู้บริหารของบริษัท อาทิ Executive
    Development Program, Young Executive Development Program, Modern
    Manager ฯลฯ

  สรุปการอบรมให้กับผู้บริหารและพนักงานในปี 2555

+---------------------------------------+--------------+---------------+
| การจัดอบรม                             | จำนวนครั้ง     | จำนวน         |
|                                       |              | ผู้เข้ารับการอบรม |
+---------------------------------------+--------------+---------------+
| การอบรมภายในบริษัท (In-House Training)  | 28           | 284           |
|                                       |              |               |
| ผู้บริหาร                                | 41           | 598           |
|                                       |              |               |
| พนักงาน                                |              |               |
+---------------------------------------+--------------+---------------+
| รวม                                   | 69           |   882         |
+---------------------------------------+--------------+---------------+
| การอบรมจัดโดยสถาบันอบรมต่างๆ (External   | 24           | 30            |
| Training)                             |              |               |
|                                       | 34           | 64            |
| ผู้บริหาร                                |              |               |
|                                       |              |               |
| พนักงาน                                |              |               |
+---------------------------------------+--------------+---------------+
| รวม                                   |   58         |   94          |
+---------------------------------------+--------------+---------------+

ค่าใช้จ่ายการอบรมให้กับผู้บริหารและพนักงานในปี 2555

ในปี 2555 บริษัทและบริษัทย่อยมีค่าใช้จ่ายในการอบรมทั้งภายในบริษัท
และภายนอกรวมเป็นเงินทั้งสิ้น 1,297,154.75 บาท โดยมีจำนวนชั่วโมงการฝึกอบรมเฉลี่ยเท่ากับ
7.37 ชั่วโมง/คน/ปี ซึ่งสูงกว่ามาตรฐานกรมพัฒนาฝีมือแรงงานซึ่งกำหนดไว้ที่ 6 ชั่วโมง/คน/ปี
โดยมีตัวอย่างหลักสูตรการอบรมภายในบริษัท และภายนอกประจำปี 2555 ดังนี้

  หลักสูตรการอบรมภายในบริษัท เช่น

  - Enterprise Risk Management (ERM) - EQ at Work

  - Modern Supervisory Skill - SAMART Management Meeting

  - Strategic Implementation Plan Presentation - Smart
  Product.......Smart Team

  - The Power of Presentation - Smart Sale.......Smart Service

  - Cross Cultural Management - Management Presentation

  - Effective writing: Letter & Memo for Business English - New Product

  - Project Management - The Power of Mind

  - Capability Maturity Model Integration - Effective English
  Communication

  - Communication Skill - Excellent Service & Well done Attitude

  - Change Management - The Power of Relationship

  - เทคนิคการทำสัญญาธุรกิจโดยใช้สิทธิประโยชน์ทางภาษี

- เทคนิคการขับรถเชิงป้องกันอุบัติเหตุและความรู้กรมธรรม์ประกันภัยรถยนต์

  หลักสูตรการอบรมภายนอก เช่น

  - Strategic Planning - E-Marketing

  - HR Light up 2012 - Digital Executive Secretary

  - Sale Leadership - Project Management

  - Management Development 2015 - Executive Financial Management

  - 2012 Key Challenges for CFO - Internal Audit Writing Report

  - Sustainable Growth to Happy Workplace - AEC Internal Audit

  - CSR Management - Thailand Human Vision 2020

  - HRD Assessment Tool Workshop - AEC Logistic

  - Organization Challenges toward 2012 - ส่งต่อความรู้...สู่คนทำ VAT

  - โครงการส่งเสริมความรู้ด้านแรงงานแก่นายจ้าง ลูกจ้าง - การตรวจสอบสถานะของกิจการ

  - กฏหมายการจ้างคนพิการที่นายจ้างต้องทราบ - นิติบุคคล 54 กับมาตรการภาษีหลังน้ำลด

  - เทคนิคการอ่านรายงานของผู้สอบบัญชีแบบใหม่ - สร้างสุขวัยเกษียณด้วยกองทุนสำรองเลี้ยงชีพ

  - การไกล่เกลี่ยกับทางเลือกใหม่ของการระงับข้อพิพาทในบริษัท กสทช

  - ความท้าทายใหม่ในทรัพย์สินทางปัญญาและการค้าระหว่างประเทศบนเวทีโลก

  - การจัดทำบัญชีและภาษีอากรสำหรับธุรกิจที่เกี่ยวข้องกับอัตราแลกเปลี่ยน

- ปฎิวัติการคิดและทำงานเชิงรุกเพื่อสร้างผลงานอย่างเหนือชั้น

- การสร้างแรงจูงใจและทุนทางสังคมในองค์กร

8.7 การพัฒนาสู่ความยั่งยืน

1. การกำกับดูแลกิจการที่ดี

คณะกรรมการบริษัทตระหนักดีว่าการกำกับดูแลกิจการที่ดีเป็นปัจจัยพื้นฐานสำคัญในการยกระดับมาตรฐานการดำเนินงานของบริษัทให้เกิดความโปร่งใส
เพิ่มความน่าเชื่อถือให้แก่ผู้ถือหุ้น ผู้ลงทุน และผู้เกี่ยวข้องทุกราย
ตลอดจนเป็นการเพิ่มขีดความสามารถในการแข่งขันของกิจการ
ดังนั้นคณะกรรมการบริษัทจึงได้จัดให้มีนโยบายเกี่ยวกับการกำกับดูแลกิจการและจริยธรรมธุรกิจของบริษัทที่เป็นลายลักษณ์อักษร
สอดคล้องกับหลักการกำกับดูแลกิจการที่ดีสำหรับบริษัทจดทะเบียนของตลาดหลักทรัพย์ฯ
และแนวคิดความรับผิดชอบต่อสังคมของธุรกิจเพื่อให้กรรมการ ผู้บริหาร
และพนักงานของบริษัทได้ยึดถือปฏิบัติภายใต้นโยบายการบริหารองค์กรที่ดีมีความรับผิดชอบต่อผู้เกี่ยวข้องทางธุรกิจทั้งพนักงาน
ลูกค้าและผู้ถือหุ้น ตลอดจนการเกื้อกูลสังคมอย่างจริงจัง
โดยมีหน่วยงานเลขานุการบริษัทซึ่งเป็นหน่วยงานกำกับการปฏิบัติงานทำหน้าที่ดูแลให้บริษัท กรรมการ
และผู้บริหารปฏิบัติให้ถูกต้องตามกฎข้อบังคับต่างๆ ของตลาดหลักทรัพย์ฯ
สำนักคณะกรรมการกำกับหลักทรัพย์และตลาดหลักทรัพย์ (ก.ล.ต.) พระราชบัญญัติบริษัทมหาชนจำกัด
รวมทั้งกฎหมายอื่นๆ ที่เกี่ยวข้อง
รายละเอียดเพิ่มเติมเกี่ยวกับการปฏิบัติตามหลักการกำกับดูแลกิจการที่ดีของบริษัทในปี 2555
สามารถดูได้จากหัวข้อ “8.4 การกำกับดูแลกิจการ”

ผลจากการดูแลและพัฒนาระบบการกำกับดูแลกิจการของบริษัทอย่างต่อเนื่อง
ทำให้บริษัทได้รับผลการประเมินด้านการกำกับดูแลกิจการของบริษัทจดทะเบียนประจำปี 2555
ในระดับดีเลิศ และติดอันดับ Top Quartile ของกลุ่มบริษัทที่มีมูลค่าทางการตลาด 3,000-9,999
ล้านบาท จากการสำรวจการกำกับดูแลกิจการของบริษัทจดทะเบียน 513 บริษัท
ของสมาคมส่งเสริมสถาบันกรรมการบริษัทไทย (IOD) ร่วมกับ ก.ล.ต.
และตลาดหลักทรัพย์แห่งประเทศไทย อย่างไรก็ตาม
บริษัทจะมุ่งมั่นพัฒนาการกำกับดูแลกิจการของบริษัทให้ดียิ่งๆ ขึ้น

2.  การประกอบกิจการด้วยความเป็นธรรม

บริษัทได้มีการดำเนินธุรกิจและบริหารงานอย่างมีจรรยาบรรณ
โดยคณะกรรมการบริษัทได้จัดให้มีคู่มือจริยธรรมธุรกิจ สำหรับกรรมการ ผู้บริหาร
และพนักงานของบริษัท ให้ยึดถือเป็นแนวปฏิบัติในการทำงานด้วยความซื่อสัตย์ สุจริต
และเป็นไปอย่างมีมาตรฐาน คุณภาพ คุณธรรม และเป็นธรรม
รวมทั้งครอบคลุมในเรื่องของการดูแลผู้มีส่วนได้เสียทุกกลุ่มได้แก่ ผู้ถือหุ้น พนักงาน ลูกค้า คู่แข่ง
คู่ค้า เจ้าหนี้ ตลอดจนสังคมและสิ่งแวดล้อม
โดยได้เปิดเผยจริยธรรมธุรกิจดังกล่าวไว้บนเว็บไซต์ของบริษัท (www.i-mobilephone.com)
นอกจากนั้น
คณะกรรมการบริษัทได้มอบหมายให้คณะกรรมการกำกับดูแลกิจการทำหน้าที่สอดส่องดูแลให้กรรมการ
ผู้บริหาร และพนักงานได้ยึดถือปฏิบัติจริยธรรมของบริษัทอย่างเคร่งครัด ทั้งนี้
สามารถดูรายละเอียดเพิ่มเติมได้ในเรื่อง “8.4 การกำกับดูแลกิจการ” ภายใต้หัวข้อ “หมวดที่ 3
การคำนึงถึงผู้มีส่วนได้เสีย”

3.  การต่อต้านการทุจริต

บริษัทมีนโยบายที่จะปฏิบัติต่อคู่ค้าอย่างเสมอภาคและเป็นธรรมด้วยความซื่อสัตย์สุจริต
ปฏิบัติตามพันธสัญญาต่อผู้มีส่วนได้เสียของบริษัท
และตระหนักถึงการป้องกันการทุจริตทั้งภายในและภายนอกองค์กร
ด้วยการกำหนดนโยบายว่าด้วยการต่อต้านการทุจริตในหัวข้อ “การรับและให้ของขวัญ ทรัพย์สิน
ของกำนัล และประโยชน์อื่นใด”
ไว้ในคู่มือจริยธรรมธุรกิจของบริษัทเพื่อใช้เป็นแนวทางในการถือปฏิบัติโดยได้เปิดเผยข้อมูลดังกล่าวไว้บนเว็บไซต์ของบริษัท
(www.i-mobilephone.com)

ผลจากการปฏิบัติตามนโยบายดังกล่าว ทำให้ในปีที่ผ่านมา

-   ไม่มีกรณีการกระทำผิดด้านการทุจริต หรือกระทำผิดจริยธรรม

-   ไม่มีกรรมการลาออกอันเนื่องจากประเด็นเรื่องการกำกับดูแลกิจการของบริษัท

-   ไม่มีกรณีเกี่ยวกับชื่อเสียงในทางลบของบริษัทอันเนื่องมาจากความล้มเหลวในการทำหน้าที่สอดส่องดูแลของ
    คณะกรรมการ

นอกจากนั้น บริษัทยังตระหนักถึงความสำคัญในเรื่องการต่อต้านการทุจริต
จึงได้ส่งผู้แทนบริษัทเข้าร่วมประชุมที่เกี่ยวข้องกับการทุจริต เช่น
ประชุมระดับชาติว่าด้วยการต่อต้านการทุจริต อบรมหลักสูตร Practical Fraud Awareness,
Fraud Detection & Fraud Prevention Strategies และหลักการตรวจสอบทุจริต เป็นต้น

4. การเคารพสิทธิมนุษยชน

บริษัทยึดหลักสิทธิมนุษยชนเป็นหลักปฏิบัติร่วมกัน พนักงานทุกคนจะต้องไม่กระทำการใดๆ
หรือส่งเสริมให้มีการละเมิดสิทธิมนุษยชนโดยเคร่งครัด
โดยได้กำหนดให้มีนโยบายการไม่ละเมิดสิทธิมนุษยชนไว้ในคู่มือจริยธรรมธุรกิจเพื่อใช้เป็นแนวทางในการถือปฏิบัติดังนี้

-   สิทธิและเสรีภาพส่วนบุคคล

-   บริษัทให้การดูแลข้อมูลส่วนตัวของพนักงาน โดยถือเป็นความลับ
    ไม่ส่งข้อมูลหรือกระจายข้อมูลส่วนบุคคลไปยังบุคคลอื่นที่ไม่เกี่ยวข้อง

-   การเปิดเผยหรือการถ่ายโอนข้อมูลส่วนบุคคลจะกระทำได้เมื่อได้รับการยินยอมจากเจ้าของข้อมูล

-   บุคคลย่อมอ้างศักดิ์ศรีแห่งความเป็นมนุษย์หรือใช้สิทธิและเสรีภาพของตนได้เท่าที่ไม่ละเมิดสิทธิและเสรีภาพของบุคคลอื่น

-   การปฏิบัติต่อพนักงานด้วยความเสมอภาค

-   บริษัทปฏิบัติต่อพนักงานทุกคนด้วยความเสมอภาค
    ไม่เลือกปฏิบัติไม่ว่าจะเป็นในเรื่องของเชื้อชาติ สัญชาติ ภาษา ศาสนา เพศ อายุ
    และการศึกษา

-   พนักงานต้องปฏิบัติต่อกันด้วยความเคารพ ให้เกียรติซึ่งกันและกัน
    ประพฤติตนเหมาะสมกับหน้าที่การงานตามระเบียบข้อบังคับของบริษัท
    และตามขนบธรรมเนียมประเพณี โดยไม่สร้างความเสื่อมเสียต่อภาพลักษณ์บริษัท

-   บริษัทให้โอกาสพนักงานในการแสดงความสามารถอย่างเต็มที่
    โดยกำหนดผลตอบแทนที่เหมาะสมตามระเบียบของบริษัทและให้โอกาสพนักงานศึกษาเพิ่มเติมทั้งในระดับอุดมศึกษาและการอบรมในระยะสั้นและระยะยาว

-   การดำเนินการพิจารณาผลงานความดีความชอบ ต้องดำเนินการอย่างถูกต้องและเป็นธรรม

-   ในการปฏิบัติหน้าที่พึงหลีกเลี่ยงการแสดงความคิดเห็นเกี่ยวข้องกับความแตกต่างทางกายและจิตใจ
    เชื้อชาติ สัญชาติ ภาษา ศาสนา เพศ อายุ การศึกษา
    หรือเรื่องอื่นใดที่อาจนำไปสู่ความขัดแย้ง

-   ช่วยกันสอดส่องดูแลให้สภาพการทำงานปลอดจากการกดขี่ข่มเหงหรือการกระทำที่ไม่เป็นธรรม

-   ให้เกียรติ และเคารพความคิดเห็นซึ่งกันและกัน

5.  การปฏิบัติต่อแรงงานอย่างเป็นธรรม

บริษัทตระหนักอยู่เสมอว่าพนักงานทุกคนเป็นทรัพยากรที่ทรงคุณค่าที่สุดของบริษัท
เป็นปัจจัยแห่งความสำเร็จของการบรรลุเป้าหมายของบริษัท
บริษัทจึงให้การดูแลและการปฏิบัติที่เป็นธรรมทั้งในด้านโอกาส ผลตอบแทน การแต่งตั้ง โยกย้าย
และสวัสดิการที่เหมาะสมและเป็นธรรม ในด้านต่างๆ อาทิ

1.  เคารพสิทธิในการทำงานตามหลักสิทธิมนุษยชน โดยสามารถดูรายละเอียดเพิ่มเติมได้ในข้อ 4.
    การเคารพสิทธิมนุษยชน

2.  กำหนดให้มี “นโยบายสวัสดิการและผลตอบแทน”
    โดยคำนึงถึงหลักการจูงใจพนักงานให้พนักงานปฏิบัติงานเต็มความสามารถ มีความเป็นธรรม
    และมีระบบแบบแผนการปฏิบัติที่เป็นมาตรฐานเดียวกัน
    มีการประเมินและวิเคราะห์ค่างานให้มีความเป็นปัจจุบันเหมาะสมกับระดับหน้าที่ความรับผิดชอบ
    สอดคล้องกับการดำเนินธุรกิจ
    และอยู่ในระดับที่สามารถแข่งขันได้หรือเท่าเทียมกับอัตราค่าจ้างค่าตอบแทนของบริษัทชั้นนำอื่นๆ
    โดยปีนี้ได้เตรียมความพร้อมในการปฏิบัติตามข้อกำหนดทางกฎหมาย
    รวมถึงการเตรียมความพร้อมในการเข้าสู่ประชาคมเศรษฐกิจอาเซียน (AEC)

  3. กำหนดให้มี “นโยบายความปลอดภัยและสุขอนามัย”
  โดยสามารถดูรายละเอียดเพิ่มเติมได้ในเรื่อง “8.4 การกำกับดูแลกิจการ” หมวดที่ 3
  การคำนึงถึงผู้มีส่วนได้เสีย ภายใต้หัวข้อ “พนักงาน”

6. ความรับผิดชอบต่อผู้บริโภค

บริษัทเชื่อมั่นในคุณค่าของการสร้างความพึงพอใจและความมั่นใจอย่างต่อเนื่องให้กับลูกค้า
ซึ่งเป็นผู้มีพระคุณของบริษัทอย่างต่อเนื่อง จึงได้กำหนดนโยบายการปฏิบัติต่อลูกค้าดังนี้

  1. มุ่งมั่นที่จะจัดหา พัฒนา
  และผลิตสินค้าและบริการให้มีความทันสมัยอยู่เสมอเพื่อสนองความต้องการของลูกค้า

2. จำหน่ายสินค้า และบริการที่มีคุณภาพ ให้กับลูกค้าในราคาที่เป็นธรรม

  3. ให้ข้อมูลข่าวสารที่ถูกต้องแก่ลูกค้า โดยไม่มีการกล่าวเกินความเป็นจริง
  อันเป็นเหตุให้ลูกค้าเข้าใจผิดเกี่ยวกับคุณภาพ ปริมาณหรือเงื่อนไขใดๆ ของสินค้าหรือบริการนั้นๆ

  4. จัดให้มีกระบวนการที่สามารถให้ลูกค้าแจ้งถึงปัญหาของการนำสินค้าไปใช้
  หรือการให้บริการที่ไม่เหมาะสม
  เพื่อที่บริษัทจะได้ป้องกันหรือแก้ไขปัญหาให้กับลูกค้าได้อย่างรวดเร็ว
  และนำข้อมูลดังกล่าวไปปรับปรุงหรือพัฒนาสินค้าและการให้บริการดังกล่าวต่อไป

  5. จัดให้มีบริการหลังการขายเพื่ออำนวยความสะดวกให้กับลูกค้า อย่างมีประสิทธิภาพ

  6. รักษาความลับของลูกค้า ไม่นำข้อมูลลูกค้าไปเปิดเผย หรือใช้ประโยชน์ส่วนตนโดยมิชอบ

  7. สนับสนุนกิจกรรมต่างๆ
  ในอันที่จะเสริมสร้างและธำรงรักษาไว้ซึ่งความสัมพันธ์อันดีระหว่างลูกค้ากับบริษัทให้ยั่งยืนสืบไป

  โดยสามารถดูรายละเอียดเพิ่มเติมได้ในเรื่อง “8.4 การกำกับดูแลกิจการ” หมวดที่ 3
  การคำนึงถึงผู้มีส่วนได้เสีย ภายใต้หัวข้อ “ลูกค้า”

7.  การร่วมพัฒนาชุมชนและสังคม

บริษัทตระหนักอยู่เสมอว่าบริษัทอยู่รอดและเจริญเติบโตได้อย่างแข็งแกร่งในวันนี้ ก็ด้วยการสนับสนุนจากชุมชนและสังคม ดังนั้นบริษัทจึงให้ความสำคัญยิ่งต่อการสนับสนุนให้เกิดการพัฒนาคุณภาพชีวิต พัฒนาความเจริญให้แก่ชุมชนและสังคมไทย โดยที่ผ่านมา ได้มีการดำเนินกิจกรรมภายใต้ขอบข่ายและแนวทางปฏิบัติ ดังนี้

1.  การสร้างสัมพันธ์ที่ดีกับองค์กร ทั้งภาครัฐและเอกชน ตลอดจนผู้นำชุมชนในหลากหลายระดับ
    เพื่อสร้างความสัมพันธ์ที่ดีและสามารถประสานความร่วมมือในการพัฒนาชุมชนอย่างยั่งยืนและเป็นรูปธรรม

2.  การมอบสิ่งปลูกสร้าง วัสดุอุปกรณ์ ตลอดจนบริจาคทุนทรัพย์
    เพื่อดูแลสภาพความเป็นอยู่และความปลอดภัยของชุมชน อาทิ
    การสร้างที่พักผู้โดยสารรถประจำทางบริเวณหน้าที่ทำการบริษัท
    การบริจาคเสื้อกันฝนและเสื้อสะท้อนแสงแก่ตำรวจจราจรในพื้นที่ สถานีตำรวจภูธรปากเกร็ด
    และสถานีตำรวจภูธรปากคลองรังสิต การสนับสนุนอุปกรณ์การเรียนการสอน
    การกีฬาแก่โรงเรียนในบริเวณใกล้เคียง การบูรณะซ่อมแซมวัด
    และการบริจาคทานแก่ผู้ยากไร้ในชุมชน

3.  การระดมทุนทรัพย์และสิ่งของจำเป็นเพื่อช่วยเหลือผู้ประสบภัย เช่น
    การจัดหาเรือให้แก่หน่วยงานราชการ
    เพื่ออำนวยความสะดวกแก่ประชาชนที่ประสบปัญหาอุทกภัย

4.  การปลูกฝังจิตสำนึกให้แก่พนักงานในองค์กรเกี่ยวกับความรับผิดชอบต่อสังคม ชุมชน
    และสิ่งแวดล้อมผ่านสื่อและกิจกรรมภายในอย่างต่อเนื่อง

กลุ่มบริษัทสามารถตระหนักดีว่าสังคม ชุมชน และสิ่งแวดล้อม
ล้วนมีความสำคัญยิ่งต่อการดำรงชีวิตของคนไทยในสังคม หากคนในสังคมมีคุณภาพชีวิตที่ดี
สังคมก็ย่อมมีศักยภาพที่แข็งแรง..ยั่งยืน ซึ่งนั่นย่อมส่งผลต่อการสร้างรากฐานที่มั่นคงยั่งยืนของ
“กลุ่มบริษัทสามารถ” ด้วย
ดังนั้นนอกเหนือจากการดำเนินธุรกิจภายใต้หลักธรรมาภิบาลที่โปร่งใสและเป็นธรรมแล้ว
กลุ่มบริษัทสามารถยังได้กำหนดแนวทางในการส่งเสริม “คนคุณภาพและสังคมคุณธรรม”
ตลอดจนการดูแลชุมชนและการอนุรักษ์สิ่งแวดล้อมผ่านโครงการและกิจกรรมต่างๆ
มากมายในระหว่างปี ดังนี้

  การสร้างคนคุณภาพ

-   สนับสนุนนวัตกรรมและส่งเสริมความคิดสร้างสรรค์ ผ่านโครงการ Samart Innovation
    Awards ซึ่งประกอบด้วยกิจกรรมหลัก 3 ด้าน คือ การจัดประกวดนวัตกรรมและมอบรางวัล
    Samart Innovation Awards ซึ่งได้ดำเนินการอย่างต่อเนื่องตลอดระยะเวลา 10
    ปีที่ผ่านมา โดยในปี 2555 ได้ร่วมกับสำนักงานพัฒนาวิทยาศาสตร์และเทคโนโลยีแห่งชาติ
    (“สวทช.”) จัดประกวดสุดยอดแนวคิดและนวัตกรรมด้านเทคโนโลยี
    พร้อมส่งเสริมให้เกิดการต่อยอดทางธุรกิจ ภายใต้ชื่อโครงการ “เถ้าแก่น้อยเทคโนโลยี”
    ซึ่งได้รับการตอบรับเป็นอย่างดี นำมาสู่การจัดอย่างต่อเนื่องในปี 2556 นอกจากนี้
    ภายใต้โครงการ Samart Innovation Awards ยังประกอบด้วย อีก 2 กิจกรรมสำคัญ
    เพื่อส่งเสริมคนคุณภาพ นั่นคือ การมอบทุนการศึกษาและทุนวิจัยแก่นักศึกษา ชั้นปีที่ 4 จำนวน
    20 ทุน
    และการจัดกิจกรรมอบรมเตรียมความพร้อมให้แก่นักศึกษาในสายเทคโนโลยีก่อนเข้าสู่โลกของการทำงานจริง
    ซึ่งทั้ง 2 กิจกรรมนี้จะเริ่มในปี 2556

-   สนับสนุนโอกาสทางการศึกษา ได้แก่

  > สนับสนุนโอกาสทางการศึกษาระดับปริญญาโท แก่ผู้ที่เรียนดีแต่ขาดแคลนทุนทรัพย์
  ผ่านสมาคมศิษย์เก่าบัณฑิตวิทยาลัย มหาวิทยาลัยมหิดล และทุนการศึกษาต่อเนื่อง จำนวน 1 ทุน
  แก่นักศึกษามหาวิทยาลัยราชภัฏสวนสุนันทา ในนาม “มูลนิธิสามารถ” มูลค่ารวม 100,000 บาท

  > สนับสนุนการศึกษาวิจัย แก่มหาวิทยาลัยเทคโนโลยีพระจอมเกล้าธนบุรี
  สาขาวิทยาการหุ่นยนต์และระบบอัตโนมัติ

-   พัฒนาความสามารถด้านกีฬา

  > สนับสนุนการแข่งขันกีฬาฟุตบอลทั้งในระดับประเทศ ระดับภูมิภาค และระดับโลก
  เพื่อพัฒนากีฬาไทยให้ก้าวไกลสู่ระดับสากล ได้แก่ สโมสรฟุตบอลเมืองทอง ยูไนเต็ด
  สโมสรฟุตบอลบุรีรัมย์ ยูไนเต็ด สโมสรฟุตบอลสงขลา (วัวชน) สโมสรฟุตบอลชลบุรี เอฟซี
  สโมสรฟุตบอลแพร่ ยูไนเต็ด สโมสรฟุตบอล ราชบุรี สโมสรฟุตบอลทีโอที เอสซี
  สโมสรฟุตบอลเชียงราย ยูไนเต็ด และสโมสรฟุตบอล จังหวัดนครราชสีมา

> โครงการ “i-mobile Kids Soccer 2012”
เปิดโอกาสให้เยาวชนไทยที่มีฝีมือแต่ขาดทุนทรัพย์ได้เข้าร่วมเรียนรู้และฝึกฝนการเล่นฟุตบอลจากสโมสรฟุตบอลระดับประเทศ
พร้อมทั้ง “ใหม่-ภานุพงศ์ วงศ์ษา” กองหลังคนเก่งจากทีมเอสซีจี เมืองทองฯ
เป็นตัวแทนบริษัทมอบเสื้อกีฬา ให้แก่โค้ช “ทองแดง หรุ่นขำ” อดีตนักฟุตบอลทีมชาติไทย
ผู้ฝึกสอนทักษะการเล่นฟุตบอล และน้องๆ ทีม The Red ผู้ร่วมโครงการฯ

  > สนับสนุนการจัดการแข่งขันกีฬาฟุตบอลเยาวชนและประชาชนปี 2555
  ซึ่งจัดโดยสำนักงานการท่องเที่ยวและกีฬา จังหวัดนนทบุรี มูลค่า 10,000 บาท

> สนับสนุนนักกีฬาวอลเลย์บอลไทย โดยมอบเงินพิเศษสมทบ 100,000 บาท
แก่สมาคมวอลเลย์บอลแห่งประเทศไทย
เพื่อมอบให้กับนักกีฬาที่ร่วมแข่งขันที่ประเทศสาธารณรัฐประชาชนจีน และคว้าอันดับ 4
มาครองได้สำเร็จ

  > สนับสนุนการแข่งขันกีฬามวย ในงานประจำปี วัดผาณิตาราม มอบเงินรางวัล และมอบโทรศัพท์
  i-mobile Hitz104B 2 เครื่อง มูลค่ารวม 62,780 บาท

-   ความสามารถเชิงสร้างสรรค์ด้านอื่น อาทิ สนับสนุนการประกวดมิสทีนไทยแลนด์ต่อเนื่องทุกปี
    เพื่อส่งเสริมการแสดงออกซึ่งความสามารถในเชิงสร้างสรรค์ของเยาวชนไทย

  การส่งเสริมสังคมคุณธรรม

  มุ่งสนับสนุนช่วยเหลือบรรเทาทุกข์ แก่ผู้ด้อยโอกาสในสังคม และกิจกรรมสาธารณประโยชน์
  ผ่านกิจกรรมของชมรม“สามารถ..ดีคลับ”
  รวมทั้งส่งเสริมพุทธศาสนาและกิจกรรมด้านสาธารณกุศลต่างๆ ผ่าน “มูลนิธิสามารถ”

-   ชมรม “สามารถ..ดีคลับ”
    ซึ่งเกิดจากการรวมกลุ่มพนักงานจิตอาสาในการทำประโยชน์และช่วยเหลือสังคมด้านต่างๆ
    ผ่านกิจกรรมหลากหลายทั้งภายในและภายนอก อาทิ...

  > Samart Mind Power เพื่อส่งเสริมคุณธรรม นำหลักธรรมมากล่อมเกลาจิตใจ
  ให้เกิดจิตสำนึกที่ดี

  กลุ่มเด็ก : กลุ่มเด็กด้อยโอกาส และบุตรหลานพนักงาน ณ วัดบรมนิวาสและวัดไตรมิตร

  กลุ่มผู้ใหญ่ : กลุ่มพนักงาน ร่วมปฏิบัติธรรม 1 คืน 2 วัน ภายใต้หัวข้อ Format จิต Delete
  อารมณ์ ณ วัดพระราม 9 เฉลิมพระเกียรติ

  > อาสาพาน้องเที่ยว..นิทรรศรัตนโกสินทร์
  เพื่อเปิดโลกการเรียนรู้ให้กับกลุ่มเด็กด้อยโอกาสจากมูลนิธิสร้างสรรค์เด็ก
  และกลุ่มบุตรหลานพนักงาน จำนวน 2 กลุ่ม ณ พิพิธภัณฑ์มัลติมีเดีย นิทรรศรัตนโกสินทร์

  > อาสาทำดี..ตามรอยพ่อ โดยจัดกลุ่มอาสาร่วมทริปโครงการตามรอยพระราชดำริ 6
  โครงการเพื่อนำความรู้และประโยชน์มาเผยแพร่ให้กับพนักงานในองค์กร
  โดยร่วมสนับสนุนโครงการตามรอยพระราชดำริ ของบริษัท เนชั่นบรอดแคสติ้ง คอร์ปอเรชั่น
  จำกัด มูลค่า 2,500,000 บาท

-   สนับสนุนกิจกรรมที่มุ่งประโยชน์เพื่อสังคมด้านอื่น ได้แก่

  > สนับสนุนให้กับกระทรวงการต่างประเทศ ในการออกร้านงานกาชาด 2555 มูลค่า 17,900
  บาท และสนับสนุนสายรัดข้อมือเฉลิมพระเกียรติ ของสภากาชาดไทย จำนวน 100 เส้น

  > สนับสนุนโครงการจัดหาทุนในกิจกรรมเดินเทิดพระเกียรติ 84
  พรรษาเพื่อสร้างโรงพยาบาลผู้สูงอายุ กับมูลนิธิกรุงเทพมหานคร มูลค่า 300,000 บาท

  > สนับสนุนโครงการ One by One ร่วมกับนิตยสาร “BE Magazine”
  เปิดโอกาสให้ผู้ด้อยโอกาสได้มีอาชีพและรายได้จากการออกบูธขายนิตยสาร “BE Magazine”
  โดยทางกลุ่มบริษัทสามารถ สนับสนุนค่าพื้นที่ในการออกบูธให้เดือนละครั้ง เป็นประจำทุกเดือน

  > อื่นๆ อาทิ สนับสนุนการจัดงาน TU เอื้องฟ้าแฟร์ 350,000 บาท
  สนับสนุนการประชุมวิชาการนานาชาติ 2012 (DRS 2012: Bangkok)
  กับจุฬาลงกรณ์มหาวิทยาลัย มูลค่า 50,000 บาท และสนับสนุนงานนิทรรศการศิลปะ
  “ต้นธารแห่งความสุข” มูลค่า 20,000 บาท

ส่งเสริมความเอื้ออาทรใน...ชุมชน

  การใส่ใจดูแลเสริมสร้างความสัมพันธ์ที่ดีและใกล้ชิดกับชุมชนโดยรอบและบริเวณใกล้เคียง
  เพื่อพัฒนาและเติบโตไปด้วยกัน

  >ใส่ใจดูแลความเป็นอยู่และความปลอดภัย ผ่านการการมอบสิ่งปลูกสร้าง วัสดุอุปกรณ์ ตลอดจน
  บริจาคทุนทรัพย์ เพื่อดูแลสภาพความเป็นอยู่และความปลอดภัยของชุมชน

  > สนับสนุนการปรับปรุงห้องผลิตหนังสืออักษรเบรลล์ ศูนย์เทคโนโลยีการศึกษาเพื่อคนตาบอด
  ถนนติวานนท์ จังหวัดนนทบุรี มูลค่า 100,000 บาท เพื่อเพิ่มคุณภาพการผลิตสื่อต่างๆ
  ให้กับห้องสมุดหรือสมาชิกผู้พิการทางสายตาทั่วประเทศ

> สนับสนุนเสื้อกันฝนและเสื้อสะท้อนแสงแก่ตำรวจจราจร ในพื้นที่สถานีตำรวจภูธรปากเกร็ด
และสถานีตำรวจภูธร ปากคลองรังสิต เป็นประจำทุกปี
เพื่ออำนวยความสะดวกในการปฏิบัติงานแก่เจ้าหน้าที่

  > การบริจาคทานแก่ผู้ยากไร้ในชุมชน ในนามของ “มูลนิธิสามารถ”
  มอบเงินบริจาคและเครื่องอุปโภคบริโภคที่จำเป็น เพื่อช่วยเหลือผู้ด้อยโอกาสทางสังคม ทั้งเด็ก
  คนชรา และผู้พิการต่างๆ

  > การระดมทุนทรัพย์และสิ่งของจำเป็นเพื่อช่วยเหลือผู้ประสบภัย เช่น
  การจัดหาเรือให้แก่หน่วยงานราชการ เพื่ออำนวยความสะดวกแก่ประชาชนที่ประสบปัญหาอุทกภัย

8.  การจัดการสิ่งแวดล้อม

บริษัทตระหนักถึงหน้าที่และความรับผิดชอบที่มีต่อสิ่งแวดล้อม จึงได้ยึดหลักปฏิบัติดังนี้

  1. ดำเนินธุรกิจโดยคำนึงถึงการอนุรักษ์สิ่งแวดล้อม
  และมาตรฐานการจัดการเกี่ยวกับความปลอดภัย รวมทั้งการเป็นพลเมืองดี
  ในการปฏิบัติให้เป็นไปตามข้อกำหนดของกฎหมาย หรือข้อบังคับต่างๆ ที่เกี่ยวข้อง

  2. รับผิดชอบต่อสังคมในการใช้ทรัพยากร ทั้งในรูปวัตถุดิบ เงินทุน บุคลากรและพลังงาน ฯลฯ
  อย่างชาญฉลาด

  3. ส่งเสริมกิจกรรมการดูแลรักษาธรรมชาติและรณรงค์การอนุรักษ์ทรัพยากรธรรมชาติ
  อย่างต่อเนื่อง

บริษัทมีนโยบายเพื่อการส่งเสริมให้ความรู้ และฝึกอบรมพนักงานในองค์กร เรื่องสิ่งแวดล้อม
เพื่อปลูกฝังให้พนักงานทุกคนคำนึงถึงความรับผิดชอบต่อสิ่งแวดล้อมในการปฏิบัติหน้าที่อยู่เสมอ ดังนี้

  1. บริษัทมีการรณรงค์สร้างจิตสำนึกด้านสิ่งแวดล้อมและทรัพยากรธรรมชาติ
  ผ่านกิจกรรมที่พนักงานมีส่วนร่วมอย่างต่อเนื่อง

  2. บริษัทให้การสนับสนุนการอนุรักษ์สิ่งแวดล้อมแก่สังคมและองค์กรต่างๆ
  รวมทั้งดำเนินการเผยแพร่ข้อมูลข่าวสารด้าน สิ่งแวดล้อม เพื่อสร้างภาพลักษณ์
  และความเข้าใจอันดีต่อการจัดการสิ่งแวดล้อมบริษัท

  3. บริษัทมีนโยบายในการปลูกฝังแนวคิดเรื่องความรับผิดชอบต่อสิ่งแวดล้อมแก่พนักงาน
  เพื่อให้เกิดความเข้าใจถึง
  ความสำคัญของการดูแลสิ่งแวดล้อมโดยจัดให้มีการฝึกอบรมพนักงานในด้านสิ่งแวดล้อมอย่างต่อเนื่อง
  เพื่อให้ระบบการจัดการสิ่งแวดล้อมดำเนินไปอย่างมีประสิทธิภาพ

โดยในปี 2555 บริษัทได้จัดให้มีกิจกรรมดังนี้

-   พัฒนาสินค้าและบริการ ที่มีคุณค่าต่อสิ่งแวดล้อม

  เรามุ่งการพัฒนาสินค้าและบริการ
  โดยคำนึงถึงการอนุรักษ์และมาตรฐานความปลอดภัยทางด้านสิ่งแวดล้อม
  รวมทั้งการนำเสนอบริการทางด้านการสื่อสารโทรคมนาคมที่ใส่ใจสิ่งแวดล้อม
  และสนับสนุนการใช้พลังงานอย่างรู้คุณค่าแก่องค์กรภาครัฐและรัฐวิสาหกิจที่มีวิสัยทัศน์สอดคล้องกัน

-   สร้างจิตสำนึกให้พนักงาน รู้ใช้ทรัพยากรอย่างมีคุณค่า

  จัดกิจกรรมรณรงค์เพื่ออนุรักษ์พลังงานและสิ่งแวดล้อม เพื่อส่งเสริมและสร้างจิตสำนึกที่ดี
  ให้เกิดการใช้ทรัพยากรอย่างชาญฉลาด ผ่านโครงการ ล.ลิง (ลด ละ เลิก) ประหยัดพลังงาน
  ซึ่งจัดขึ้นต่อเนื่องมาเป็นระยะเวลา 5 ปีตั้งแต่ปี 2551

9. นวัตกรรมและการเผยแพร่นวัตกรรม จากการดำเนินความรับผิดชอบต่อสังคม

โครงการ Samart Innovation Awards คือ โครงการที่เกิดขึ้นเมื่อกว่า 10 ปีก่อน
เพื่อส่งเสริมและผลักดันให้เกิดการนำความรู้ความสามารถของนักคิดนักพัฒนาชาวไทย
มาก่อให้เกิดผลเป็นรูปธรรม และสามารถขยายผลในเชิงพาณิชย์ เพื่อสร้างงาน สร้างอาชีพ
โดยในปี 2555 บริษัท สามารถคอร์ปอเรชั่น จำกัด (มหาชน)
ตัวแทนของกลุ่มบริษัทสามารถได้ร่วมกับ สวทช. จัดประกวดนวัตกรรมด้านเทคโนโลยี
โดยมุ่งเน้นการสร้างนักธุรกิจสายเลือดใหม่อย่างเป็นรูปธรรม ภายใต้ชื่อโครงการ
“เถ้าแก่น้อยเทคโนโลยี” หลังการประกาศผลผู้ได้รับรางวัล
บริษัทได้ดำเนินการเผยแพร่ผลงานดีเด่นเหล่านั้นสู่สาธารณชนผ่านการประชาสัมพันธ์
เพื่อดึงดูดนักลงทุนที่สนใจ ทั้งยังเป็นการสร้างแรงบันดาลใจให้นักพัฒนารุ่นใหม่ๆ ต่อไปอีกด้วย
ยิ่งไปกว่านั้น ด้วยแนวคิดในการดำเนินธุรกิจด้วยความรับผิดชอบต่อสังคม ชุมชน และสิ่งแวดล้อม
กลุ่มบริษัทสามารถยังมุ่งเน้นในการพัฒนาและนำเสนอนวัตกรรมทางด้านการประยุกต์ใช้เทคโนโลยี
เพื่อยกระดับมาตรฐานชีวิตความเป็นอยู่ การดูแลสิ่งแวดล้อม และการใช้ทรัพยากรอย่างรู้คุณค่า